ވީމޭ އިންތިޒާރުގައި4ވަނަ ބައި – Esfiya\nނޫރާ އާއި ލައިޝާ އެއަރޕޯޓްގެ ބޭރުގައި މަޑުކޮށްގެން ތިބޭތާ ފަނަރަ މިނިޓް ވެއްޖެއެވެ. އަދިވެސް މާލެދާން އުޅޭ ގުރޫޕެއް ނާދެއެވެ. ލައި މިހާރު ޒީނާއަށް ގުޅައިފިއެވެ. ފޯނެއް ނުނެގިއެވެ. ނޫރާވެސް ހުރީ ކޮންމެސް މީހަކަށް ގުޅައިގެން ނެވެ.\n“ހެލޯ! ތިމީހުން ކިހާހިސާބެއްގަ؟” ނޫރާ އަހާލިއެވެ. “އާން އޯކޭ.” ބުނެފަ ފޯނު ކަނޑާލިއެވެ. “ފާތު އާ ނާއިފް އާ މި ކައިރިކުރަނީޔޯ” ލައިކައިރީ ނޫރާބުންޏެވެ.\n“އެއޮށް އައީ އާޔަން” މަޑު އަޅި ކުލައަކަށްދާ ކާރެއް ދައްކަމުން ލައި ބުންޏެވެ. އޭރު ކާރު ޕާރކް ކޮއްފައި އާޔަން އޭގެން ފައިބަނީއެވެ. އާޔަން ހުރީ ނޫކުލައިގެ ޓީޝާޓް އަކާއި މުށިފާޑުކުލައެއްގެ ޖީންސް އެއް ލައިގެންނެވެ. އަދި ލޮލުގައި އަވިއައިނެއް އަޅައިގެން ނޫރާމެންނާ ދިމާއަށް ވަރަށް ރީތިކޮށް ހިނިތުން ވެލައިގެން އާދެއެވެ. ނޫރާގެ ހިތް ބާރަށް ތެޅެންފެށިއެވެ. އާޔަންގެ އަސަރުގަދަ ހިނިތުންވުމާ ފިރިހެން ވަންތަ ހިނގުމުގައި އަންނަތަން ފެނުމުން ނޫރާއަށް އާޔަން އާދިމާއަށް ބަލަން ހުރެވުނީއެވެ.\n“އެކަކުވެސް ނާދޭތަ؟” އާޔަން އައިސް ކައިރިއަށް ހުއްޓިފައި އެހެން ބުނުމުން ނޫރާ އަށް ހޭވެރިކަން ވެއްޖެއެވެ. އަނެއްކާ ނޫރާއަށް ވީގޮތް އާޔަން އަށް ފެނުނުބާއެވެ. އެހެން ހިތަށް އެރުމުން އަމިއްލައަށް ލަދުވެސް ގަނެއްޖެއެވެ.\n“އެއްބަޔަކު ތިއޮއް އައީ.” ލައި ލޮލުގެ އިޝާރާތުން ދައްކާލަމުން ބުންޏެވެ. އޭރު އެތަނަށް ވޭން އެއް އައިސް ހުއްޓައިފިއެވެ. އޭގެންފޭބީ މޫސަ، ޒީނާ، އެމީހިންގެ ކޮއްކޮއަކާއި އެދެމީހުންގެ މަންމަ އާއި ބައްޕައެވެ.\nއާޔަން އެތަނަށް ގޮސް ފޮށިތައް ބާލަދޭން އެހީ ވާން ފެށިއެވެ. އެވަގުތު ހަމަ ފާތު އާއި ނާއިފް ވެސް އައިސް ކާރުން ފެބިއެވެ.\nއެއީ ވަރަށް އަވިގަދަ ގަޑިއެކެވެ. އެންމެންވެސް ތިބީ ދާހިތްލާ ހޫނުވެފައެވެ.\n“ކީއްވެ ލަންކާ ފްލައިޓުން ތި ދަނީ؟” އާޔަން މޫސަ ކުރެން އަހާލިއެވެ. “މެލޭޝިއަން ފްލައިޓުން ދާނަމަ މާއަރާމުވާނެ. ފްލައިޓް ރޭގަނޑު އިންނާނީވެސް.”\n“ޔާރ! އައި ނޯ! ބައްޕަ ބޭނުންވަނީ ލަންކާއަށް ގޮއްސަދާން އެހެންވެ.” މޫސަ ކޮނޑުގަ އަޅުވާފައޮތް ދަބަސް ނަގާ ޓްރޮލީ މަތީ ބާއްވަމުން ބުންޏެވެ.\n“ދެން ނާއިފް މެންނޯ؟ އެމީހުންވެސް ލަންކާއަށް ގޮއްސަ ދަނީ؟” އާޔަން ޓްރޮލީގައި ހިފާލަމުން އަހާލިއެވެ.\n“އެއީ ނާއިފް ކަންތައް! ނާއިފް ޒީނާއާއި އެއްކޮން ދާންވެގެން، ހަދައިގެން އުޅޭގޮތެއް. އެކަމާ ފާތު އެހުންނަނީ ނައްޓާފަ.” މޫސަ ޓްރޮލީ ދަމަމުން ބުންޏެވެ.\nއޭރު ފާތުއާއި ނޫރާއަދިި ލައި އެމީހުންގެ ތަންކޮޅެއް ފަހަތުން ހިނގަމުން އާދެއެވެ.\n“މި ނާއިފް އަކާހެދި އަދި މާލެ ދެވޭނެ ދުވަހެއްވެސް ނޭގެ!” ފާތު، ލައި އާއި ނޫރާއަށް އެވާހަކަ ކިޔައިދެމުން ބުންޏެވެ. “އަދި ޒީނާގެ ބައްޕަ އަށް ނާއިފް ވަރެއް ނެތް!” ފާތު ވަރަށް ސިއްރުން ނޫރާއާއި ލައި ކައިރީ ބުންޏެވެ. “މާލެ ދާން ޓިކެޓް ނަގައިދިނީ ޒީނާ ބައްޕަގެ ހަރަދުގަ. އެހެންވެ އެއްބަސް ވެގެން މިއުޅެނީ.”\n“މިހާރު ދެފަރާތު ޕޭރަންޓްސް އަށްވެސް އިންގޭތަ ޒީނާގެ އާއި ނާއިފްގެ ކަންތަށް؟” ލައި ވެސް ވަރަށް ސިއްރުން އަހައިލި އެވެ.\n“އޮފްކޯޒް ލައި! ނާއިފްގެ މަންމައާ ޒީނާގެ މަންމަ އަކީ ކްލޯޒް ފްރެންޑްސް. ސޯ މާބޮޑަށްވެސް އެގި ނިމިއްޖެ. ކިޔަވާ ނުނިމެނިސް މެރީވެސް ކުރާނެތޯޗެއް.” ފާތު ބުންޏެވެ.\n“އޭ! އަވަސް ހުރިހާކުދިން އަވަސް!” ޒީނާގަ ބައްޕަ ގޮވާލިއެވެ.\nޓާރމިނަލް ތެރެއަށް އެންމެން އަވަހަށް ވަނެވެ. ޓްރޮލީގަ ހުރި ފޮށިތައް ޗެކިންނާހަމައަށް ލައިދީފައި ސަލާމް ކުރުމަށް ފަހު އާޔަންއާއި ނޫރާ އަދި ލައިޝާ ޓާމިނަލް ތެރެއިން ނުކުތެވެ. މެލޭޝިޔާގެ ޓާމިނަލްގެ އެހިސާބަށްވެސް ވަދެވެއެވެ.\n“ލައި، ކާރުގަތަ އައީ؟ ” އާޔަން އަހާލިއެވެ.\n“ނޯޕް! ލައި ކާރު ޓަޔަރ ބަދަލުކުރަން ވެފަ އޮތީ. މާދަމާ ހެނދުނު ލައި ފުރާތީވެ ކާރު އޮތްގޮތަށް ބޭއްވީ. އައިސްސަ ދެން އެކަމާއުޅެވޭނީ.” ލައި ބުންޏެވެ.\n“ހިނގާ ދަމާ ކާން އެންމެކުރިން.” އާޔަން ބުންޏެވެ.\n“ލައި ބޭނުމީ އަވަހަށް ގެއަށްދާން! ޕްލީޒް.. ލައި ވަރަށް ގިނަ ކަންތަށް ކުރަންޖެހޭ.” އާޔަންގެ ކާރާ ހަމައަށް އައިސް ނޫރާއަށް ކުރިއަށް އެރުމަށް ލައި ބޮލުން އިޝާރާތް ކޮށްލިއެވެ.\n“އޯކޭ.. ލައި!” މާނަވީ ގޮތަކަށް ބަލައިލަމުން އާޔަން ބުންޏެވެ.\nއެންމެން ކާރަށް އަރައިފިއެވެ. މަޑުމައިތިރި މިއުޒިކް އެއް އާޔަން ޕްލޭ ކޮއްލިއެވެ.\n“އާޔަންގެ ކާރަށް ލައި ތިއެރީ އަލަށްތަ؟” އާޔަން ކާރު ދުއްވާލަމުން އަހާލިއެވެ.\n“އާނ! ނޫރާ އަލަކަށް ނޫންތަ؟” ލައި އަހާލިއެވެ. އާޔަން ނޫރާއަށް ބަލައިލިއެވެ. އަދި ބުންޏެވެ.\n“އޭނަވެސް އަލަށް!” އާޔަން އެހެން ބުނުމުން ލައި ބުމަ ހިއްލާލަމުން ވަރަށް މަޑުން އެއްޗެކޭ ބުނެލިއެވެ.\n“އޭ..! ޗުކުޗުކު ނުލައްވަ އިވޭވަރަށް ތި ކިޔާއެއްޗެއް ކިޔާ އިނގޭ!” އާޔަން ލައިއާ ދިމާއަށް ކާރުގެ ކުރިމަތީ އިންލޯގަނޑު އަނބުރާލަމުން ބުންޏެވެ. “ތިހެން ނޭގޭގޮތަށް އެއްޗިހިކިޔާނެ ކަމެއްނެތް. އައިނޯ ވަޓް ޔޫއާރ އަޕްޓު.” އާޔަން ވަރަށް މަޖާވެފަ ބުންޏެވެ.\n“ކީކޭ! ކީކޭ……؟ އަނެއްކާ މޫސަ އެއްޗެކޭބުނީތަ؟” ލައި ހާސްވެފަ ލޯގަނޑުން އާޔަން އަށް ބަލައިލަމުން ބުންޏެވެ.\n“ހަހަހަ!” އާޔަން ހިނިގަނޑެއް ޖަހަލިއެވެ. “ނޫރާ! އަޑު އިވިއްޖެތަ؟ އާޔަން އެއްފަހަރުވެސް ބުނިންތަ މޫސަޔޭ؟”\n“އޭ އަޅުވާ ކިޔާކަށް ނުވާނެއިނގޭ. އެއީ މާރަގަޅު ކަމއެްނޫން އިނގޭ!” ލައި ބުންޏެވެ. ލައި މިހާރު އިނީ ރަކިވެގެން ހަދާނެގޮތެއް ނޭގިފައެވެ.\n“އަޅެ އާޔަން ދިމާކޮށްފިންތަ؟ ތި މިހާރު އަމިއްލައަށް ބޭޒާރު ވަނީ.” އާޔަން ބުންޏެވެ.\n“ނޫރާ އަށް ވެސް ހީވެއްޖެ ކަމެއްވާހެން މިހަރު.” ނޫރާ ފަހަތުގަ އިން ލައިއަށް ބަލައިލަމުން ބުންޏެވެ.\n“އަޅެ މީދަ ފެންނަ އާޔަނޫ…! މޫސަ އެވާހަކަ އާޔަން ކައިރީ ދައްކާނެކަން ލައިއަށް އިނގެޔޭ! އަސްލު ލައިއެއް ނުވެސް އުޅެން އެވާހަކަ ސިއްރުކުރާކަށް.” ލައި ބުންޏެވެ.\n“އެކަމެއްނޭގެ! އަދިވެސް ނޫރާ އަށް މި އިންނަނީ ވަނުވާނޭގިފަ.” ހެވިފަ އިން އާޔަން އަށް ބަލައިލަމުން ނޫރާ ބުންޏެވެ.\n“އޯލް ރައިޓް! ނޫރާ އެންޑް އާޔަން ޕްލީޒް ލިސްން. ނައު ވީ އާރ އިން އަ ރިލޭޝަންޝިޕް. ބަޓް ޑޯންޓް ޓެލް އަދާރސް ޔެޓް ޕްލީޒް.” ލައި ބުންޏެވެ.\n“ކޮންއިރަކު ތިދެމީހުން ރައްޓެހިވީ؟” ނޫރާ ފަހަތަށް އެނބުރެމުން އެހިއެވެ.\n“ނޫރާ ނުވެސް އަންނަނީސް! އާޔަން އަށް ޝައްކުވެގެން އެހީމަ މޫސަ އެ ބުނީ އޭނަ ކައިރީ އެހެންވެ އެ އުޅެނީ! ފާތު އަށް ވެސް ޝައްކުވެގެން އުޅެނީ މިހާރު.” ލައި ބުންޏެވެ.\n“އެކަމު ނޫރާ އަކަށް ނޭގެ! ނޫރާގެ ހިތަކަށްވެސް ނާރަ.” ނޫރާ ބުންޏެވެ.\nއެވަގުތު ކާރު އައިސް ލައި އުޅޭ ކޮންޑޯއަށް މަޑުކޮށްލައިފިއެވެ.\n“އާޔަން! މާދަން ހެނދުނު އާދެވޭނެތަ ލައި އެއަރޕޯރޓަށް ލައިދޭން؟ އެގަޑީގަ ވަރަށް އުނދަގޫ ވާނެ ޓެކްސީވެސް..” ލައިގެ ވާހަކަ މެދުކަނޑާލަމުން އާޔަން ބުންޏެވެ. “އާން ދެން ޖެހޭނެތާ ދޯ އަންނަން. މޫސަ ދިޔައީ ހަވާލުކޮއްފަ ވިއްޔަ.”\n“ޝްޝް… ދެން އަބަދު ކިޔާނެކަމެއް ނެތް އިންގޭ.” ލައިގެ މޫނުމައްޗަށް ވަނީ ރަކި ހިނިތުންވުމެއް ވެރިވެފައެވެ. ލައި ކާރުން ފޭބިއެވެ.\n“އެނީވޭ ތޭންކްސް އާޔަން! ދެން ފުރުމުގެ ކުރިން ނޫރާއާ ދިމައެއް ނުވާނެނުދޯ! ބާއި ނޫރާ! ހެޕީ ހޮލިޑޭ!” ލައި ނޫރާއާއި ސަލާމް ކޮށްލިއެވެ. އަދި ކާރުދޮރު ލައްޕާލިއެވެ.\nއާޔަން ކާރު ދުއްވާލިއެވެ. ނޫރާ އިނީ މިހާރު ހިތް އަވަސް ވެފައެވެ. އާޔަން އާއި ނޫރާ އެކަނި ވުމުން ނެވެ. ނޫރާއަށް އިރުކޮޅަކާ އާޔަންއާއި ދިމާއަށް ބަލައިލެވެއެވެ. އެވަގުތު ވަނީ ހަމަހިމޭންކަން ވެރިފައެވެ. އަނެއްކާ ދައްކަނީ ކޮންވާހަކައެއްބާއެވެ. ނޫރާގެ އަތާ ފަޔާ ފިނިވަމުން ދިޔައެވެ.\n“ކާން ދާނީ ކޮންތާކަށް؟” އާޔަން ކުއްލިއަކަށް އަހާލިއެވެ.\n“މަންމަ މިއަދު ބުނެފަ އޮތީ ގެއަށް އަންނައްޗޭ ކާން އެހެންވެ ނޫރާ ބޭނުމީ ގެއަށް ދާން.” ނޫރާ މަޑުމަޑުން ބުނެލިއެވެ.\n“އެހެންތަ! އެހެންވިއްޔާ މިއަދު ނޫރާ މެންގޭން އާޔަންވެސް ކާނީ. އޯކޭތަ؟ ” އަޔަން ބުންޏެވެ.\nނޫރާ އާޔަން އަށް ބަލައިލިއެވެ. އެއީ އާޔަން ސަމާސާ އަކަށް ބުނި އެއްޗެއް ބާވައެވެ. އާޔަން ގޮވައިގެން ގެއަށް ގޮއްސިއްޔާ މަންމަގެ ސުވާލުތަށް ވަރަށް ގިނަވާނެއެވެ. ނޫރާ ދުވަހަކުވެސް އަދި ރައްޓެހިކުދިން ގެއަކަށް ނުގެންދެއެވެ. އެހެންވެ މަންމަ ވަރަށް ހައިރާން ވާނެއެވެ. އަނެއްކާ ގެއަށް ގެންދަން ފުރަތަމަ މި ޖެހުނީވެސް ފިރިހެން ކުއްޖެކެވެ.\n“އޭތް ނޫރާ…! ކީއްވެ އެއްޗެއް ނުބުނީ؟ ނޫރާ އޯކޭ ނުވިޔަސް މިއަދު އިންޝާﷲ އާޔަން ކާނީ ނޫރާ މެންގޭން.” އާޔަން ބުންޏެވެ.\nއޭރު ކާރު އައިސް ކަސަ ސުބާންގެ ކޮންޑޯ އަށް ކައިރި ކުރަނީ އެވެ. ނޫރާ އިނީ ބުނާނެ އެއްޗެއް ނޭގިފައެވެ.\n“ނޫރާ އަށް އޯކޭ! މަންމަ ނޭގެ ބުނާނެއެއްޗެއް.” އެންމެފަހުން ނޫރާ ބުންޏެވެ.\n“އާޔަންއަށް އިނގޭ ނޫރާ މަންމަ ހީކުރާނެ އެއްޗެއް!” ނޫރާއަށް ބަލައިލަމުން އާޔަން ބުންޏެވެ.\n“ނޫރާ މަންމަ ހީކުރާނީ ނޫރާގެ ބޯއިފްރެންޑް ގޮވައިގެން މަންމަ އަށް ދައްކަން އައިކަމަށް.” ކޮންޑޯގެ އެއްފަރާތެއްގައި އާޔަންގެ ކާރު ޕާކުކުރަމުން ބުންޏެވެ.\n“ދެން … އެހެން ހީ ނުކުރިއަސް ނޫރާ އަދި އެއްވެސް ފްރެންޑެއް ގެއަކަށް ނުގެންދަމޭ! އެހެންވެ މަންމަ ހުންނާނީ ޝޮކެއް ޖެހިފަ!” ނޫރާބުންޏެވެ.\n“އެހެންތަ! ނޫރާ ގެއަށް ގެންނަ ފަރސްޓް ފްރެންޑް އަކީ އާޔަން ދޯ؟” އާޔަން ކާރު ދޮރު ހުޅުވަމުން ބުންޏެވެ.\n“އާން މުޅި އުމުރުގަވެސް.” ނޫރާ ބުންޏެވެ.\nނޫރާ އާއި އާޔަން ނޫރާމެންގެ އެޕާރޓްމަންޓަށް ގޮސް ބެލް ޖެހުމާއި އެކު ނޫރާގެ މަންމަ ސައީދާ ދޮރުހުޅުވިއެވެ. އަދި ނޫރާ އާއިއެކު ބޭރު ފިރިހެން ކުއްޖަކު ހުރީމަ ހައިރާން ވެގެން ބަލަން ހުރެވުނީއެވެ.\n“މަންމާ! މީ އާޔަން! އާޔަން! މީ ނޫރާގެ މަންމަ.” ނޫރާ މަންމަ އަށް އާޔަން ތައާރަފް ކޮށްދިނެވެ. “އާޔަން އާދޭ އެތެރެއަށް.” ނޫރާ އެތެރެއަށް ވަންނަމުން ބުންޏެވެ.\n“އަސްސަލާމް އަލައިކުމް ނޫރާގެ މަންމާ. މިއައީ ނޫރާމަންމަ ކައްކާފަ ހުރި އެތިކޮޅު ކާލަން ވެގެން.” އާޔަން އެތެރެއަށް ވަދެ ބުންޏެވެ.\nސައީދާ ހުރީ ހަމަ އަސްލުގައިވެސް ޝޮކެށް ޖެހިފައެވެ. އެންމެފުރަތަމަ ނޫރާ ގެއަށް ރަށްޓިސަކު ގެނައިތީ އެވެ. ދެން އެއީ ބޭރު ކުއްޖަކަށް ވީތީ އެވެ. އަނެއްކާ އަނެއްކޮޅުން އެކުއްޖާ އެވާހަކަ އެދައްކަނީ ހަމަ ރީތި ދިވެހި ބަހުންނެވެ. އަނެއްކާ އެހާ ފަރިތަކޮން ނެވެ. އެއްވެސް ކަހަލަ އަޅައިގަތުމެއްވެސް ނެތި ހަމަ ދިވެއްސެއްހެން ނެވެ. ސައީދާ އެންމެބޮޑަށް ހައިރާންވީ ވެސް އެކަމާއެވެ.\n“ވައަލައިކުމް ސަލާމް… ކިހިނެއް ތިހާރީތިކޮށް ދިވެހި ދަސްކުރީ؟” އެތަށް އިރަކު ހުރެފަ ސައީދާއަށް އަހާލެވުނީ އެހެންނެވެ.\n“މަންމާ!… އެއީ ދިވެއްސެކޭ!” ނޫރާ ބުންޏެވެ. “އާޔަން އިށީނދޭ!” ސޯފާއަށް އަތުން އިޝާރާތް ކޮށްލަމުން ނޫރާ ބުންޏެވެ.\n“ދިވެއްސެކޭ؟ މީ ދިވެއްސެއް؟” ކުރިއަށްވުރެ ބޮޑަށް ހައިރާންވެގެން ސައީދާ ނޫރާ ފަހަތުން ދަމުން އަހާލިއެވެ.\n“އާން މަންމާ! އެއީ ހާލފް ކޮރެއާ ހާލފް ދިވެހި ކުއްޖެއް” ސައީދާ އިތުރަށް ސުވާލު ކުރާނެކަން ނޫރާއަށް އެގެއެވެ. އެހެންވެ ނޫރާ އަވަހަށް އެބައަންނަމޭކިޔާ އެތަނުން ސަލާމަތްވެގެން ކޮޓަރިއަށް ދިޔައެވެ.\n“އެހެންތަ! އާޔަން އޭ ކިޔަނީ؟ އާޔަންގެ ބައްޕަތަ ކޮރެއާ މަންމަތަ؟ “ސައީދާ އާޔަން ކައިރީ އިށީންނަމުން ސުވާލުކުރަން ފެށިއެވެ. އާޔަން ކޮންމެ ސުވާލަކަށް ހިތްހެޔޮކަމާއެކު ޖަވާބުދެމުން ގެންދެއެވެ.\nނޫރާމެން ދިރިއުޅޭ އެޕާރޓްމަންޓަކީ ކުޑަ ތަނެކެވެ. ތިން ކޮޓަރިއާއި ބަދިގެ އަކާއި ފެންޑާއެއް ލާފައި ހުންނައިރު ނޫރާމެންގެ ކާމޭޒު ވެސް ހުންނަނީ ފެންޑާތެރޭގައެވެ. އަބަދުވެސް ގޭތެރެ އޮންނަނީ ސާފުކޮށްލާފައެވެ. ނޫރާގެ ކޮޓަރިއާއި ނޫރާ މަންމަގެ ކޮޓަރި ފިޔަވައި ދެން އަދި އިތުރު ކޮޓަރިއެއް ހުރެއެވެ. އެކޮޓަރި އެއީ ބައެއްފަހަރު މާލެއިން ބަޔަކު އައިސްފި ނަމަ ތިބެވޭގޮތަށް ހުންނަ ކޮޓަރިއެކެވެ.\nނޫރާ ތާޒާވެލައި ނަމާދުކޮށް ހަދައިގެން އައި އިރު ސައީދާ އާއި އާޔަން ތިބީ އަދިވެސް ވާހަކައިގައެވެ. ނޫރާ އާއި ޙިލާފަށް ސައީދާއަކީ ނިކަން ވާހަކަ ގިނަމީހެކެވެ. މީހުނާ ވާހަކަ ދެއްކުމަކީ ސައިދާ އެންމެ ކުރާހިތްވާ ކަންތަކެވެ. އެހެން އުޅެނިކޮން ދައްކަން ނުވާވާހަކަވެސް ގިނަފަހަރަށް ސައީދާއަށް އޮންނަނީ ދެއްކިފައެވެ.\nނޫރާ އައުމުން އާޔަން ނޫރާއަށް ބަލައިލިއެވެ. އަދި ހީލިއެވެ. އަދި ސައީދާ ދައްކާލަމުން އަތުން ބަރާބަރޭ ބުންޏެވެ. ނޫރާ ހީލިއެވެ.\nސައީދާ ތެދުވިއެވެ، “މަންމަ މިދަނީ ކާންހަދަން ދޭބަލަ ނޫރާކޮޓަރި ފާހާނާއަށް އާޔަން ވައްދަން. އޭނަވެސް ތާޒާވެލަން ބޭނުންވާނެނު.” ބަދިގެއަށް ވަންނަމުން ސައީދާ ބުންޏެވެ.\nނޫރާ އިށާރާތުން އޭނަ ފަހަތުން އައުމަށް އާޔަން އަށް ބުންޏެވެ. އާޔަން ނޫރާ ފަހަތުން ގޮސް ނޫރާ ކޮޓަރިއަށް ވަނެވެ. އެއީ ކުޑަ ކޮޓަރިއެކެވެ. އެހެނަސް ވަރަށް ތަރުތީބު ސާފު ކޮޓަރިއެކެވެ. އެނދުމަތީ އޮތީ ހުދުކުލައިގެ ބެޑްޝީޓެއް އަޅާފައެވެ. އެނދުގެ ފައިކޮޅުގައި ދިގަށް ފަތްޖަހާލާފައި އޮތް ފިޔާތޮށި ކުލައިގެ ރަޖައެއް އޮތެވެ. އެނދާދިމަލު ފާރުގައި ކުޑަކުދިން ކުރަހާފަ ހުންނަ ކަހަލަ ޑިޒައިން ތަކެއް ފްރޭމް ކޮށް އަޅުވާފައި ހުއްޓެވެ. އެކޮޓަރީގެ އެއްފަރަތުގައި ހުރި މޭޒެއްގައި ނޫރާގެ ފޮތްތަށް ތަރުތީބުން އަތުރާލާފައި ހުއްޓެވެ. އަދި މޭޒުމަތީގައި ލެޕްޓޮޕް އެއް އިނެވެ. ނޫރާގެ އެނދުމަތީ އޮތް ބާލީހާއި އެއް ގޮތަށް ކުރަހާފަ އިން ޑިޒައިނެއް މޭޒާދިމާލު ފާރުގައި ހިއްޕާފައި ހުއްޓެވެ. ލޯގަނޑު ބަހައްޓާފައި ހުރި ކަބަޑުމަތީ ނޫރާގެ ރީތިވާ ސާމާނު ހުއްޓެވެ. އެނދު ކައިރީ އިން ކަބަޑު މަތީގައި ބައިންދަފައި އިން ކުޑަ ފްރޭމް އެއް އާޔަން ނެގިއެވެ. އެއީ އަޔަންމެން އެއްފަހަރު ނަންޑޮސް ކިޔާ ރެސްޓޯރެންޓަކަށް ގޮސް އެންމެން ނަގާފަ އިން ފޮޓޯއެކެވެ.\n“މީ އެއްކަލަ ދުވަހު ދޯ!” އާޔަން ފޮޓޯ ބަލައިލަމުން ބުންޏެވެ. އާޔަން އެ ފްރޭމް އެކަބަޑު މަތީ ބައިންދާލިއެވެ.\n“ނޫރާ! ޔުއަރރޫމް އިޒް ރިއަލީ ޑިފަރެންޓް.” އާޔަން ބުންޏެވެ.\n“އެއީ ކިހިނެއް؟” އާޔަން އަށް ބަލައިލަމުން ނޫރާ ބުންޏެވެ.\n“އެއީ މިތާކު ނެތް މާގިނަ ރީތިވާ ސާމާނެއް. އާނމުކޮން އަންހެންކުދިންގެ ކޮޓަރީގަ ހުންނާނެ ލިޕްސްޓިކް ގަހަނާ ދެންގޮސް ވަރަށް ސާމާނު. މިތާ އެކަމު ވަރަށް ނެތް.” އާޔަން ބުނެލިއެވެ.\n“ނޫރާ އަތުގަ ވެސް ހުންނާނެ! ކަބަޑަށްލާ ފޮރުވަފަ ހުންނާނީ ނޫރާއަށް އުނދަގޫވޭ ކޮޓަރިއަށް ގިނަވަންޏާ.” ނޫރާ ބުންޏެވެ. “ވަރަށް ގިނައިން އަންހެން ކުދިންގެ ކޮޓަރި ކޮޓައިއަށް ވަންނަންތަ؟” ސަމާސާ ރާާގަކަށް ނޫރާ އަހާލިއެވެ.\nނޫރާ އެހެން އެހުމުން އާޔަންއަށް ނޫރާއާއި ދިމާއަށް ބަލައިލެވުނެވެ. ނޫރާ އެހެން އެބުނީ ކޮންމާނައަކުބާއެވެ. “ނޫނޭ! މިހާރަކުނޫން. ކުރީޒަމާނުގަ ވަރަށް ގިނައިން ވަންނަން. މިގޮތަށް ތަރުތީބުކޮން އޮންނަ ކޮޓަރިއެއް އޢރުގަ ނުދެކެން.”\nނޫރާއަކީ ވަރަށް ސާދާސީދާކޮން އުޅޭ ކުއްޖެއްކަން އާޔަންއަށް އިނގުނެވެ. އަދި އެހާ ގޮތްބޮޑު ނޫންކަންވެސް އިނގުނެވެ. އެއީ ވަރަށް މަދު އަންހެންކުދިން އުޅޭގޮތެއްކަން އާޔަންއަށް އެގެއެވެ. އަދި އެގޮތް އާޔަންއަށް ވަރަށް ކަމުދެއެވެ.\n“މިއޮތީ ތުވާލި! ނަމާދުކުރަން ބޭނުންނަމަ އެއޮތީ މުސައްލަ އިންގޭ. ނޫރާ މިދަނީ ނޫރާ މަންމައަށް ހެލްޕް ކޮށްދޭން.” އޮޅާލައިފައި އޮތް ފެހިކުލައިގެ ތުވާތްޔެއް އާޔަން އަތަށް އެއްލަމުން ނޫރާ ބުންޏެވެ. އަދި ކޮޓަރިން ނުކުމެގެން ހިގައްޖެއެވެ. އަޔަން ނޫރާގެ ކޮޓަރި ފާޙާނާއަށް ވަނަން ދިޔައިރު ފާޙާނާކައިރީ ނޫރާގެ ބައްޕަ އާއި މަންމަ އާއި ނޫރާގެ ފޮޓޯތަކެއް ހިއްޕާފައި ހުއްޓެވެ. އެފޮޓޯގައި ނޫރާ ވަރަށް ރީއްޗެވެ. އާޔަންގެ ހިތުގެ ތެރޭ އަބަދުވެސް ރަސްކަން ކުރަމުންދާ ކުއްޖާއަކީ މީއެވެ. ހާދަ ރީއްޗެވެ. ނޫރާގެ މަންމަ ދެންމެ އާޔަން ކައިރީ ދެއްކި ވާހަކައިން އާޔަން ހުރީ ވަރަށް ހެވިފައެވެ. ވަރަށް އުފަލުންނެވެ. ނޫރަގެ ފޮޓޮއަށް ބަލަން ހުރެލާފައި އެތާއޮތް ނޯޓް ފޮތެއްގައި އާޔަންގެ ލޯ އަޅައިގަތީ އޭގެ ބޭރުގަނޑުގައި ލިޔެފައޮތް އިބާރާތުން ނެވެ. “ވަޓް މައި ހާރޓް ސޭސް” އާޔަން ފާހާނާއަށް ވަނުމުގެ ކުރިން އެފޮތައް ނަޒަރު ހިންގާލިއެވެ.\nނޫރާ އައި އިރު ސައީދާ ހުރީ ކާން ތައްޔާރު ކޮށްފައެވެ. ސައީދާ އެވަގުތު އުޅެނީ ޖޫސް ގިރާށެވެ.\n“މަންމަ އާޔަން ކައިރީ ކީކޭކީ؟” ނޫރާ އައިސް އޭނަ މަންމަ ކައިރީ އަހައިލިއެވެ. ސައީދާ ކޮންމެފަދަ އެއްޗެއްވެސް ކިޔާފާނެކަން ނޫރާއަށް އެގެއެވެ.\n“މަންމަ ނުކިޔަން އެއްޗެއް. ” ސައީދާ އަވަހަށް ބުންޏެވެ.\n“ހަމަ ނުކިޔަން އެއްވެސް އެއްޗެއް ނޫރާއޭ ކިޔައިގެން؟” ނޫރާ އޭނަމަންމަގެ އަތުގަ ހިފާ ނޫރާއާއި ދިމާއަށް އަނބުރާލަމުން ބުންޏެވެ.\n“މަންމަ… ދެން ކީކޭތަ ކިޔާނީ މަންމަ ބުނިހާވެސް އެއްޗަކީ ނޫރާ އަދި އެންމެ ކުއްޖަކާވެސް ރައްޓިއްސެއް ނުވެޔޭ. ނޫރާއަށްނިކަން ރީތި ކުއްޖެއް އުޅުނޭލަންކާގަ އެކަމު އެކުއްޖާ މާވިޔާނުދާ ކުއްޖަކަށްވީތީ ނޫރާވަރަށް ފޫހިވީޔޭ. ” ސައީދާ ބުންޏެވެ.\n“މަންމާ! ދެން … ކީކޭ އޭނަ ބުނީ؟” ނޫރާ ބޭނުން ވީ އެމީހުން ދެއްކި ހުރިހާ ވާހަކައެއް އިނގޭށެވެ.\n“އޭނަ ބުނީ އެހެންހޯ. ދެން މަންމަ ބުނިން ނޫރާ އަށް ވަރަށް ރީތި ކުއްޖެކޭ އެއީ! އޭނައަށްވެސް ކިޔަނީ ހަމަ އާޔަންއެކޭ. ނޫރާ ވަރަށް ލައިކް ވިޔޭ އޭނަޔާ.” ސައީދާ އެހެން ބުނުމުން ނޫރާ ވަރަށް ހިތްހަމަ ނުޖެހުނެވެ. އަދި މަންމަ އަށް ބަލަން ހުރެގެން ނޫރާގެ އަތް މުއްކަވާލިއެވެ. އަދި ދަތްތައް ޖައްސާ ބާރުކޮށްގެން ހުރެ ބުންޏެވެ.\n“ސާބަސް މަންމައަށް! އެހެންވެ ނޫރާ ފޫހިވަނީ! މަންމަގެ އަނގަގަދަ ކަމުން.” ނޫރާ ހުރީ ވަރަށް ހިތްހަމަ ނުޖެހިފައެވެ. “އެއީ ލަންކާގަ އުޅުން އިރުގެ އާޔަންއޭ. އޭރުގެ އާޔަންގެ އުޅުމާ މިހާރުގެ އާޔަންގެ އުޅުމާާ ހާސްބައި ތަފާތު.” އެކަމު ކީއްކުރަންތަ ދެން މަންމަ ވެސް އެކަހަލައެއްޗިހި ކިޔަނީ ތަނެއްދޮރެއް ބަލައިނުލާ؟” ނޫރާހުރީ ވަރަށް ރުޅިއައިސްފައެވެ.\nސައީދާ ހުރީ އަނގަ ހުޅުވިފައެވެ. އަދި އެ ދެއްކުނު ވާހަކަ އާއި މެދު މޮޔަ ހިތަށް އަރާފައެވެ.\n“މަންމަ އަށް ދެއްކުނީޔޭ ދެންކީއްތަ ކުރާނީ..” ސައީދާ އެންމެފަހުން ދެރަވެލާފައި ބުންޏެވެ.\nއެވަގުތު އާޔަން އައިސްފިއެވެ. އެހެންވެ އަވަހަށް ނޫރާވެސް ސައީދާ ހެދި ޖޫސް ޖަގު ހިފައިގެން ބަދިގެއިން ނިކުމެއްޖެއެވެ. އަދި އާޔަންކައިރީ އެތަނުން ގޮނޑިއެއްގައި އިށީނުމަށް ބުނެ މޭޒުމަތީ ހުރި ތަށިތަކަށް ޖޫސް އަޅަން ފެށިއެވެ. އެވަގުތު ސައީދާވެސް ބަދިގެއިން ނިކުމެ އައިސް މޭޒުކައިރީ އިށީނެވެ. ނޫރާ ސައީދާއަށް ބަލައިލާފަ އަނގަ މަޑުން ލައިގެން އިނުމަށް އިޝާރާތް ކުރިއެވެ.\n“މީ ހަމަ ނޫރާ މަންމަ ކައްކާފަ؟” އާޔަން ތަށްޓަށް ބަތް އަޅަމުން އަހާލިއެވެ.\n“އާނ ތީ މަންމަ ހަދާފަ. މީރުތޯ ބަލައިލަބަލަ. ނޫރާއަށް ވަރަށް މީރުވާނެ. ” ސައީދާ ބުންޏެވެ.\n“އާނ މަންމައިން ހަދާއެއްޗިހި އަސްލު ވަރަށް މީރުވާނެ. އާޔަން މަންމަ ވެސް ކައްކާނެ ވަރަށް މީރުކޮން އެކަމު އެއީ އާޔަން ގޭން ކަންޏާ ކައްކާނީ. ” އާޔަން ބުންޏެވެ.\n“މިގޭގަވެސް ތިހެން. ނޫރާ ކަންޏާ ކައްކަނީ. ނޫރާވެސް ކައްކާނެ ބައެއްފަހަރު.” ސައީދާ ބުންޏެވެ. އެވަގުތު ނޫރާ ސައީދާ އަށް ބަލައިލިއެވެ. އަދި އިތުރަށް އެއްޗެއް ނުބުނުމަށް ބޮލުން އިޝާރާތް ކޮށްލިއެވެ.\n“އެހެންތަ! ތިހެން ވިއްޔާ ތިޖެހުނީ އަދި އެއްފަހަރު މިގެއަށް ކާން އަންނަންތާ ދޯ!” އާޔަން ބުންޏެވެ.\n“އާނ ނޫރާ ކައްކާ އެއްޗިހިން ރަހަބަލަން އަންނަން ވާނެ އަދި އެއްދުވަހުން. ” ސައީދާ ބުންޏެވެ.\n“އާނ އެކަމު އޭގެކުރިން ނޫރާ މަންމައާއި ނޫރާ ޖެހޭނެ އާޔަންމެންގެއަށް ކާން ދާން. އާޔަން މަންމަ ކައްކާއެއްޗިހި ރަހަބަލަން.” އާޔަން ބުންޏެވެ.\n“އާނ ދެވިދާނެ!” ސައީދާ އަވަހައް ބުންޏެވެ. ”\n“މާދަމާ އެހެންވިއްޔާ ހިނގާ! މާދަމާ މެންދުރު އަންނާނަން ބަލާ އިނގޭ.” އާޔަން ހަމަޖައްސާލިއެވެ. މާދަމާ ދެވޭނެހެއްޔެވެ. ނޫރާ ސައީދާއަށް ބަލައިލިއެވެ. އަނެއްދުވަހު ސައީދާގެ ކޮއްކޮ ނައީމާ އަންނަންވާއިރަށް ތަންތަން ސާފުކުރުމާކަންތައްވެސް ކުރަން ޖެހޭނެތީ ނޫރާ މަންމައަށް އެކަންތައް ހަދާން ކޮށްދިނުމުގެ ގޮތުންނެވެ.\n“އަލްޙަމްދު ﷲ! ވަރަށް މީރު ހުރިހާ އެއްޗެއްވެސް. ނަސީބެއް މިގެއަށް އާދެވުނުކަން.” އާޔަން ކައިނިމިގެން ތެދުވަމުން ބުންޏެވެ.\nނޫރާވެސް ތެދުވިއެވެ. އަދި އާޔަން އަތް ދޮވުމުން އާޔަން އަށް ޓިޝޫ އެއް ދިއްކޮށްލިއެވެ.\n“މާދަމާ ވާނެ އިންގޭ އާޔަން މެންގެއަށް ދާން.” އާޔަން އަނެއްކާވެސް ބުންޏެވެ.\n“އާނ މާދަމާ ރެޑީވެގެން ހުންނާނީ އާޔަން އަންނަންވާއިރަށް.” ސައީދާ ބުންޏެވެ. އަދި ނޫރާ ވެސް ހީލިއެވެ.\nއާޔަން ކައިނިމިގެން މަޑުވެސް ކޮށްނުލާ އަވަހަށް ގެއަށް ދިއުމަށް ނިކުތެވެ. އާޔަން ހުރީ ވަރަށް ހިތްހަމަ ޖެހިފައެވެ. ވަރަށް އުފާ ވެފައެވެ. އަގައިން ރާގެއް އަޅުވާލާފަ އައިސް ކާރަށް އަރާ ގެއަށް ދިއުމަށް ދުއްވާލިއެވެ.\nކޮންމެދުވަހަކު ފަތިސްނަމާދުކޮށްގެން ނޫރާ ނިދަނީއެވެ. ނަމަވެސް މިއަދު ނަމާދުކޮށް ނިމިގެން ނޫރާ ފެށީ ގޭތެރެ ސާފުކުރާށެވެ. ކޮޓަރިތައް ސާފުކޮށް އެނދުތައް ތަންމަތިއަޅާ ބަދިގެއާތަންތާ ފެންފޮތިލާހަދަމުން ނޫރާ ގެންދެއެވެ. އިރުކޮޅަކުން ނޫރާގެ ފޯނު ރިންގުވާން ފެށިއެވެ. އޭރު ގަޑިން އަށެއްޖަހަން އުޅެނީއެވެ. ނޫރާ ފޯނުނެގިއެވެ. އެއީ ލައިޝާ އެވެ. އެގުޅަނީ އޭނަ ފުރަން ދަމުންނެވެ.\n“ހެލޯ! ލައި! އެއަރޕޯރޓްގަ ދޯ!” ނޫރާ ފޯނު ކަންފަތުގައި ޖެހުމާއެކު އަހާލިއެވެ.\n“އާނ! މިއުޅެނީ އެއަރޕޯޓްގަ! ސައި ބޮނީ އާޔަން އާއެކީ! ލައި ބުންޏެވެ.\n“އެހެންތަ! ލައި ދިޔައިމަ ނޫރާ ވަރަށް ފޫހިވާނެ. ދެން އެންމެން ތިދަނީ ވިއްޔަ.” ނޫރާ ބުންޏެވެ.\n“އާޔަން ބުނީ ނޫރާ ފޫހިވިޔަކަ ނުދޭނަމޯ. އާޔަން އަބަދު ނޫރާއަށް ގުޅާނަމޯ.” ލައި ބުންޏެވެ.\n“އެހެންތަ! ރަގަޅުތާދޯ. މިއަދު އާޔަން މެންގެއަށް ނޫރާމެން ކާން ދިއުމަށް ދައުވަތު ދީފަ އޮތީ” ނޫރާ ބުންޏެވެ.\n“ވަޓް! ދެޓްސް ނޮޓް ފެއަރ. އާޔަން ވަރަށް ފަނި އިނގޭ.” ލައި ބުންޏެވެ.\nލައި އެހެން ބުނުމުން އާޔަން ކޮންމެސް އެއްޗެކޭ ބުނިއަޑު ނޫރާއަށް އިވުނެވެ.\n“ކީކޯ އާޔަން އެކިޔަނީ؟” ނޫރާ އަހާލިއެވެ.\n“ލައިމެން ހޮލިޑޭ ނިމިގެން އައިމަ އިންވައިޓް ކުރާނަމޯ!” ހިނިގަޑެއް ޖަހާލަމުން ލައިބުންޏެވެ. “ހޫން ދެން ކަނޑާލީޔޭ އިނގޭ! ޓޭކް ކެއަރ އެންޑް ސީޔޫ ސޫން!” ލައި ފޮނު ކަނޑާލުމުގެ ކުރިން ބުންޏެވެ.\nމި ދެލޯ ފުހެލަ ދޭށޭ ލޯބިން 12\nތިޔަ އިންތިޒާރުގައި 6\nފުން އިހުސާސެކޭ 20


Hafaa hafaa foohi vummeh neh dhivehi raha!\nހަފާ ހަފާ ފޫހިވުމެއްނެތް ދިވެހި ރަހަ!\nދިވެހި ރަހަތައް ހިމެނޭ ސައެއް: މިފަދައި ބުއިން ފޫއްސެއް ނުވޭ\nލުއި ކާނާގެ ގޮތުގައި ކާލަން ދިވެހި ރަހައިގެ ކާނާ ވަރެއް ނެތެވެ. ދިވެހިރަހަތައް ހިމެނޭ މުރަނަކޮށް ހުންނަ މި ތަކެތި ކިތަންމެ ވަރަކަށް ވެސް ހަފާލެވިދާނެ އެވެ. ސައިގަޑީގެ އިތުރުން ފިލްމެއް ބަލާއިރު ނުވަތަ އޮފީހުގައި މަސައްކަތް ކުރާއިރު ވެސް މީގެން އެއްޗެއް ހަފާލާން ކަމުދެ އެވެ.\nބާޒަރުގައި ތަފާތު އެކި ބާވަތުގެ ދިވެހި އުފެއްދުންތަކަށް އަބަދުވެސް ޑިމާންޑް އޮވެ އެވެ. ކުރިން ނުފެންނަ އާ ބަވަތްތަށް ވެސް މި އަންނަނީ އިތުރުވަމުންނެވެ. ކައިރި ރަށްރަށުން ގެނެސް ދިވެހި އުފެއްދުންތަކުގެ އިތުރުން މާލޭގައި ހަދާ މި ފަދަ ތަކެތި ފިހާރައިގެ ހަރުން ޖާގަ ހޯދައެވެ. ފިހާރައިގެ އިތުރުން އޮންލައިންކޮށް ވެސް ވިއްކަ އެވެ.\nރިހާކުރު ގުޅަ ކުދިގުޅައާ ވާދަ ކުރޭ\nމަގުބޫލުކަން ހޯދަމުން އައިސްފައިވާ އެކައްޗަކީ ރިހާކުރު ގުޅައެވެ. ލޮނު މިރުހާއި ފުށާއި ހަނޑޫފުށާއި ރިހާކުރުން ހަދާފައިވާ ހުންނަ ކުދި ކުދި ގުޅަތަކެކެވެ. ރަހަ ހެޔޮވަރު ކޮށްލަނީ ފިޔާ، ހިކަނދިފަތާއި، ލޮނުމެދު ލައިގެނެވެ.\nދެކުނުގެ އަތޮޅުތަކުން ހަދާ ކުދި ގުޅައާއި މި ރިހާކުރު ގުޅަ ތަފާތެވެ. ރިހާކުުރު ގުޅައިގެ ފުއްގަނޑު އެތޭރެގައި މަހެއް ނުހުރެއެވެ. ކުދިކުދިކޮށް ހުންނަ މި ގުޅަ ހިނގަނީ ހެޔޮވަރު ވަރަކަށް ކުޅިކަމަކައި މުރަނަކަމެއް ހުންނާތީ އެވެ. ދިވެހި އުފެއްދުންތަކަށް ދިވެހި ރަހަތަކަށް ލޯބިކުރާ މީހުންނަށް މި ގުޅަ ވަރަށް ކަމުދާނެ އެވެ.\nމި ފަހުން ރިހާކުރު ގުޅައިގެ މަގުބޫލުކަން އިތުރުވެ ކަންމަތީ ފިހާރަތަކުގެ ދިވެހި ލުއިކާނާ ވިއްކާ ހަރުތަކަށް ރިހާކުރު ގުޅައިގެ ބްރޭންޑްތައް އައިސްފައި ވެއެވެ. ޒަމާނީ ޓުވިސްޓަކާއެކު ދެން ހިނގަނީ ރިހާކުރު ޗިޕްސް އެވެ. ދިވެހި ކާޖާގެ މުޅިން އާ ބާވަތެކެވެ. މި ޗިޕްސް ހޯދަން ސުޕަމާކެޓަކަށް ވަދެލާއިރު ރިހާކުރު ޗިޕްސްގެ ބްރޭންޑްތައް ފެނެ އެވެ.\nމުރުމުރު ބްރޭންޑްގެ ރިހާކުރު ޗިޕްސް\nއާއްމުގޮތެއްގައި މި ފަދަ ކާޖާ ހެދުމުގެ މަސައްކަތް ގިނައިން ރަށްރަށުގައި ކުރިއަސް މާލޭގައި ވެސް އާމްދަނީ ހޯދަން މި މަސައްކަތް ކުރާ މީހުން އެބަތިއްބެވެ. ރިހާކުރު ގުޅަ ނުވަތަ ރިހާކުރު ޗިޕްސް އާއި މިކަހަލަ ދިވެހި އާ އުފެއްދުންތައް ސުފުރާއަށް ގެނެސް ރަހަ ބަލާލަންވީ އާއިލާއި ރައްޓެހިންނާއި އެކުއެވެ.


Reethi Flight Attendant 11 Meehunge Jinsee Shikaara Akahve Ufaaveri Hayaathah Nimun - Vaguthu\nރީތި ފްލައިޓްއެޓެންޑެންޓް 11 މީހުންގެ ޖިންސީ ޝިކާރައަކަށްވެ އުފާވެރި ހަޔާތައް ނިމުން!\nފިލިޕީންސަށް ނިސްބަތްވާ އުމުރުން 23 އަހަރުގެ ކްރިސްޓީން އެންޖެލިކާ އަކީ އެތައް ބައެއްގެ މެދުގައި މަގުބޫލް ޒުވާނެކެވެ. ރަސްމީ ވަޒީފާއެއްގެ ގޮތުގައި ފްލައިޓް އެޓެންޑެންޓެއްގެ ވަޒީފާ އަދާކުރަމުން ގެންދިޔަ ނަމަވެސް އޭނާ އާއްމުންގެ މެދުގައި މަޝްހޫރު ވެގެން ދިޔައީ މީސް މީޑިއާގައި އާއްމުކުރާ ފޮޓޯތަކުންނާއި ވީޑިއޯތަކުންނެވެ.\nއެންޖެލިކާގެ ހަޔާތް ވަރަށް އުފާވެރިއެވެ. ކޮންމެ ދުވަހަކު އެއްގައުމުން އަނެއް ގައުމަށް އުދުހި، އެތަންތަނުގެ ރީތި މަންޒަރުތައް ގެންދިޔައީ އާއްމުންނާއި ހިއްސާ ކުރަމުންނެވެ. ނަމަވެސް އެއުފާވެރިކަން މާގިނަ ދުވަހު ދެމެހެއްޓޭ ގޮތެއް ނުވިއެވެ. އުމުރުން އެންމެ 23 އަހަރުގައި ވަރަށް އަނިޔާވެރި ބައެއްގެ އަތްދަށުވެ އޭނާ މިވަނީ މަރުވެފައެވެ.\nއާއަހަރު ފާހަގަ ކުރަން އޮތް ރޭ އެންޖެލިކާ ފެނުނީ ހޮޓަލެއްގެ ބާތުޓަބް ތެރޭގައި މަރުވެފައި އޮއްވައެވެ. ފުލުހުން ބުނާ ގޮތުގައި އެންޖެލިކާ ވަނީ ރޭޕް ކުރުމަށްފަހު މަރާލާފައެވެ. އޭނާ މަރުވެފައި އޮއްވާ ފެނުނީ އާއަހަރު ފާހަގަ ކުރަން އޭނާގެ ރަހުމަތްތެރިންނަށް ޚަބަރެއް ނުވެގެން ގޮސް ބެލިއިރުއެވެ.\nއެންޖެލިކާގެ މަރާއި ގުޅިގެން 11 މީހުންގެ ގޭންގެއް ހައްޔަރުކޮށް އެމީހުންގެ މައްޗަށް ވަނީ ދައުވާ އުފުލާފައެވެ. ފުލުހުން ބުނާ ގޮތުގައި އެންޖެލިކާ ރޭޕް ކުރީވެސް އަދި އޭނާ މަރާލީ ވެސް 11 މީހުންގެ ގޭންގުންނެވެ.\nފިލިޕީންސްގެ މީޑިއާތަކުން ބުނާ ގޮތުގައި މިމައްސަލައިގައި ހައްޔަރު ކުރި މީހުންނަކީ އެންޖެލިކާ އާއިއެކު އެއްހޮޓަލެއްގައި ތިބި ބައެއް ކަމަށެވެ. ނަމަވެސް އޭގެތެރެއިން އެއްވެސް މީހަކާއި އެންޖެލިކާ އާއިއެއްވެސް ގުޅުމެއް އޮތްކަން އަދި ކަށަވަރު ނުވާކަމަށެވެ.\nފުލުހުން ބުނީ އެންޖެލިކާގެ އޮޓޮޕްސީ މިހާރު ހަދާފައިވާ ކަމަށާއި އޮޓޮޕްސީ ރިޕޯޓް ލިބުމުން ތަޙްޤީޤަށް އިތުރު ކުރިއެރުންތަކެއް ލިބޭނެ ކަމަށެވެ.\nޖެނުއަރީ 6, 2021 01:44\nޝޯޝަލް މީޑިއާ އަކީ ވަރަށް ބޮޑު އަދި ނުރައްކާތެރި ކަނބުރު ގެއެއް. ވަންނަން ހެޔޮނުވާނެ.\nޖެނުއަރީ 6, 2021 19:47\nޖެނުއަރީ 7, 2021 03:30\nއެހެންވެ ކައޭ ނުވަދެ ދޯ ތިއޮތީ\nޖެނުއަރީ 9, 2021 14:31\nއޭނަ ބުނަން އެއުޅެނީ ޝޯޝަލް މީޑިއާގައި އިސްތިހާރު ނުވާށޭ، ނުރައްކާ ކަމެކޭ. ގެޓްތަ؟


Covid-19: Iran In Ethah Million Meehun Maruvedhaane - Vaguthu\nކޮވިޑް-19: އީރާނުން އެތައް މިލިއަން ބަޔަކު މަރުވެދާނެ!\nކޮވިޑް-19 ޖެހިގެން އީރާނުން އެތައް މިލިއަން ބަޔަކު މަރުވެގެން ހިނގައިދާނެ ކަމުގެ އިންޒާރު އީރާނުން ދީފިއެވެ.\nއީރާންގެ ސަރުކާރުން މިހާތަނަށް އާއްމުކޮށްފައިވާ ތަފާސް ހިސާބުތައް ދައްކާ ގޮތުގައި އެގައުމުން އަދި މަރުވީ 988 މީހުންނެވެ. ނަމަވެސް ގިނަ މީހުން ގަބޫލު ކުރާ ގޮތުގައި ހަޤީޤަތުގައި މަރުވި މީހުންގެ އަދަދު މިއަށްވުރެ އެތައް ގުނައެއް އިތުރުވާނެއެވެ.\nއީރާންގެ ދައުލަތުގެ މީޑިއާ އިން އިއްޔެ ބުނީ ކޮވިޑް-19 އާއި ގުޅިގެން އާއްމު ރައްޔިތުންނަށް ސަރުކާރުން ދެމުން ގެންދާ ސިއްހީ އިރުޝާދުތަކަކަށް ގިނަ ރައްޔިތުން ތަބައެއް ނުވެއެވެ. އެއް ސަރަހައްދުން އަނެއް ސަރަހައްދަށް ދަތުރު ނުކުރަން ސަރުކާރުން އިލްތިމާސް ކުރަމުން ގެންދިޔަ ނަމަވެސް އީރާންގެ ގިނަ މީހުން ގެންދަނީ އަދިވެސް އެމީހުން ބޭނުންވާ ދަތުރުތައް ކުރަމުންނެވެ. އެހެންކަމުން ކޮވިޑް-19 އަދިވެސް އިތުރަށް އީރާންގައި ފެތުރި އެތައް މިލިއަން މީހުން އެގައުމުން މަރުވެގެން ހިނގައިދާނެ ކަމަށް ދައުލަތުގެ މީޑިއާ އިން ބުނެއެވެ.\nމިއަންނަ ހުކުރު ދުވަހު އީރާންގެ އާއަހަރު ފެށޭތީ އާއަހަރު ފާހަގަ ކުރުމުގެ ތެރެއިން އިތުރު އެތައް ބަޔަކަށް ކޮވިޑް-19 ޖެހުމުގެ ފުރުސަތު އެބައޮތް ކަމަށް ވެސް އީރާންގެ އޮފިޝަލުން ވިދާޅުވެއެވެ.\nކޮވިޑް-19 ފެތުރެމުން ދާއިރު އީރާން މިހާރު ވެސް އޮތީ އެމެރިކާގެ ދަތިކުރުމުގެ ފިޔަވަޅުތަކުގެ ސަބަބުން ބޮޑެތި މައްސަލަތަކެއްގެ ތެރޭގައެވެ. ކޮވިޑް-19 އީރާންގައި ވަރަށް ބޮޑަށް ފެތުރެމުން ދާތީ އީރާނަށް އަޅާފައިވާ ދަތިކުރުމުގެ ފިޔަވަޅުތައް އުވާލުމަށް ޗައިނާ އާއި ރަޝިއާ އިން މިހާރު ވަނީ އެމެރިކާ އަށް ގޮވާލާފައެވެ.\nމާޗް 18, 2020 12:32\nހަގީގަތުގައިވެސް އީރާނާ ކީ ވަރަށް ގަދަ ބައެއް. އެހާފިޔަވަޅު އަޅާފައޮންނައިރު ތިބަލިމަޑު ކަމާ ކުރިމަތިލަމުންދާއިރު އެމަރި ކާ އާއި އިސްރާއީލް ގެފައިބުޑައްނުވެއްޓޭ. މި ދުނިޔޭގައި ނޯންނާނެ އީރާން ފަދަ ހިއްވަރުހުރިގައުމެއް.\nމާޗް 18, 2020 12:42\nތިޔައްވުރެ މާބޮޑު ނުރައް ކަލާ ކާ އީރާން ކުރިމަތިލި 8 އަހަރުވަންދެން ސައްދާމުގެހަނގުރާމާގައި..އ.ދ އީރާނައް ދަތި ކުރުމުގެ ފިޔަވަޅު އަޅާ މުޅި ދުނިޔެ އިރާގައް އެހީވި އީރާން ފުނޑުފުނޑު ކޮއްލަން...ބައިލޮޖި ކަލް ވެޕަން އެބަހީ ނުރައް ކަލުންފުރިގެންވާ ކެމި ކަލް ހަނތިޔާރުން އީރާނައް ހަމަލާ ދިން..5ލައް ކައަށް ވުރެ ގިނަ ސިފައިން މަރުވި.މިލިއަނަ ކަށްވުރެގިނަ އާންމުންމަރުވި..އެ ކަމަ ކު ވެސް އީރާން ބަލިނުވި..ﷲ ފިޔަވާ އެއްވެސް ފަރާތަށް ކަށް އީރާން ބިރެއްނުގަނޭ.\nމާޗް 18, 2020 12:50\nމިބަލި މަޑު ކަމުން އިސްލާމީ އުންމަތުގެ ސިންގާ ސަލާމަތް ކޮއްދެއްވާނދޭވެ...ﷲ މަގުގައި ހަނގުރާމަ އެއް ކުރަން ޖެހިއްޖިއްޔާ އެމަރި ކާ އަދި އިސްރާއީލު ރޮއްވާލުމުގެ ގާބިލު ކަންއޮތީ އީރާން އަތުއެ ކަނި...އީރާނަށް ތިހެން ވުމުން ވަރަށް ދެރަވޭ. ފަލަސްތީނާ ދެ ކޮޅައް ބޮޑު ހަނގުރާމަ އެއްނު ކޮއް އިސްރާއީލު އެއޮތީ އީރާން އޮންނާތީވެ..\nމާޗް 18, 2020 13:47\nއިރާން އިން ކީއްވެތޯ ސީރިޔާގެ ނިކަމެތި މުސްލިމުން މަރަނީ. ސުންނީ މުސްލިމުންނަށް ވީމަތޯ؟ ޓެރަރިސްޓް ޝީޔައީ ބައްޝާރު އަށް އެހީތެރި ވަނީ. ހަގީގަތުގައި އިރާންގެ ބައިވެރިވުންވެސް އޮވެގެން ސީރިޔާގެ ކިތައް މުސްލިމުން މަރާ ކިތައް މުސްލިމުން ގެދޮރުން ބޭރު ކޮށް ހާލުގައި ޖައްސާ ކިތައް މުސްލިމް އަންހެނުންގެ އިއްފަތް ތެރިކަން ފޭރިގަނެއްޖެތޯ. މި ވާހަކަ ތަކަކީ އެއްވެސް ބަޔަކު ދައްކާ ވާހަކަ ތަކެއް ނޫން އަދި އިގޭ ކަމަށް ވެސް ހަދާ ވާހަކަ ތަކެއް ނޫން\nމާޗް 18, 2020 19:35\nވަ ރަށް ރަނގަޅު ވާހަކައެއް ވެ ރިޔާތިބުނީ...އީ ރާނަކީ މުސްލިމުން ނެއްނޫން..އަދި ޝީއީން ނަކީ\nނަ ރަކަވަންތަވެ ރީން..\nމާޗް 19, 2020 00:01


3 Dhuvahuge Thereygai Aamir Ge Thugs of Hindostan 100 Crore Club Ah\nތަގްސް އޮފް ހިންދުސްތާނީގެ ޕޯސްޓަރެއް--\nތިން ދުވަހުގެ ތެރޭގައި އާމިރުގެ ތަގްސް އޮފް ހިންދުސްތާން 100 ކްރޯޑު ކްލަބަށް\nމިދިޔަ ބުރާސްފަތި ދުވަހު ނެރުނު ފިލްމު "ތަގްސް އޮފް ހިންދުސްތާން" ތިން ދުވަހުގެ ތެރޭގައި 100 ކްރޯޑު ކްލަބުން ޖާގަ ހޯދައިފިއެވެ.\nވިޖޭ ކްރިޝްނާ ޑައިރެކްޓުކޮށް ނެރެފައިވާ އެފިލްމު ރިލީޒްކުރި ދުވަހު ވަނީ ބައެއް ރެކޯޑުތައް މުގުރާލާފައެވެ. ފިލްމު ސިނަމާތަކުގައި އެޅުވި ދުވަހު މިހާތަނަށް އެންމެ ބޮޑު އާމްދަނީއެއް ލިބިފައިވާ ފިލްމުގެ ޝަރަފު މިހާރު އޮތީ އެފިލްމަށެވެ. އެގޮތުން އެފިލްމު އެޖާގަ ކަށަވަރުކޮށްފައިވަނީ 50 ކްރޯޑު ރުޕީސް ފިލްމު އެޅުވި ދުވަހު އެކަނި ވެސް ހޯދައިގެންނެވެ.\nއިންޑިއާގެ ފިލްމު ޓްރޭޑް އެނަލީސްޓެއްކަމަށްވާ ތަރަން އާދާޝް މިއަދު ކުރި ޓްވީޓެއްގައި ބުނީ، ބުރާސްފަތި ދުވަހު އެފިލްމަށް 50.75 ކްރޯޑު ރުޕީސް ލިބިފައިވާކަމަށެވެ. އަދި ހުކުރު ދުވަހު 28.25 ކްރޯޑު ރުޕީސްގެ އާމްދަނީއެއް ފިލްމަށް ލިބިފައިވާއިރު ހޮނިހިރު ދުވަހު ވަނީ 22.75 ކްރޯޑު ރުޕީސް ލިބިފައެވެ. އަދި ތެލޫގޫ އާއި ތަމަޅަ ކޮޕީއަށް 3.25 ކްރޯޑު އެތިން ދުވަހުގެ ތެރޭގައި ލިބިފައިވެއެވެ. އެހެންކަމުން އެފިލްމު މިވަނީ ޖުމްލަ ތިން ދުވަހުގެ ތެރޭގައި 105 ކްރޯޑު ހޯދާފައެވެ.\nއެފިލްމު ލީޑު ރޯލުން ފެނިގެންދަނީ ބޮލީވުޑުގެ މަޝްހޫރު އެކްޓަރު އާމިރު ހާނާއި ކެޓްރީނާ ކައިފް އަދި އަމީތަބް ބައްޗަން އާއި ފާތިމާ ސަނާ ޝައިހެވެ. އެފިލްމަކީ އިންޑިއާއަށް ބަޔަކު އަތްގަދަކޮށްގެން އުޅުން ދުވަސްވަރެއްގައި ހިނގާ ކުރިމަތިލުންތަކެއް ދައްކުވައިދޭ ފިލްމެކެވެ.\nޔަޝް ރާޖް ފިލްމްސް އިން ޕްރޮޑިއުސްކޮށް ނެރެފައިވާ އެފިލްމަށް ބޮޑު ތަރުހީބެއް ލިބެމުން އައި ނަމަވެސް ގިނަ ބަޔަކު ވަނީ އެފިލްމަށް ފާޑުކިޔުންތައް އަމާޒުކޮށްފައެވެ. އެގޮތުން ފިލްމުގައި ހަމަނުޖެހޭ ބައެއް ކަންކަން ހުރިކަމަށް އެއްބަޔަކު ބުނަމުން އަންނަނައިރު ފިލްމު މާބޮޑަށް ދިގުކަމަށް ބުނެ ވެސް އަނެއް ބަޔަކު ފާޑުކިޔާފައިވެއެވެ.\nބޮލީވުޑް މުނިފޫހިފިލުވުން ކެޓްރީނާ ކައިފް އާމިރު ހާން އަމީތާބު ބައްޗަން


Maruge massalathakaa vakeelun havaalu nuvaathee Fandiyaaru ge nuruhun\nބޮޑެތި މައްސަލަތަކާ ހަވާލުވާން ވަކީލުން ފަސްޖެހޭތީ ފަނޑިޔާރުގެ ނުރުހުން\nފަނޑިޔާރު މުހައްމަދު ނިޔާޒު، އެހެން ބައެއް ފަނޑިޔާރުންނާއެކު: ވަކީލުންނަށް ފާޑުވިދާޅުވެ ވާހަކަ ދެއްކެވި -- އަވަސް ފޮޓޯ\nމަރުގެ ބޮޑެތި މައްސަލަތަކާ ދިފާއީ ވަކީލުން ހަވާލުވާން ފަސް ޖެހޭތީ ހައިކޯޓުގެ ފަނޑިޔާރު މުހައްމަދު ނިޔާޒު ވަރަށް ބޮޑަށް ނުރުހުން ފާޅު ކުރައްވައިފި އެވެ.\nއެ ނުރުހުން ފަނޑިޔާރު ފާޅު ކުރެއްވީ ލޮރެންޒޯ ޕާކް ތެރޭގައި ހުއްޓާ 2012 ވަނަ އަހަރު، ހއ. ހޯރަފުށީ ނޫރީގޭ މުހައްމަދު އަރުހަމް 16، މަރާލި މައްސަލާގައި ޕްރޮސިކިއުޓާ ޖެނަރަލް (ޕީޖީ) ގެ ފަރާތުން އެ ކޯޓަށް ހުށަހަޅާފައިވާ އިސްތިއުނާފީ މައްސަލާގައިި މިއަދު ބޭއްވި އަޑުއެހުމުގަ އެވެ.\nއަރުހަމް މަރާލި މައްސަލާގައި ހަތަރު މީހަކަށް ދައުވާ ކުރި އެވެ. އޭގެ ތެރެއިން ކުށް ސާބިތުވީ އެންމެ މީހަކަށެވެ. އެއީ ލ. މާވަށް އެވަބްލޫ މުހައްމަދު ވިސާމްގެ މައްޗަށެވެ. އޭނާ މަރަން ހުކުމްކުރި އިރު ދެން ތިބި ތިން މީހުންނަށް ކުށް ސާބިތު ނުވާ ކަމަށް ކުރިމިނަލް ކޯޓުން 2016 ވަނަ އަހަރު ހުކުމް ކުރި އެވެ.\nކުށް ސާބިތު ނުވެ ސަލާމަތްވީ، ގދ. ގައްދޫ ގުންޒަރު މުހައްމަދު ސުފިޔާން އާއި މއ. ސީނަރީވިޔު އާތިފް ރަޝީދު އަދި ލ. މާވަށް އަސަރީގޭ މަންސޫރު ޔޫސުފެވެ. ޕީޖީގެ ފަރާތުން އެ ތިން މީހުންގެ ބައި ހައިކޯޓުގައި އިސްތިއުނާފުކޮށްފަ އެވެ. އެ ތިން މީހުންގެ މައްޗަށް ވެސް ކުށް ސާބިތުވާ ކަމަށް ޕީޖީއިން ގަބޫލު ކުރެ އެވެ.\nއެގޮތުން ހުށަހެޅި މައްސަލާގައި މިއަދު ހެނދުނު ވަނީ މައްސަލާގެ އަޑުއެހުމެއް ހައިކޯޓުގައި ބާއްވާފަ އެވެ. ހައިކޯޓުގައި ބޭއްވި މިއީ މި މައްސަލާގެ ދެވަނަ އަޑުއެހުމެވެ. މީގެ ކުރިން ބޭއްވި އަޑުއެހުމަށް ތިން މީހުން ވެސް ވަކީލުންނާއެކު ހާޒިރު ނުވާތީ ވަކީލަކު ހޯދަން ފުރުސަތު ދިނެވެ. މިއަދު ތިން މީހުން އައީ ވަކީލަކާއެކު އެވެ. ތިން މީހުންގެ ވެސް ވަކީލަކީ ވަކީލް އަލީ ޝާހެވެ.\nމިއަދުގެ އަޑުއެހުމުގައި ޕްރޮސިކިއުޓާ ޖެނަރަލްގެ ވަކީލް އަބްދުﷲ ރާބިއު ވަނީ ތިން މީހުންނަށް ވެސް އަރުހަމްގެ ކުށް ސާބިތުވާކަން މައްސަލާގެ ހެކިތަކާއި ގަރީނާތަކުން އެއްވެސް ޝައްކެއް ނެތް ކަމަށް ސާބިތުވާން އޮތްކަން ގަބޫލު ކުރައްވާ ކަމަށް ވިދާޅުވެ ނުކުތާތަކެއް ފާހަގަ ކުރައްވާފަ އެވެ. އެހެންވެ އެ ތިން މީހުން މަރަން ހުކުމްކޮށް ދޭން ހައިކޯޓުގައި އެދުނެވެ.\nއެއާއެކު، ތިން މީހުންގެ ވަކީލް އަލީ ޝާހް ވަނީ މައްސަލާގައި ލިޔުމުން ޖަވާބުދާރީވުމުގެ ފުރުސަތަކަށް އެދިވަޑައިގެންފަ އެވެ. މިއަދަށް އޭނާއަށް ޖަވާބު ތައްޔާރު ކުރެވިފައިނުވާ ކަމަށް ވިދާޅުވި އެވެ. އެއީ އޭނާއަށް މައްސަލާގެ ލިޔުންތައް ލިބުނީ އިއްޔެ ކަމަށާއި މައްސަލައާ ހަވާލުވެ ލިޔުން ކޯޓަށް ވެސް ހުށަހެޅީ މިއަދު ކަމަށް އަލީ ޝާހް ވިދާޅުވި އެވެ. ފަނޑިޔާރުންގެ ބެންޗުން ވަނީ އެކަމާ ގުޅޭ ގޮތުން ސުވާލު ކޮށްފަ އެވެ. ވަކީލުން ހޯދަން އެހާ ގިނަ ދުވަސް ނެގީ ކީއްވެތޯ އާއި އެންމެ ވަކީލަކު އައްޔަންކުރީ ކީއްވެގެންތޯ އެއްސެވި އެވެ.\nއެއަށް އަލީ ޝާހް ޖަވާބު ދެއްވި އެވެ. އޭނާ ވިދާޅުވީ މައްސަލާގައި ތިން މީހުން ވެސް ވަކީލުން ހޯދަން މަސައްކަތް ކުރި ކަމަށެވެ. ނަމަވެސް މައްސަލައިގެ ބާވަތުން އެއްވެސް ވަކީލަކު މައްސަލަ ނަގަން ބޭނުން ނުވުމުން އޭނާ މައްސަލައާ ހަވާލުވީ ކަމަށެވެ. އެއާއެކު، ބެންޗުގައި އިންނެވި ފަނޑިޔާރު މުހައްމަދު ނިޔާޒު ވަނީ ވަކީލުން ނުވަނީ ކީއްތޯ އާއި މައްސަލައިގެ ބާވަތުން ވަކީލުން ނުވަނީ ކީއްވެތޯ އައްސަވާފަ އެވެ.\nޝާހް ވިދާޅުވީ މަރުގެ މައްސަލަތަކުގައި އުޅޭ ވަކީލުން ބޭނުން ނުވާ ކަމަށެވެ. އެއީ މުޖުތަމައުގެ ހާލަތު އޮތް ގޮތުން ކަމަށް ވެސް ވިދާޅުވި އެވެ. އެ ވާހަކައާ ވަރަށް ބޮޑަށް ނުރުހުންވެ ފަނޑިޔާރު ނިޔާޒު ވިދާޅުވީ ވަކީލުންނަކީ ވަކި ޕްރޮފެޝަނަކަށްވާއިރު މައްސަލައިގެ ބާވަތުން ވަކިވަކި މައްސަލަ ހޮވައިގެން ވަކީލުން ހަވާލުވުމަކީ މައްސަލައެއް ކަމަށެވެ. ވަކީލުން ވާން ޖެހެނީ ވަކި މީހެއްގެ މޫނަކަށް ކަނދުރާއަކަށް ބެލުމެއް ނެތި މައްސަލަތަކާ ހަވާލުވެ އެމީހުންގެ ޒިންމާ އަދާ ކުރަން ޖެހޭނެ ބައެއް ކަމަށެވެ.\nފަނޑިޔާރުގެ އެ ވާހަކައަށް ޖަވާބު ދެއްވަމުން ވަކީލް ޝާހް ވިދާޅުވީ ކަމުގެ ހޫނުކަން އެނގޭނީ އެކަން ކުރާ ބަޔަކަށް ކަމަށެވެ. މުޖުތަމައުގެ ހާލަތު އޮތް ގޮތުން މިފަދަ މަރުގެ މައްސަލަތަކުގައި މީހުންގެ ދިފާއުުގައި ވަކާލާތު ކުރުމަކީ އޭގެ ސަބަބުން މީހުންގެ ނުރުހުމާއި އިންޒާރުތަކާއި ފުރައްސާރަތައް ވަކީލުންނަށް ލިބޭ ކަމެއް ކަމަށެވެ.\nފަނޑިޔާރު ނިޔާޒު ދެން ސުވާލު ކުރެއްވީ ދައުލަތުން ވަކީލުން ހަމަޖައްސައިދިނުމުގެ އުސޫލާ ގުޅޭ ގޮތުންނެވެ. ބަންޑާރަ ނައިބުގެ ފަރާތުން ގެންގުޅޭ ވަކީލުން މީހުންނަށް ފޯރުކޮށްދެނީ ކިހިނެއްތޯ ފަނޑިޔާރު ނިޔާޒު، ޕީޖީއާ ސުވާލު ކުރެއްވި އެވެ. ވަކީލް ރާބިއު ވިދާޅުވީ ދައުލަތުން ވަކީލުން ފޯރުކޮށްދިނުމުގައި އުސޫލުތަކެއް ހުންނަ ކަމަށެވެ. އަދި ހާއްސަކޮށް މަރުގެ މައްސަލަތަކުގައި ދައުލަތުން ވަކީލުން ހަމަޖައްސައިދޭން އިސްކަން ދޭ ކަމަށެވެ. ނަމަވެސް މި މައްސަލަ ކުރިމިނަލް ކޯޓުގައި ކުރިއަށްދިޔައިރު ދައުވާ ލިބޭ މީހުން އަމިއްލަ ވަކީލުން ގެންގުޅުނު ކަމަށާއި އެހެންވެ އެމީހުންނަކީ ވަކީލުން އައްޔަން ކުރުމުގެ ތަނަވަސްކަން ހުރި ބައެއްކަން އެނގޭ ކަމަށެވެ. އަދި ފަހުން ދައުލަތުގެ ވަކީލަކު އައްޔަން ކޮށް ދިނުމަށް ދައުވާ ލިބޭ މީހުން އެދިފައި ނުވާކަން ވެސް ރާބިއު ފާހަގަ ކުރެއްވި އެވެ.\nއެކަމާ ގުޅިގެން ފަނޑިޔާރު ވަނީ ދައުވާ ލިބޭ މީހުންނާ ސުވާލުކޮށްފަ އެވެ. އެމީހުން ވަކީލުން ހޯދަން ކުރި މަަސައްކަތާއި ދައުލަތުން ވަކީލުން ހަމަޖައްސައިދޭކަން އެނގޭތޯ ފަނޑިޔާރު އެއްސެވި އެވެ. އެ ސުވާލަށް ޖަވާބު ދެއްވަމުން ސުފްޔާން އާއި އާތިފް ބުނީ ވަރަށް ގިނަ ވަކީލުންނާ ވާހަކަ ދެއްކި ކަމަށެވެ. ނަމަވެސް އެއްވެސް ވަކީލަކު އެއްބަސްނުވި ކަމަށެވެ. އަދި ވަކީލުންގެ އަގާއި ޑިމާންޑް ވެސް ވަރަށް ބޮޑު ކަމަށް އެމީހުން ބުންޏެވެ.\nއޭގެ އިތުރުން ވަކީލަކު ނުލިބިގެން ދައުލަތުގެ ވަކީލެއް ހަމަޖައްސައިދޭން އެދެވެން އޮންނަ ކަމުގެ މައުލޫމާތު އެމީހުންނަށް ލިބިފައި ނުވާ ކަމަށް ވެސް ބުންޏެވެ. އެ ދެ މީހުން އެހެން ބުނުމުން ފަނޑިޔާރު ނިޒާރު ވަނީ އެފަދަ މައުލޫމާތުތައް އާންމުންނަށް ފޯރުކޮށްދީ ފަސޭހައިން ލިބެން ހުންނާނެ ގޮތަކަށް ޕީޖީއިން ހަދަން ޖެހޭ ކަމަށް ވިދާޅުވެފަ އެވެ.\nއެޓާނީ ޖެނެރަލް ޕްރޮސެކިއުޓާ ޖެނެރަލްގެ އޮފީސް ކްރިމިނަލް ކޯޓް + ހައިކޯޓް ޝަރުއީ ދާއިރާ ގާނޫނީ ވަކީލުން


Cancer Jehifavaa Kan Engunee Kaivenyah Dhevana Ah Vee Dhuvahu - Vaguthu\nކެންސަރު ޖެހިފައިވާކަން އެނގުނީ ކައިވެންޏަށް ދެވަނަ އަށް ވީދުވަހު!\nދުނިޔެ ހިނގަނީ ތޮށަލި ދުޅައަށޭ ދިވެހިން ވެސް ބުނެއެވެ. މާނައަކީ އުފާވެރި ކަމެއް ކުރިމަތި ވެއްޖެނަމަ ދެން އޮތީ ހިތާމަ އާއި ހިތްދަތިކަމެވެ. ވަރަށް ގިނަ ފަހަރު މިގޮތައް ކަންތައް ދިމާވެއެވެ.\nމިކަން އެންމެ ރަނގަޅަށް ތަޖުރިބާ ކުރަން ޖެހިފައިވާ ދެމަފިރިންނަކީ އިނގިރޭސިވިލާތައް ނިސްބަތްވާ ޖުލީ އެލެން އާއި އިއާން އެލެން އެވެ. ޖޫލީއަށް ކެންސަރު ޖެހިފައިވާ ކަން އެނގުނީ ދެމީހުން ކައިވެނި ކުރިތާ ދެދުވަސް ފަހުންނެވެ.\nޖޫލީގެ ބަނޑުގައި ދޭތެރެ އަކުން ރިއްސާލައެވެ. ނަމަވެސް އެއީ މާބޮޑު މައްސަލައެއް ކަމަކަށް އޭނާ ކުރިން ހިއެއް ނުކުރެއެވެ. އެންމެ ފަހުން ޑޮކްޓަރަށް ދެއްކީ ވެސް މާބޮޑަށް ހާލަތު ގޯސް ވެގެންނެއް ނޫނެވެ. ނަމަވެސް ރައްކާތެރި ގޮތަކީ ޑޮކްޓަރަށް ދައްކާ ޓެސްޓްތައް ހަދާލުން ކަމަށް ޖޫލީ އާއި ފިރިމީހާ އިއާން އަށް ވެސް ގަބޫލު ކުރެވުމުންނެވެ.\nޓެސްޓްގެ ނަތީޖާ ލިބުނީ ދެމަފިރިން ހީކޮށްގެން ތިބި ގޮތަކަށް ނޫނެވެ. ޖޫލީގެ ބަނޑުގައި ރިއްސާ ހަޤީޤީ ސަބަބަކީ ކެންސަރު ކަމަށް ވެދާނެ ކަމަށް އެމީހުންގެ ހިތައް އެންމެ ފަހަރަކު ވެސް އަރާފައެއް ނުވެއެވެ.\nޖޫލީ މިހާރު ކެންސަރަށް ފަރުވާ ހޯދަމުން އަންނަ އިރު ދެމަފިރިންގެ އެންމެ ބޮޑު ބޮލުގެ ރިހުމަކީ އެކަށީގެންވާ އަދަދެއްގެ ފައިސާ އަތުގައި ނެތުމެވެ. މިފަދަ ކަމަކަށް ކުރިން ފެށިގެން ދެމަފިރިންނަށް ތައްޔާރު ވެވިފައެއް ނެތެވެ. އެހެންކަމުން އެމީހުން ވަނީ އޮންލައިން ކޮށް ފަންޑެއް ހުޅުވާފައެވެ. ގިނަ ބަޔަކު މިހާރު އަންނަނީ އެފަންޑަށް ފައިސާ ހަދިޔާ ކުރަމުންނެވެ.\nޖޫލީ އާއި އިއާން ތިބީ ވަރަށް އަވަހަށް ޖޫލީގެ ހާލަތު ރަނގަޅުވެ، ކައިވެނީގެ އުފާވެރި ދުވަސްތައް ލިބިގެން ދާނެ ކަމަށް އުއްމީދު ކޮށްގެންނެވެ. އެމީހުންނަށް ލިބިފައި އޮތް އެންމެ ބޮޑު ހިތްހަމަ ޖެހުމަކީ ގިނަ ބައެއްގެ ހެޔޮ ދުޢާ އެމީހުންނާއި އެކު ވުމެވެ.\nއޮކްޓޯބަރ 26, 2018 15:09\nޑެން ހާދަ ކެންސަރޭ މިދުވަސްވަރު


Unicode ge aa adhadhaa eku emoji thala vanee | Mihaaru\nލައިފްސްޓައިލް / އިންފޮމޭޝަން ޓެކްނޮލޮޖީ\nޖޫން5ގައި އާންމުކުރާ އިމޯޖީ 11.0 ގައި ހިމެނޭ ބައެއް އިމޯޖީ - ފޮޓޯ: އެންޑްރޮއިޑް ޕޮލިސް\nއިބްރާހިމް ސަމީރު, މިހާރު\nއިހެކޭ އެއްފަދައިން، ޔުނިކޯޑް ކޮންސޯޓިއަމުން ވިލަރެސްކޮށް ތަރައްގީކުރުމަށް ފަހު ރިބަން ކަނޑައިލާ މި އާ އަދަދުގެ ވެސް އެންމެ ޝައުގުވެރި ބަޔަކީ މިހާރު އެއާ ނުލައި ޗެޓުލޮގު ފަޅުފިލުވައިލުން އުނދަގޫ، އެކި ކުލަކުލައިގެ އެކި ބައްޓަމުގެ އިމޯޖީތަކެވެ.\nގުރަ އާއި ލާމާ އާއި ދޮން އަނބާއި ޓެޑީބެއާ އިން ފެށިގެން ގޮސް ބުޅި އިސްތަށިގަނޑާއި ހުދު އިސްތަށިގަނޑުގެ އިތުރުން ތަލަ ރަމްޒުކޮށްދޭ އިމޯޖީއަކާ އެކު 66 މެންބަރެއް މިފަހަރު އަލަށް އިމޯޖީ އާއިލާއަށް އިތުރުވާނެ އެވެ.\nނަމަވެސް މި އިމޯޖީތަކުގެ ބައްޓަމާއި ސިފަތައް ބަލައިލާހިތުން ތިބި މީހުންނަށް އަދި އޮތީ އިންތިޒާރެކެވެ. ޔުނިކޯޑް ކޮންސޯޓިއަމުން މިއަދު އާންމުކުރި ނަމަވެސް، އިމޯޖީތައް ކީބޯޑުތަކަށާއި އިނގިލިކުރިތަކަށް ގެނެސްދިނުމުގެ ޒިންމާ އޮތީ އެޕްލިކޭޝަންތައް އުފައްދާ ފަރާތްތަކުގެ އަތްމަތީގަ އެވެ.\nއިމޯޖީގެ ކުރީގެ އަދަދުތައް ސްމާޓް ފޯނުތަކަށާއި އެޕްތަކަށް އައުމަށް ހޭދަވި މުއްދަތަށް ބަލައި، އިމޯޖީޕީޑިއާއިން ލަފާކުރާ ގޮތުގައި ޓުވިޓާ، ފޭސްބުކް އަދި މައިކްރޮސޮފްޓް އެޕްލިކޭޝަންތަކުން އަންނަ އޯގަސްޓުގެ ކުރިން، މީގެ އިމޯޖީއެެއް ފޮނުވައިލެވޭވަރު ވާނެ އެވެ. ގޫގުލް އާއި އެޕަލްގެ އުފެއްދުންތަކަށް ލަސްވެގެން ޑިސެންބަރަށް އަދި ސެމްސަންގުގެ އުފެއްދުންތަކަށް އަންނަ ފެބުރުއަރީ ހިސާބުގައި އިމޯޖީތައް ފޯރާނެކަމަށް ވެއެވެ.\nޔުނިކޯޑް ކޮންސޯޓިއަމުން މި ދިޔަ މޭ މަހު ވަނީ އިމޯޖީގެ 12 ވަނަ އަދަދަށް އަލަށް ވާދަކުރާ "މެންބަރުން" ވެސް އިއުލާނުކޮށްފައެވެ. އެ ލިސްޓުގެ އެންމެ ކުރީގައި އުޅެނީ "ހުދު ހިތެކެ"ވެ. އިމޯޖީ 12.0 އާންމުކުރާނީ 2019 ގަ އެވެ.\nއެކަމަކު، ހުދު ހިތަށާއި އަނބަށާއި ތަލައަށް ވެސް އަދި މި އޮތީ އިންތިޒާރުކުރުމެވެ.\nފޭސްބުކް ގޫގްލް އެންޑްރޮއިޑް ސެމްސަންގް މައިކްރޮސޮފްޓް އެޕަލް އިންފޮމޭޝަން ޓެކްނޮލޮޖީ އައިއޯއެސް\nޔުނިކޯޑުގެ އާ އަދަދާ އެކު އިމޯޖީ ތަލަވަނީ ނަމަ އެއީ އުފާ ކުރަން ޖެހޭނެ ކަމެކެވެ. އާންމު ގޮތެއްގައި ޔުނިކޯރޑް ބޭނުން ކުރަނީ އެއީ ލޭޒީ މީހުންނެވެ. ޔުނިކޯރޑް އިން ރަމްޒު ނުކޮށް ދެވޭނެ ވޯރޑްސް ތަކުން ޑިސްކްރައިބް ކޮށް ދޭން ޖެހޭ އެއްޗެއް އެއީ ވާނެ ކަމެއް ނޫނޭ. ޔުނިކޯރޑްސް ތަކުގައި ބަސްތައް އަތުރާލާ ބަސްތަކުން އިންސާނާގެ ފީލިންގްސް ތަކަށް އެގެނެސްދޭ އުފާވެރި ކަމާއި އަދި ހިތާމަ ވެރިކަން ގެނެސް ނުދެވޭނެއެވެ. ޔުނިކޯރޑް އަކީ އެއީ މިހާރު ދުނިޔެ މިދެކޭ އިންފޯބޭސްޑް ސޮސައިޓީ ކަންނެތް ކޮށްދޭނެ އެއްޗެއް ކަމަށް މަމެންގެ ހޯދުން ތަކުން ދައްކަނީ. އިޓް މަސްޓް ބީ އަ ރިލޭޝަން ޓު ލޭޒިނެސް އަ ސްލޭވް ޓު ލޭޒިނެސް...


Hiyaanaaiy thahugeegu kuran aa team eh ekulavaalumah Jameel govaalaifi\nހިޔާނާތް ތަހުގީގުކުރަން އާ ޓީމެއް އެކުލަވާލުމަށް ޖަމީލު ގޮވާލައްވައިފި\n15 މޭ 2021 - 15:00:37\nއެމްއެމްޕީއާރުސީގެ ހިޔާނާތުގެ މައްސަލަ ތަހުގީގުކުރުމަށް މުޅިން އާ ތަހުގީގު ޓީމެއް އެކުލަވާލަންޖެހޭ ކަމަށް ކުރީގެ ނައިބު ރައީސް ޑރ.މުހައްމަދު ޖަމީލް އަހުމަދު ވިދާޅުވެއްޖެއެވެ.\nމަޖިލީހުން އާންމުކުރި އެމްއެމްޕީއާރުސީ ހިޔަނާތުގެ ލިސްޓުގައި އިދިކޮޅު ކޯލިޝަންގެ ގިނަ ފަރާތްތަކެއްގެ ނަންތައް ހިމެނެއެވެ. އެސެޓް ރިކަވަރީ ކޮމިޝަނުން އެކުލަވާލި އެ ލިސްޓުގައި ޖުމްލަ 281 ނަން ހިމެނޭ އިރު، އަސްލު ހިޔާނާތުގައި ބައިވެރިވި ގިނަ ފަރާތްތަކެއްގެ ނަންތައް އުނިކޮށްފައިވާކަމަށް އިދިކޮޅު ކޯލިޝަނުންވެސް ވަނީ ތުހުމަތުކޮށްފައެވެ.\nމިކަމާ ގުޅިގެން ޖަމީލް ވިދާޅުވީ އެމްއެމްޕީއާރްސީގެ ބޮޑު ހިޔާނާތް ފަސްއަޅައި ފޮރުވުމުގެ ބިރު ބޮޑުވެފައިވާ ކަމަށެވެ. މިއަދު އެމްޑީޕީގެ ކޮންޓްރޯލް އޮތް މަޖިލީހާއި ސަރުކާރުގެ ބޮޑުން ހިމެނޭ ރިޕޯޓު އުނިއިތުރުވާކަން ކަށަވަރުވާ ކަމަށާއި ކުށެއްގެ ހެކި ނައްތާލުމަކީ ހަރުކަށި ފިޔަވަޅު އަޅަންޖެހޭ ކަމެއްކަން ޖަމީލް ފާހަގަކުރެއްވިއެވެ.\nޖަމީލް ވިދާޅުވީ ކޮމިޝަނަށް އިތުބާރު ކުރާމީހަކު މިހާރު ނެތް ކަމަށާއި އެމްއެމްޕީއާރުސީގެ ހިޔާނާތާގުޅިގެން އެމްޑީޕީގެ އޭރުގެ ޕީޖީ ލީޑަރު އަދި މިހާރުގެ ރައީސުލްޖުމްހޫރިއްޔާ އިބްރާހީމް މުހައްމަދު ސޯލިހު އަށް ކުރެވޭ ތުހުމަތުތައް ކޮމިޝަނާ އޮފް ޕޮލިސް މުހައްމަދު ހަމީދު އަށް މިނިވަންކޮށް ތަހުގީގު ނުކުރެވޭނެކަން ތަކުރާރުކޮށް ފާހަގަކުރާކަމަށެވެ.\nއެގޮތުން މުޅިން އާ ތަހުގީގު ޓީމެއް އެކުލަވާލައި، ސިޔާސީ ޕާޓީތަކުން އެ ފަދަ ތަހުގީގަކަށް އެއްބާރުލުން ދިނުމަށް ޖަމީލު ވަނީ ގޮވާލާފައެވެ.\nމިހާރު ކުރަމުންދާ ތަހުގީގަކީ ސިޔާސީ ސަކަރާތެއް ކަމަށް އިދިކޮޅުން ބުނާ ބުނުން ޑރ. ޖަމީލް ވެސް ވަނީ ތަކުރާރު ކުރައްވާފައެވެ. އަދި ހިޔާނާތުގައި ބައިވެރިވި އަސްލު މުޖުރިމުން ތިބީ ސަރުކާރާ ޑީލްހަދައިގެން ގޭގައި ކަމަށްވެސް ޖަމީލް ވަނީ ތުހުމަތު ކުރައްވާފައެވެ.\nއެމްއެމްޕީއާރުސީ ހިޔާނާތްކުރީގެ ނައިބު ރައީސް ޖަމީލްރައީސް ޞާލިޙްސީޕީ ހަމީދު\nރައީސް ސޯލިހްގެ ކޮއްކޯފުޅު އަވަހާރަވެއްޖެ


Sharafveri kamuge qaumee inaam5beyfulhakah, hivvaru dhinumuge qaumee inaam 21 beyfulhakah dhevvaifi - vNews.mv\nޝަރަފްވެރިކަމުގެ ގައުމީ އިނާމް ލިބިވަޑައިގެންނެވި ބައެއް ބޭފުޅުން:\nޝަރަފުވެރިކަމުގެ ޤައުމީ އިނާމު5ބޭފުޅަކަށް، ހިތްވަރު ދިނުމުގެ ޤައުމީ އިނާމު 21 ބޭފުޅަކަށް ދެއްވައިފި\nސައިފް އަޒްހަރު Male' | 28 October 2019, 23:25\nޤައުމީ ދުވަހުގެ މުނާސަބަތުގައި ސަރުކާރުން ދެއްވުމަށް ހަމަޖެއްސެވި ޝަރަފުވެރިކަމުގެ ޤައުމީ އިނާމު5ބޭފުޅަކަށް، އަދި ހިތްވަރު ދިނުމުގެ ޤައުމީ އިނާމު 21 ފަރާތަކަށް މިރޭ ދެއްވައިފިއެވެ.\nމި އިނާމުތައް ދެއްވީ، ޤައުމީ ދުވަހުގެ މުނާސަބަތުގައި މިރޭ ދަރުބާރުގޭގައި ބޭއްވެވި ރަސްމީ ޖަލްސާގައި، ރައީސުލްޖުމްހޫރިއްޔާ އިބްރާހީމް މުޙައްމަދު ޞާލިޙެވެ.\nމިއަހަރު ޝަރަފުވެރިކަމުގެ ޤައުމީ އިނާމު އެރުވި5ބޭފުޅުންގެ ތެރެއިން3ބޭފުޅުންނަކީ، މިހާރު އަޅުގަނޑުމެންނާ ވަކިވެވަޑައިގެންފައިވާ ބޭފުޅުންނެވެ. އެ ތިން ބޭފުޅުންނަށް އިނާމު އެރުވީ، އެބޭފުޅުންގެ ހަނދާނަށެވެ.\nދެން އިނާމު އެރުވި ދެބޭފުޅުންނަކީ، މީގެކުރިން ޢާންމު ޚިދުމަތުގެ ހިތްވަރުދިނުމުގެ އިނާމު ލިބިވަޑައިގެންފައިވާ ދެބޭފުޅުންނެވެ. މިއަހަރު ހިތްވަރު ދިނުމުގެ ޤައުމީ އިނާމު އެރުވީ 21 ބޭފުޅަކަށެވެ.\n1. އިސްލާމްދީނަށް ހޭލުންތެރިކަން އިތުރުކުރުމާއި، ޚިދުމަތްކުރުމާއި، ދީނީ ޢިލްމު އުނގަންނައިދިނުމުގެ ދާއިރާއިން:އަލްމަރްޙޫމް ޑޮކްޓަރ އަފްރާޝީމް ޢަލީގެ ހަނދާނަށް\n2. އިސްލާމްދީނަށް ހޭލުންތެރިކަން އިތުރުކުރުމާއި، ޚިދުމަތްކުރުމާއި، ދީނީ ޢިލްމު އުނގަންނައިދިނުމުގެ ދާއިރާއިން:އަލްމަރްޙޫމް ޑޮކްޓަރ ޢަބްދުލްމަޖީދު ޢަބްދުލްބާރީގެ ހަނދާނަށް\n3. ދިވެހިބަހާއި އަދަބިއްޔާތުގެ ދާއިރާއިން، ދިވެހިބަހުގެ ލިޔުންތެރިކަން ކުރިއެރުވުމުގެ ރޮނގުން:އަލްފާޟިލް މުޙައްމަދު ވަޙީދު މ. މަޑުލު\n4. ކުޅިވަރުގެ ދާއިރާއިން، ކުޅިވަރު ކުޅުމާއި، ކުޅިވަރަށް ޚިދުމަތް ކުރުމުގެ ރޮނގުން:އަލްފާޟިލް ސައްޔިދު ޢަލީ މއ. މާފަތްވަރު\n5. ކުޅިވަރުގެ ދާއިރާއިން، ކުޅިވަރު ކުޅުމުގެ ރޮނގުން:އަލްމަރްޙޫމް ސައްޔިދު ޙަސަންގެ ހަނދާނަށް\n1. ކީރިތި ޤުރްއާން ކިޔެވުމާއި، އުނގަންނައިދިނުމާއި، ކީރިތި ޤުރްއާނުގެ ޢިލްމުގެ ދާއިރާއިން، ކީރިތި ޤުރްއާން ކިޔެވުމާއި، އުނގަންނައިދިނުމުގެ ރޮނގުން:އަލްޤާރީ މުޙައްމަދު ތައުފީޤު ޢަލީ މ. މުއިރި\n2. އިސްލާމްދީނަށް ހޭލުންތެރިކަން އިތުރުކުރުމާއި، ޚިދުމަތްކުރުމާއި، ދީނީ ޢިލްމު އުނގަންނައިދިނުމުގެ ދާއިރާއިން:ޑޮކްޓަރ ޢަބްދުﷲ ޖަމީލް ގ. ސްޓާރލިންގ އާގެ\n3. ދިވެހިބަހާއި އަދަބިއްޔާތުގެ ދާއިރާއިން، ވާހަކަ ދެއްކުމުގެ ފަންނު ކުރިއެރުވުމުގެ ރޮނގުން:އަލްފާޟިލް މުހައްމަދު ޝިފާން ހ. ތަރަބޫޒުގެ\n4. ތަޢުލީމީ ދާއިރާއިން، އުނގެނުމުގައި ޚާއްޞަ އެހީއަށް ބޭނުންވާ ކުދިންނަށާއި މީހުންނަށް ތަޢުލީމު ފޯރުކޮށްދިނުމުގެ ރޮނގުން:އަލްފާޟިލާ މަރްޔަމް ޝަޠުރަތު ޝާކިރު ދުންތަރި ގދ. ތިނަދޫ\n5. ޞިއްޙީ ދާއިރާއިން، ޞިއްޙީ ދާއިރާ ތަރައްޤީ ކުރުމުގެ ރޮނގުން:އަލްފާޟިލް އަޙްމަދު އަފްޢާލް ގ. ޖަވާހިރުމާގެއާގެ\n6. އިޖުތިމާޢީ ރައްކާތެރިކަމާއި، އިންސާނީ ޙައްޤުތައް ދިރުވައި ކުރިއެރުވުމުގެ ދާއިރާއިން، ޚާއްޞަ ރައްކާތެރިކަމާއި އަޅައިލުން ބޭނުންވާ ކުދިންނަށާއި މީހުންނަށް ޚިދުމަތް ކުރުމުގެ ރޮނގުން:އަލްފާޟިލާ ރަޙްމާ ޢީސާ ހ. ފިލްމީސައިޓް\n7. މަސްވެރިކަމުގެ ދާއިރާއިން، މަސްވެރިކަން ކުރުމުގެ ރޮނގުން:އަލްފާޟިލް ޢަބްދުﷲ ޝަފީޤު ނިޝާން ހއ. ދިއްދޫ\n8. ފަތުރުވެރިކަމުގެ ދާއިރާއިން، ދިވެހިން ބިނާކުރުމަށާއި، ޝައުޤުވެރިކުރުވުމަށާއި، އަހުލުވެރިކުރުވުމަށް މަސައްކަތް ކުރުމުގެ ރޮނގުން:އަލްފާޟިލާ ޒީނާޒް ޙުސައިން އާސީނުގެ ސ. ހިތަދޫ\n9. އިންސާނިއްޔަތަށް ޚިދުމަތް ކުރުމުގެ ދާއިރާއިން:ޓައިނީ ހާޓްސް އޮފް މޯލްޑިވްސް\n10. މަސައްކަތްތެރިކަމުގެ ދާއިރާއިން، އެކި ބާވަތުގެ މަސައްކަތް ކުރުމާއި، ކުރިއެރުވުމުގެ ރޮނގުން:އަލްފާޟިލާ އަނީސާ މުޙައްމަދު ބީޗްހެވަން ގދ. ގައްދޫ\n11. މަސައްކަތްތެރިކަމުގެ ދާއިރާއިން، އެކިބާވަތުގެ މަސައްކަތް ކުރުމާއި، ކުރިއެރުވުމުގެ ރޮނގުން:އަލްފާޟިލް އިބްރާހީމް ޞާލިޙް ފަސްތަރި ބ. ތުޅާދޫ\n12. ޑައިވިންގގެ ދާއިރާއިން:އަލްފާޟިލާ ޝާޒިޔާ ސަޢީދު މ. ސްނޯފްލެކްސް\n13. ހެއަރ އެންޑް ބިއުޓީގެ ދާއިރާއިން:އަލްފާޟިލާ ޢާއިޝަތު (ޝަރީފާ) މ. ސަބުދެލިގެ\n14. ޚަބަރާއި މަޢުލޫމާތު ފެތުރުމުގެ ދާއިރާއިން:އަލްފާޟިލް މުޙައްމަދު ޝާކިރު ޢަބްދުﷲ ވ. ފައުނު\n15. ޚަބަރާއި މަޢުލޫމާތު ފެތުރުމުގެ ދާއިރާއިން:އަލްފާޟިލް ޙުސައިން ފަރިޔާދު ގ. ސިނަމާލެ202-11\n16. ކުޅިވަރުގެ ދާއިރާއިން، ކުޅިވަރު ކުޅުމާއި މީހުން ތަމްރީނު ކުރުމުގެ ރޮނގުން:އަލްފާޟިލް ޢިމްރާން މުޙައްމަދު އަސުރުމާގެ އދ. މަހިބަދޫ\n17. ކުޅިވަރުގެ ދާއިރާއިން، ކުޅިވަރު ކުޅުމާއި މީހުން ތަމްރީނު ކުރުމުގެ ރޮނގުން:އަލްފާޟިލް އިސްމާޢީލް މަޙްފޫޡް މ. ވިނަލި\n18. ކުޅިވަރުގެ ދާއިރާއިން، ކުޅިވަރު ކުޅުމާއި މީހުން ތަމްރީނު ކުރުމުގެ ރޮނގުން:އަލްފާޟިލް އިބްރާހީމް ޝިޢުރީ ގ. ގޯލްޑަންހައުސް\n19. ކުޅިވަރުގެ ދާއިރާއިން، ކުޅިވަރު ކުޅުމުގެ ރޮނގުން:އަލްފާޟިލާ ފަދުވާ ޒާހިރު ގ. ގޯލްޑަން ސްޓާރ\n20. ޕަރފޯމިންގ އާޓްސްގެ ދާއިރާއިން، ލަވަ ކިޔުމާއި، މިޔުޒިކް ކުޅުމުގެ ރޮނގުން:އަލްފާޟިލް ޢަބްދުއްރަޝީދު ޢަލީ ހ. ނިއުހެޕިނަސް\n21. އެޕްލައިޑް އާޓްސްގެ ދާއިރާއިން، ޑިޒައިން ކުރުމާއި ފެހުމުގެ ރޮނގުންއަލްފާޟިލާ ޢާއިޝަތު ޝަމްލާ ހ. ފެއަރީޕެލަސް\nޤައުމީ އިނާމާއި ޝަރަފުވެރިކަމުގެ އިނާމު މީގެކުރިން ދެއްވަމުން އައީ މިނިވަންދުވަހުގެ މުނާޞަބަތާއި ގުޅިގެންކަމުގައި ވީ ނަމަވެސް މިއަހަރުން ފެށިގެން ޤައުމީ އިނާމު ދެއްވަމުން ގެންދަވާނީ ޤައުމީ ދުވަހުގެ މުނާޞަބަތާއި ގުޅުވައިގެންކަމަށް ރައީސުލްޖުމްހޫރިއްޔާ އިބްރާހިމް މުޙައްމަދު ޞާލިޙް ވަނީ ނިންމަވާފައެވެ. ރައީސުލްޖުމްހޫރިއްޔާ މިގޮތަށް ނިންމަވާފައި ވަނީ ޤައުމީ އިނާމު ދިނުމަށް އެންމެ އެކަށީގެންވާ މުނާޞަބަތަކީ ޤައުމީ ދުވަސްކަމުގައި ވާތީއެވެ.


އަލްއުސްތާޛު އަޙްމަދު ކާމިލް ދީދީ - ވިކިޕީޑިއާ\nއަލްއުސްތާޛު އަޙްމަދު ކާމިލް ދީދީ\nއަހުމަދު ކާމިލް ދީދީ(ހެންވޭރުގޭ އަހުމަދު ދީދީ) އަކީ ދިވެހި ބަހުން ތަފާތު ފޮތްތައް ލިޔުއްވި އަދީބެކެވެ. ދިވެހިރާއްޖޭގައި ޗާޕުކޮށްގެން ނެރުނު ފުރަތަމަ ނޫސް މަޖައްލާ އަލްއިސްލާހުގެ އެޑިޓަރަކީ ވެސް އަހުމަދު ކާމިލް ދީދީ އެވެ.\n2 ސަރުކާރުގައި ފުރުއްވި ބައެއް މަގާމްތައް\nއަލްއުސްތާޛު އަޙުމަދު ކާމިލް ދީދީ ދުނިޔޭގެ އަލިކަން ދެކެވަޑައިގަތީ 22 ޖުލައި 1892 ގައެވެ. އެއީ ހިޖުރީ ގޮތުން 26 ޛުލްޙިއްޖާ 1309 އެވެ. އަވަހާރަވީ 31 މާރޗް 1961 ގައެވެ. އެއީ ހިޖުރީ ގޮތުން 14 ޝައްވާލް 1380 ގައެވެ. ބައްޕައަކީ ހެންވޭރުގޭ މޫސާ މާބަނޑޭރި މަނިކުފާނުގެ ފުތް އަލްވަޒީރު ޙަސަން ހަކުރާ މަނިކުފާނު (ހެންވޭރުގޭ ޙަސަން ދީދީ) އެވެ. މަންމަ އަކީ މާވާގޭ ޙުސައިން ދީދީގެ ދި ފާތިމަތު ދީދީ (އެއްގަމުގޭ ދޮންދީދީ) އެވެ. ނުވަތަ އެއްގަމުގޭ ޙަސަން ފާމުލަދޭރި ކިލެގެފާނުގެ ދޮންދީދީ އެވެ. އަޚުންނަކީ ހެންވޭރުގޭ މުޙައްމަދު ދީދީ އަދި އެއްގަމުގޭ ޅަދީދީ އެވެ.\nއަހުމަދު ކާމިލްދީދީ ތަޢުލީމް ޙާޞިލް ކުރެއްވީ އިންޑީޔާގެ ލަކަނޫގެ ނަދުވަތުލް އުލަމާ އިންނެވެ. އގިރޭސި، އަރަބި، އުރުދޫ، ސިންގަޅަ ރަގަޅަށް ދެނެލައްވައެވެ. އަހުމަދު ކާމިލް ދީދީ އަކީ ދިވެހި ބަހުގެ އަދީބެކެވެ. ވާހަކަ ދެއްކުންތެރި އެކެވެ. ލިޔުންތެރި އެކެވެ. ޞިއްޙަތު ކިޔަވާދެއްވާ މުދައްރިސެކެވެ. ބޭސްކޮށްދެއްވާ ޙަކީމީ ޑޮކްޓަރެކެވެ. ދިވެހިރާއްޖެ އަށް ފުރަތަމަ އިންޖީނުލީ އުޅަދެއް ހޯއްދެވީ އޭނާގެ ވަޒީރުއް ދާޚިލިއްޔާ ކަމުގައި އޭނާގެ ނުފޫޒުގެ ދަށުންނެވެ. މޮޓަރު ބޯޓް ގަޑުބަޑު ގައި ކޮޅުބަށް ފޮނުއްވާލެއްވި ބޭފުޅުންގެ ތެރޭގައި ހިމެނެއެވެ.\nސަރުކާރުގައި ފުރުއްވި ބައެއް މަގާމްތައް[އުނިއިތުރު ގެންނަވާ]\nފުރަތަމަ ޤާނޫންއަސާސީ އެކުލަވާލި ކޮމިޓީގެ މެމްބަރުކަން (18 މާރޗް 1931)\nވަޒީރުއް ދާޚިލިއްޔާކަން ( 22 ޑިސެމްބަރު 1932 )\nވަޒީރުލް މަޢާރިފްކަން ( 22 ޑިސެމްބަރު 1932 )\nފުރަތަމަ ޤާނޫން އަސާސީގެ ދެލިކޮޕީ އެކުލަވާލެވުނު ކުޑަކޮމިޓީގެ މެމްބަރުކަން\nރަދުން ޢައްޔަން ކުރެއްވި މަޝްވަރާ މަޖްލިސްގެ މެމްބަރުކަން\nމަޙްކަމަތުލް މަޢާރުފުގެ ވެރިކަން15 މުޙައްރަމް 1361 (1942.02.02)\nމަޙްކަމަތުއްޞިއްޙާގެ ވަކީލުކަން18 ޛުލްޤައިދާ 1363 (1944.11.04)\nބަންޑާރަނާއިބުކަން20 ރަމަޟާން 1370 (1951.06.25)/ ( 22 އެޕްރީލް 1951 )\nބަންޑާރަނާއިބުކަން ފުރަތަމަޖުމްހޫރިއްޔާގެ 12 ރަބީޢުލްއާޚިރު 1372 (1952.12.31)\nރަސްކަމަށް ބަދަލުކުރުމަށް އުފެއްދި ޤާނޫނު އަސާސީ އެކުލަވާލި ކޮމިޓީގެ މެމްބަރުކަން22 ޛުލްޙިއްޖާ 1372 (1953.09.02)\nބަންޑާރަބާއިބުކަން10 ޛުލްޤައިދާ 1373 (1954.07.12)\nމަޢާރިފު ބަސްކޮމިޓީގެ މެމްބަރުކަން19 ޝައްވާލު 1377 (1958.05.10)\nރައްޔިތުންގެ މަޖިލީހުގެ ތ.އަތޮޅު މެމްބަރުކަން17 ޖެނުއަރީ 1959\nފަނޑިޔާރު މަނިކުފާނުގެ މުޢާވިނުކަން20 މާޗް 1959\nމަޢާރިފު2ނަންބަރު މުދައްރިސްކަން15 އޮކްޓޯބަރ 1959\nރައްޔިތުން މަޖުލީހުގެ ރައީސްކަން\nވަލީ ކޮމިޓީގެ މެންބަރުކަން\nފިލްމު ސެންސަރު ބޯޑުގެ މެންބަރުކަން\nއަހުމަދު ކާމިލްދީދީ އަވަހާރަވީ 31 މާރޗް 1961 (16 ޝައްވާލް 1380ހ ) ގައެވެ.\nމި ޞަފްހާ އަށް އެންމެ ފަހުން ބަދަލެއް ގެނެވިފައިވަނީ 30 ޖޫން 2021، 10:27 ގައެވެ.


ސްޕެއިނަށް ސްނޯގެ ތޫފާނެއް، ފިނިހޫނުމިން މައިނަސް ދިހަ ޑިގްރީގައި ސްޕެއިނަށް ސްނޯގެ ތޫފާނެއް، ފިނިހޫނުމިން މައިނަސް ދިހަ ޑިގްރީގައި\nސްޕެއިނަށް ސްނޯގެ ތޫފާނެއް، ފިނިހޫނުމިން މައިނަސް ދިހަ ޑިގްރީގައި\nސްޕެއިނަށް ކުރިމަތިވެފައިވާ ސްނޯގެ ތޫފާން.- ފޮޓޯ: ރޮއިޓަރސް\nސްޕެއިންއަށް ބޯކޮށް ސްނޯ ފޭބުމުގެ ސަބަބުން ޙާލުގަ ޖެހިފައިވާ ސަރަޙައްދުތަކަށް ކޯވިޑް ވެކްސިނާއި ކާބޯތަކެތި ފޮނުވުމަށް ސްޕެއިންގެ ސަރުކާރުން ތައްޔާރުވެއްޖެއެވެ. ސްޕެއިނަށް މި ދުވަސްވަރު ވަނީ ސްނޯގެ ތޫފާނެއް ކުރިމަތިވެފައެވެ. މި ތޫފާނަށް ދީފައިވާ ނަމަކީ ސްޓޯމް ފިލޮމޭނާއެެވެ. މި ތޫފާނަކީ މިިދިޔަ ދިހަ އަހަރުގެ ތެރޭގައި އެންމެ ބޯކޮށް ސްނޯ ވެހެމުން އަންނަ ތޫފާނުކަމަށް ސްޕެއިްގެ ސަރުކާރުން ބުނެއެވެ.\nމެދުތެރޭ ސްޕެއިނަށް ތޫފާނުގެ އަސަރުކޮށް 600އަށްވުރެ ގިނަ މީހުންނަށް އެކި ގޮތްގޮތުން އަސަރު ކޮށްފައެވެ. އަދި ތޫފާނުގެ ސަބަބުން ބަންދުކޮށްފައިވާ މެޑުރިޑުގެ ބަރާޖާސް ވައިގެ ބަނދަރުގައި އެތައް ސަތޭކަ މީހުންނެއްވަނީ ތާށިވެފައެވެ. ބޯކޮށް ސްނޯ ވެހުމުގެ ސަބަބުން ކުރިމަތިވި ހާދިޘާތަކުގައި މިހާތަނަށް ހަތަރު މީހުންވަނީ މަރުވެފައެވެ. ސްޕެއިނުގެ ދަތުރުފަތުރާއި ބެހޭ ވަޒީރު، ހޯސޭ ލުއިސް އަބަލޮސް ވިދާޅުވީ ސަރުކާރުގެ އިސް މަސްޢޫލިއްޔަތަކީ ތޫފާނުގެ އަސަރުކޮށްފައިވާ ސަރަޙައްދުތަކަށް ޞިއްޙީ ސާމާނާއި ވެކްސިނާއި ކާބޯތަކެތި ފޯރުކޮށްދިނުންކަމަށެވެ.\nމޫސުމާއިބެހޭ އިދާރާތަކުންވަނީ ކުރިއަށް އޮތް ދުވަސްތަކުގައި ސްޕެއިނުގެ ޙާލަތު އިތުރަށް ގޯސްވާނެކަމަށް ބެލެވޭކަމަށް ބުނެފައެވެ. އެގޮތުން އަންނަ ހަފުތާގައި ފިނިހޫނުމުން މައިނަސް ދިހަ ޑިގްރީ ސެލްސިއަސްއަށް ވެއްޓި، ގަނޑުފެނަށް ސްނޯ ބަދަލުވުމުގެ ފުރުސަތު އޮތްކަމަށް އެ އިދާރާތަކުންވަނީ ބުނެފައެވެ. އަދި ގެއްލުން ލިބިފައިވާ ގަސްފަދަ ތަކެތި ވެއްޓުމުގެ ފުރުޞަތު ބޮޑުކަމަށްވެސް މޫސުމާއިބެހޭ އިދާރާތަކުންވަނީ ފާހަގަކޮށްފައެވެ.\nޖަނަވަރީ މަހުގެ ނުވަވަނަ ދުވަހުގައި ސްޕެއިނުގެ މެޑްރިޑަށް 8 އިންޗީގެ ސްނޯ ވެހިފައިވާކަމަށް މެޑްރިޑްގެ ސްޓޭޓް މީޓިއޮރޮލޮޖިކަލް އޭޖެންސީން ބުނެއެވެ. އެއީ 1971ވަނަ އަހަރުން ފެށިގެން މެޑްރިޑަށް އެންމެ ބޯކޮށް ސްނޯ ވެހުނު މިންވަރެވެ.\nމެޑްރިޑްގެ އެއަރޕޯޓަށް ބޯކޮށް ސްނޯ ފޭބުމުން ބައެއް ބޯޓްތައް ނުފުރި ތާށުވެފައި.- ފޮޓޯ: ރޮއިޓަރސް


ސާރޖަންޓް މޭޖަރ (ރިޓަޔަރޑް) ޢަބްދުއްސައްތާރު ޙުސައިން - ދިވެހި ދައުލަތަށް ޚިދުމަތް ކުރުމުގެ އިނާމު އެއްވަނަ ބައި - 2021 - The President's Office\nސާރޖަންޓް މޭޖަރ (ރިޓަޔަރޑް) ޢަބްދުއްސައްތާރު ޙުސައިން\nދަފްތަރު. ނަންބަރު ރ.ސ. 2477\nސާރޖަންޓް މޭޖަރ (ރިޓަޔަރޑް) ޢަބްދުއްސައްތާރު ޙުސައިނަކީ، 1981 ވަނަ އަހަރުގެ ނޮވެންބަރު މަހުގެ 4ވަނަ ދުވަހުން ފެށިގެން މޯލްޑިވްސް ނޭޝަނަލް ޑިފެންސް ފޯސްގައި، ތެދުވެރިކަމާއި އިޚްލާޞްތެރިކަމާއެކު 39 އަހަރަށްވުރެ ދިގު މުއްދަތެއްގައި ޚިދުމަތް ކުރެއްވުމަށްފަހު،4ޖުލައި 2021 ގައި ދިވެހި ސިފައިންގެ ޚިދުމަތުން ޝަރަފުވެރިކަމާއެކު ވަކިވެވަޑައިގެންފައިވާ ސިފައިންގެ އިސް ޚިދުމަތްތެރިއެކެވެ.\nސާރޖަންޓް މޭޖަރ (ރިޓަޔަރޑް) ޢަބްދުއްސައްތާރު ޙުސައިން، އެމް.އެން.ޑީ.އެފް. އިން ހިންގެވި ގިނަ ކަންކަމުގައި ޢަމަލީގޮތުން ވަނީ ބައިވެރިވެވަޑައިގެންފައެވެ. މިގޮތުން، އެކި ދުވަސްވަރު ސިފައިންގެއިން ކޮށްފައިވާ ބޮޑެތި މަސައްކަތްތަކުގައްޔާއި، ޤައުމަށް ދިމާވި ބޮޑެތި ކަންކަމުގައި ސިފައިން ހަރަކާތްތެރިވިއިރު، އެ މަސައްކަތްތަކުގައި ބައިވެރިވެވަޑައިގެން، ވަރަށް އިޚްލާޞްތެރިކަމާއެކު މަސައްކަތް ކުރައްވައިފައި ވެއެވެ. 1988 ވަނަ އަހަރުގެ ނޮވެންބަރު މަހުގެ3ވަނަ ދުވަހު ރާއްޖެއަށް ކުރިމަތިވި ނުރައްކާތެރި ޢުދުވާނީ ޙަމަލައިގައި، މާތްވެގެންވާ އިސްލާމްދީނާއި، ދިވެހި ޤައުމާއި ރައްޔިތުންގެ ދިފާޢުގައި ކުރެއްވި ހިތްވަރުގަދަ މަސައްކަތްޕުޅުތައް ފާހަގަކޮށްލަންޖެހެއެވެ. އަދި 2004 ވަނަ އަހަރުގެ ޑިސެންބަރު މަހުގެ 26 ވަނަ ދުވަހު ރާއްޖެއަށް ކުރިމަތިވި ސުނާމީ ކާރިސާގައި، ދިވެހި ސިފައިން ކުރި އެންމެހައި މަސައްކަތްތަކުގައްޔާއި، 2011 ވަނަ އަހަރު އައްޑޫސިޓީގައި ސާރކް ސަމިޓް ބޭއްވުމަށްޓަކައި ކުރެވުނު ބުރަ މަސައްކަތްތަކުގައިވެސް، ޢަބްދުއްސައްތާރު ޙުސައިން ޢަމަލީގޮތުން ބައިވެރިވެވަޑައިގެންފައި ވެއެވެ.\nއެމް.އެން.ޑީ.އެފް.ގެ ޕްރައިވެޓް ރޭންކުން ފެށްޓެވި ޚިދުމަތް، ލާންސް ކޯޕްރަލް، ކޯޕްރަލް، ސާރޖަންޓް، ސްޓާފް ސާރޖަންޓް، ސާރޖަންޓް ފަސްޓް ކްލާސްގެ ރޭންކުގައިވެސް ޢަބްދުއްސައްތާރު ޙުސައިން ޚިދުމަތް ކުރައްވައިފައިވެއެވެ.\nސިފައިންގޭގައި އިޚްލާޞްތެރިކަމާއި ވަފާތެރިކަމާއެކު އަދާކުރެއްވި ޚިދުމަތްތަކުގެ ސަބަބުން ޢަބްދުއްސައްތާރު ޙުސައިނަށް ޝަރަފުގެ ނިޝާނުގެ ގޮތުގައި6މެޑެއްޔާއި،7ކުލަ ލިބިވަޑައިގެންފައި ވެއެވެ. ލިބިވަޑައިގެންނެވި މެޑެލްތަކުގެ ތެރޭގައި، އަޚްލާޤީ މެޑެލް، ސިފައިންގެ ޚިދުމަތުގެ މެޑެލް،3ނޮވެންބަރުގެ މެޑެލް، ސައްތައިގެ މެޑެލް، 17 ވަނަ ސާރކް ސަމިޓް މެޑެލް، މިނިވަން 50 ގެ މެޑެލް ހިމެނެއެވެ. ލިބިވަޑައިގެންނެވި ކުލަތަކުގެ ތެރޭގައި، ރައީސުލްޖުމްހޫރިއްޔާގެ ކުލައާއި، ދިގު މުއްދަތެއްގައި ޚިދުމަތް ކުރުމުގެ ކުލައާއި، އިޚްލާޞްތެރި ޚިދުމަތުގެ ކުލައާއި، ސިފައިންގެ ޚިދުމަތުގެ ކުލަ ހިމެނެއެވެ. އަދި އަޚްލާޤީ ކުލަ، ތިންފަހަރަށް ލިބިވަޑައިގެންފައި ވެއެވެ.


ޤައުމީ އެއާލައިން މޯލްޑިވިއަން ގެ ޑޮމެސްޓިކް އުދުހުންތައް އަލުން ފަށައިފި – DhiDaily\nޤައުމީ އެއާލައިން މޯލްޑިވިއަން ގެ ޑޮމެސްޓިކް އުދުހުންތައް އަލުން ފަށައިފި\nކޯވިޑް-19ގެ ސަބަބުން ދަތުރުކުރުން މަނާކުރުމާއި ގުޅިގެން މޯލްޑިވިއަންގެ ޝެޑިއުލް ދަތުރުތައް ވަނީ މެދުކަނޑާލާފައެވެ. ނަމަވެސް މިއަދުން ފެށިގެން ރާއްޖޭގެ އެތެރޭގެ އުދުހުންތައް ކުރިޔެކޭ އެއްގޮތަށް ޝެޑިއުލް ދަތުރުތައް ފެށުމަށް ނިންމާފައިވާ ކަމަށް އެއަރލައިނުން ހާމަކުރެއެވެ.\nކޯވިޑް-19އާ ގުޅިގެން އެޗް.ޕީ.އޭއިން އަދި ރަށު ކައުންސިލްތަކުން ހޯދަންޖެހޭ ހުއްދަތަކާއި ލިޔުންތައް ދަތުރުކުރުމުގެ ކުރިން ހޯދުމަށް ސަމާލުކަން ދިނުމަށް މޯލްޑިވިއަނުން އިލްތިމާސްކުރެއެވެ.\nއެގޮތުން މާލެ ސަރަހައްދުން އަތޮޅުތަކަށް ދަތުރުކުރާ ފަރާތްތައް ރަށަށް ދިޔުމަށްފަހު ހޯމް ކަރަންޓީން ފުރިހަމަ ކުރަންޖެހޭ ކަމަށާއި މިކަމަށްޓަކައި ދަތުރުކުރުމުގެ ކުރިން ’ހާލު ބެލުން“ ޕޯޓަލްގައި ރަޖިސްޓްރީވާން އެދިފައިވެއެވެ. އަދި ޓެކްސްޓު މެސެޖެއް މެދުވެރިކޮށް ހޯމް ކަރަންޓީންވާން އެދޭ ފަރާތްތަކުގެ ހުއްދަ ފޮނުވުމަށް ވެސް އެދިފައިވެއެވެ.\nދަތުރުކުރުމުގެ ކުރިން ހުއްދަ ލިބުނުކަން ’ހާލު ބެލުން‘ ޕޯޓަލް މެދުކޮށް ޔަޤީންކުރަންޖެހޭ އިރު އަތޮޅުތެރެއިން މާލެއަށް ދަތުރުކުރާ ފަރާތްތައް އެންއީއޯސީ- ޕޮލިސް ޕޯޓަލް މެދުވެރިކޮށް ދަތުރުކުރުމުގެ ހުއްދަ ނަގަންޖެހެއެވެ


Suez Canal: Boat dhookohleveynee badhaludhinumun\nސުއޭޒް ކެނަލް: ބޯޓު ދޫކޮށްލާނީ ބަދަލު ދިނުމުން ކަމަށް މިސްރުން ބުނެފި\nސުއޭޒް ކެނަލްގައި އެމްވީ "އެވާ ގިވަން" ހުރަސްވެ ތާށިވެފައި: ލިބުނު ގެއްލުން ތަކަށް މިސްރުން ބަދަލު ހޯދަނީ\nސުއޭޒް ކެނަލްގައި ތާށިވެ މަގުބަންދުމުގެ ސަބަބުން ލިބުނު ގެންލުންތަކަށް ބަދަލުނުދެނީސް ބޯޓޫ ދޫކޮށްނުލެވޭނެ ކަމަށް މިސްރުން އަންގައިފި އެވެ. ސުއޭޒް ކެނަލް އޮތޯރިޓީގެ ވެރިޔާ އުސާމާ ރާބީ ވިދާޅުވީ ސުވާލުކުރެވޭ މީހުން ސައްހަ މައުލޫމާތު ދެންދެން އަދި ކެނަލް ބަންދުވުމުގެ ސަބަބުން ލިބުނު ގެއްލުމަށް ބަދަލު ދައްކަންދެން ކާގޯ ބޯޓް، "އެވާ ގިވަން" މިސްރުން ދޫކޮށްނުލާނެ ކަމަށެވެ.\n"އަޅުގަނޑުމެން އުންމީދުކުރަނީ އަވަސް އެއްބަސްވުމަކަށް އާދެވޭނެ ކަމަށް،" އުސާމާ ވިދާޅުވި އެވެ. އޭނާ ވިދާޅުވީ ބަދަލުދޭން އެއްބަސްވާހާ އަވަހަކަށް ބޯޓު ދޫކޮށްލާނެ ކަމަށެވެ.\n"އެމްވީ އެވާ ގިވަން" ކާގޯ ބޯޓް ސުއޭޒް ކެނަލްގައި ތާށިވީ މާޗް 23، އަންގާރަ ދުވަހު އެވެ. ޖަޕާން ކުންފުންޏަކަށް މިލްކުވެރިކަން އޮންނަ 400 މީޓަރު ދިގު ބިޔަ ބޯޓު ތާށިވީ ޗައިނާއިން މުދާބަރުކޮށްގެން ނެދަލޭންޑްސްއަށް 220،000 ޓަނުގެ މުދަލާއެކު ދަތުރުކުރަނިކޮށެވެ.\nސުއޭޒް ކެނަލްގައި ކޮންޓެއިނާ ބޯޓު ތާށިވިފަހުން ކަނޑުއޮޅި މުޅިން ބަންދުވެ ދަތުރުފަތުރަށް ވަރަށް ބޮޑު އުނދަގުލެއް ކުރިމަތިވި އެވެ. މާޗް މަސް ނިމުނުއިރު ވެސް ކިޔޫގައި 309 ބޯޓު އޮތް ކަމަށް ސުއޭޒް ކެނަލް އޮތޯރިޓީން ވަނީ ބުނެފަ އެވެ. މިކަމާ ގުޅިގެން ލިބުނު ގެއްލުންތަކަށް މިސްރުން ބަދަލުހޯދާނެ ކަމަށް ކުރިން ވެސް ބުންޏެވެ.\nއުސާމާ ވިދާޅުވި ގޮތުން ސުއޭޒް ކެނަލް އޮތޯރިޓީން އަންދާޒާކުރާ ގެއްލުތަކަށް އެއްބިލިއަން ޑޮލަރު އަރާނެ އެވެ. އޭނާ ވިދާޅުވީ ބޯޓު އޮޕަރޭޓްކުރާ ކުންުފުނިން މިބަދަލުދޭންޖެހޭނެ އެވެ. ބޯޓު ތާށިވެފައި އޮތުމުން ލިބުނު ގެއްލުމުގެ އިތުން ފުންކުރަން ކުރި މަސައްކަތްތަކަށް ވެސް އަގުދައްކަން ޖެހޭނެ އެވެ.\nސުއޭޒް ކެނަލްގައި ބޯޓު ތާށިވީ ޓެކްނިކަލް މައްސައަލަކުން ކަމަށް ވެދާނެ ކަމަށް އުސާމާ ވިދާޅުވި އެވެ. އޭނާ ވިދާޅުވީ ކެޕްޓަންގެ އޯޑަރަށް ފަޅުވެރިން ތަބާނުވި މައްސަލައެއް މިހާރު ބަލަމުން އަންނަ ކަމަށެވެ. އޭނާ ވިދާޅުވި ގޮތުން ސުއޭޒް ކެނަލަކީ ރައްކާތެރި މަގެކެވެ. އަދި މިސްރުގެ ސިފައިން އެ ސަރަހައްދުގެ ރައްކާތެރިކަށް ކަށަވަރުކޮށްދެ އެވެ.\nމިސްރު މެދު އިރުމަތި ސުވޭޒް ކެނަލް + ސުއޭޒް ކެނަލް


ބައިނަލްއަޤްވާމީ މަސްރަޙުގައި ބަސްބުނުމުގެ ޤާބިލިއްޔަތު ރާއްޖެއަށް އޮތްކަން މިއަދު ހާމަވެއްޖެ\nއ.ދ. ގެ 76 ވަނަ ޢާންމު މަޖިލީހުގައި ރައީސުލްޖުމްހޫރިއްޔާ އިބްރާހީމް މުޙައްމަދު ޞާލިޙް ދިވެހި ބަހުން ތަޤުރީރުކުރައްވައިފިއެވެ. އެމަނިކުފާނުގެ ތަޤުރީރުގައި އ.ދ. ގެ ރިޔާސަތާ މުޚާތަބްކުރައްވައި ދިވެހިންގެ މާދަރީ ބަހުން ވާހަކަދެއްކެވިކަމީ، މިނިވަން ދައުލަތެއްގެ މަޤާމު މީގެ 56 އަހަރުކުރިން ރާއްޖެއަށް ލިބުމާ ގުޅިގެން، ބައިނަލްއަޤްވާމީ މަސްރަޙުގައި ބަސްބުނުމުގެ ޤާބިލިއްޔަތާ މެދުގައާއި، ދިވެހިރާއްޖެއަކީ އެކަމަށް ކުފޫ ހަމަވާ ޤައުމެއްތޯ ބައިނަލްއަޤްވާމީ މައިދާނުގައި ކުރެވުނު ސުވާލުގެ ޖަވާބެވެ.\nނިއުޔޯކުގައި ކުރިޔަށްދާ މި މަޖިލީހުގައި ތަޤްރީރު ކުރައްވަމުން ރައީސުލްޖުމްހޫރިއްޔާ ވިދާޅުވިގޮތުގައި، މިއީ ޤައުމު ކުޑަޔަސް ދިވެހިން ކުޑަ ނޫންކަން މުޅިދުނިޔެ ހެކިވި ވަގުތުކޮޅެކެވެ. އަދި، މިއީ ހުރިހާ ދިވެހީންނަށް ލިބުނު ނުހަނު ބޮޑު އުފަލަކާއި މަތިވެރި ޝަރަފެއްކަމުގައި އެމަނިކުފާނު ބަޔާންކުރެއްވިއެވެ.\nއ.ދ. ގެ ޢާންމު މަޖިލީހުގެ 76 ވަނަ ސެޝަނުގެ ރައީސްގެ މަޤާމު މިފަހަރު ދިވެއްސަކު ފުރުއްވަމުން ގެންދަވާކަމީ ރާއްޖެ އ.ދ. އާ ގުޅުނުތާ މިވީ ދިގު ތާރީޚުގައިވެސް މިހާތަނަށް ރާއްޖެއަށް ނުލިބޭފަދަ މުހިންމު ކާމިޔާބީއެކެވެ. ޢާންމު މަޖިލީހުގެ ރިޔާސަތު ދިވެހިރާއްޖެއަށް ދެއްވުމުގައި ކުރެއްވި އިތުބާރަށްޓަކައި މުޅި ބައިނަލްއަޤްވާމީ މުޖުތަމަޢަށް ރައީސުލްޖުމްހޫރިއްޔާ ވަނީ ޝުކުރު އަދާކުރައްވާފައެވެ.\nރައީސުލްޖުމްހޫރިއްޔާގެ ވާހަކަފުޅުގައި، އިންސާނިއްޔަތަށް އަދިވެސް އޮތް އެންމެ ބޮޑު އުންމީދަކީ އ.ދ. ކަމަށާއި، ބައިނަލްއަޤުވާމީ ގުޅުންތަކުން ހާޞިލުވާ ކޮންމެ ކާމިޔާބީއެއް ރަމްޒުކޮށްދެނީ އ.ދ. ކަމުގައި އެމަނިކުފާނު ވިދާޅުވިއެވެ. އަދި، ސުލްޙަވެރި ޙައްލާއި މަސަލަސްކަމުގެ ސައްލާ އުފެދެނީ އ.ދ. ގެ މަރުކަޒުންކަމަށާއި، ހުރިހާ އިންސާނުންގެ ހުރިހާ ފަންތިއާއި ގިންތިއާއި މިންތީގެ މުގޫ ހިފަހައްޓަނީ އެ މަރުކަޒުން ކަމުގައި އެމަނިކުފާނު ހާމަކުރެއްވިއެވެ. މީގެ އިތުރުންވެސް، ފަގީރު ކަމާއި، ބަލިމަޑުކަމާއި، ޓެރަރިޒަމް ފަދަ ކަންކަން ނައްތާލުމުގެ މަސައްކަތުގެ ފަންނީ ތަޖުރިބާ އެންމެ މުއްސަނދި ބޭންކަކީވެސް އ.ދ. ކަމުގައި އެމަނިކުފާނު ސިފަކުރެއްވިއެވެ.\nއ.ދ. ގެ 76 ވަނަ ޢާންމު މަޖިލީހުގައި ދިވެހިރާއްޖޭގެ ރައީސުލްޖުމްހޫރިއްޔާ އިބްރާހީމް މުޙައްމަދު ޞާލިޙް ތަޤުރީރު ކުރައްވާ މިއީ ދެވަނަ ފަހަރެވެ. މީގެ ކުރިން އެމަނިކުފާނު މި މަޖިލީހުގައި ތަޤުރީރު ކުރެއްވީ 2019 ވަނަ އަހަރު އޮތް އ.ދ. ގެ 74 ވަނަ ޢާންމު މަޖިލީހުގައެވެ. ރައީސުލްޖުމްހޫރިއްޔާ މިފަހަރު ތަޤުރީރުކުރެއްވީ ޢާންމު މަޖިލީހުގައި ޤައުމުތަކުގެ ލީޑަރުން ތަޤުރީރުކުރައްވާ ތަރުތީބުގެ3ވަނައަށެވެ. މިއީ ދުނިޔޭގެ ބޮޑެތި ޤައުމުތަކާ އެއްހަމައެއްގައި އ.ދ.ގެ ޢާންމު މަޖިލީހުގެ ޖަލްސާއެއްގެ އެންމެ ކުރީކޮޅުގައި ބަސްބުނުމަށް ރާއްޖެއަށް ލިބުނު ވަރަށް މުހިންމު ފުރުޞަތެކެވެ.


Kurin Caesarean Hadhaafaivaa Meehaku Addu Hospital Gai Vihsaifi - Vaguthu\nކުރިން ސިޒޭރިއަން ހަދާފައިވާ މީހަކު އައްޑޫ ހޮސްޕިޓަލުން ކާމިޔާބުކަމާއެކު ވިއްސައިފި\nކުރިން ސިޒޭރިއަން ހަދާފައިވާ މާބަނޑު މީހަކު އައްޑޫ އިކުއިޓޯރިއަލް ހޮސްޕިޓަލުން ކާމިޔާބު ކަމާއެކު ވިއްސައިފިއެވެ.\nދައުލަތުގެ މީޑިއާ "ޕީއެސްއެމް" އަށް މައުލޫމާތު ދެއްވަމުން އައްޑޫ އިކުއިޓޯރިއަލް ހޮސްޕިޓަލުން ވިދާޅުވީ، މިއީ ކުރިން ސިޒޭރިއަން ހަދާފައިވާ މާބަނޑު މީހަކު ކާމިޔާބު ކަމާއެކު އެ ހޮސްޕިޓަލުން ވިއްސި ފުރަތަމަ ފަހަރުކަމަށެވެ. އޭނާ ވިހާފައިވަނީ ބުދަ ދުވަހުގެ ވަގުތެއްގައެވެ.\n"ވެޖައިނަލް ބާތު އާފްޓަރ ސިޒޭރިއަން" ވީ.ބީ.އޭ.ސީ ނުވަތަ ކުރިން ސީޒޭރިއަން ހަދާފައިވާ މީހަކު ވިއްސުމަކީ ގިނަ ފަހަރު އެކަމުގެ ސަބަބުން އިތުރު ކޮމްޕްލިކޭޝަންތަކެއް ނުވަތަ ޞިއްޙީގޮތުން ނުރައްކާތަކެއް މައިމީހާއަށާއި ދަރިފުޅަށްވެސް ކުރިމަތިވާކަމެކެވެ.\nއައްޑޫ އިކުއިޓޯރިއަލް ހޮސްޕިޓަލުގެ އަންހެނުންގެ ޑޮކްޓަރާއި، ތަމްރީން ލިބިފައިވާ ފޫޅުމައިންގެ ޓީމަކުން ވިއްސި މި މީހާއާއި އޭނަގެ ކުޑަ ދަރިފުޅުގެ ޙާލުވެސް ރަނގަޅުކަމަށް އެ ހޮސްޕިޓަލުން "ޕީއެސްއެމް" އަށް މައުލޫމާތު ދެމުން ވިދާޅުވެފައި ވެއެވެ.\nސީޒޭރިއަން ނުހަދައި ވިހެއުމަކީ ގިނަ ދުވަހު ބަލިއެނދުގައި އޮންނަން ނުޖެހި، އަވަހަށް ޢާއްމު ޙާލަތަކަށް ދިއުމަށް މައިމީހާއަށް އެހީތެރިވެދޭކަމެކެވެ.\nUnder the care of our gynecolgists and skilled midwives in Addu Equatorial hospital, The very first baby was delivered on 17/06/2020 forawoman who underwentaprevious C-section without the need of incising an abdomen and suture it close. @MoHmv pic.twitter.com/KIE8vA5DDZ\n— Addu Equatorial Hospital (@aeh_mv) June 18, 2020\nއައްޑޫ އިކްއެޓޯރިއަލް ހޮސްޕިޓަލް ހުޅުވި ފަހުން އެހޮސްޕިޓަލުން ވަނީ ބޮޑެތި ކާމިޔާބު އޮޕަރޭޝަންތަކެއް ކޮށްފައެވެ. މި މަހުގެ ކުރީކޮޅު އެ ހޮސްޕިޓަލުން ވަނީ 43 އަހަރުގެ މީހެއްގެ ރަހިމުގައި އުފެދިފައިވާ އެކިވަރުގެ 8 މަސްކޮޅު އޮޕަރޭޝަން ކޮށްގެން ކާމިޔާބުކަމާއެކު ނަގާފައެވެ. އައްޑޫ އިކްއެޓޯރިއަލް ހޮސްޕިޓަލްގައި ރަނގަޅު ސިއްހީ ޚިދުމަތްތަކެއް ލިބޭނެ ގިނަ ވަސީލަތްތަކެއް ގާއިމް ކޮށްފައި އެބަހުއްޓެވެ.\nކުރިން ސިޒޭރިއަން ހަދާފައިވާ މީހަކު އައްޑޫ އިކްއެޓޯރިއަލް ހޮސްޕިޓަލުން ވިއްސިއިރު ކަންފަސޭހަ ކޮށްލުމުގެ ގޮތުން މާބަނޑު އަންހެނުން ސިޒޭރިއަން ހެދުން އާދަޔާ ހިލާފަށް އިތުރުވަމުން ގޮސް މިހާރު މިއީ "ބަލިމަޑުކަމަކަށް" ބަދަލުވެފައިވާ ކަމަށް ދުނިޔޭގެ ސިއްހަތު ޖަމިއްޔާ (ޑަބްލިޔުއެޗްއޯޯ) އިން މިދިޔަ އަހަރު ބުނެފައި ވެއެވެ. އެޖަމިއްޔާ އިން ބާރުއަޅަނީ ސިޒޭރިއަން ހެދުމުގެ ބަދަލުގައި މާބަނޑު މީހުން ވިއްސުމަށެވެ.\nޖޫން 19, 2020 11:38\nމާކުރިން މީގެ10 އަހަރު ކުުރިން އދ.ފެންފުށީގަވެސް ސިޒޭރިޔަން ހެދި މީހަކު ވިއްސި.އެއީ އަދިސިއްހީމަރުކަޒެއް. ވީމަ ތިހޮސްޕިޓަލް އައްވުރެ އެމަރުކަޒުވެސް މާމޮޅު ........ހެހެެެހެހެ ..ހިތުން އަދިއަލައް ވިީ ކަމެއްކަމައް ދޯ ތި ހަބަރަށް ލީ.............ސިއްހީމަރުކަޒަކައްވުރެ މާފަހަތުގަ އައްޑޫ ތިއުޅެނީ...\nޖޫން 19, 2020 14:17\nސިޒޭރިއަން ހަދާފައިވާ މާބަނޑު މީހަކު ކާމިޔާބު ކަމާއެކު އެ ހޮސްޕިޓަލުން ވިއްސި ފުރަތަމަ ފަހަރުކަމަށެވެ.\nމީގަ ނެތޭ ރާއްޖޭގައި ފުރަތަމަ ފަހަރައް ވިއްސިވާހަކައެއް\nއަހަރުމެން ދިވެހިންގެ ހާލަކީމީ\nޖޫން 19, 2020 15:31\nއެ ހޮސްޕިޓަލް ހުޅުވާ ހިދުމަތް ދޭން ފެށިތާ ކުޑަ ދުވަސްކޮޅެއް ވީ އިރު އެތާ އަލަށް އެކަން ކުރިކަން އެމީހުން ފާހަގަ ކުރީ. އދ.ފެންފުށީގަވެސް ސިޒޭރިޔަން ހެދި މީހަކު ވިއްސީމަ އެއީ ފެންފުށިން އުފާ ކުރަން ޖެހޭ ކަމެއް. އަލަށް ކުރިއްޔާ ފާހަގަ ވެސް ކުރަންވީ. އެހެން މީހުންގެ ކާމިޔާބީ އަށް ހެޔޮ ބަހެއް ނުބުނެވެނީ ހިތު ތެރޭ ހާދަ ހަަސަދަ އެއް ވެސް އޮތީމައޭ.\nޖޫން 19, 2020 11:45\nމިރަށުގަ ވެސް ވަރަށް ނުވިއްސާނެ ކުރިން ސިޒޭރިއަން ހަދާފަ ހުރިޔާ. މަދުމަދުން ވިއްސާ އެކަމަކު\nޖޫން 19, 2020 12:04\nތިޔަ އީ މިރާއްޖޭގެ ފުރަތަމަ ފަހަރައް ވީކަމެއްތޯ.\nޖޫން 19, 2020 13:28\nތިބޭފުޅުންނަށް އާކަމަކަށްވިޔަސް މީގެކުރިން އެތައްމީހުނެއްވިއްސާފައެބަހުރި ތިޔަކީ އަދިއާކަމެއްނޫން\nޖޫން 19, 2020 14:24\nމާތްކަމޯ ކާކުތަ އާކަމެކޯ ބުނީ\nޖޫން 19, 2020 15:34\nހުޅުވައިގެން އަހަރެއް ނުވާ ހޮސްޕިޓަލެއްގަ އަލަށް ވަރަށް ބައިވަރު ކަންކަން ކުރާނެ. މިދުނިޔެ ތެރޭ ކުރާ ވަރަށް ބައިވަރު ކަންކަން އެހެން މީހަކު އަލަށް ކޮށްފާނެ. އެއީ އެ ބަޔަކަށް އާ ކަމެއް އުފާ ކުރާނެ ކާމިޔާބީ އެއް. ތިމާ ގެ ހިތް ސާފު ކޮށްލަން ވީނު.\nޖޫން 19, 2020 13:37\nހަމަޔަޤީނުންވެސް އެކުއްޖާގެ މީނުފެންނަ ގޮތަށް އެކުއްޖާގެ އާއިލަމީހުންވެސް ތިފޮޓޯ މިޑިޔައަކަށް ނުލާނެ! ތިފޮޓޯ މީޑިޔާއަށް ދޫކޮށްލިއިރު އެކުއްޖާގެ މައިންބަފައިންނާ އެނގޭބާ ނުވަތަ ހުއްދަ ހޯދައިގެން ކުރިކަމެއްބާ! މިތުއްތު ކުއްޖާ މީސްމީހުންގެ ލޮލުން ރައްކާތެރި ކުރައްވާށި!\nޖޫން 19, 2020 14:13\nއެންމެހާ ތަޢުރީފާއި ޙަމްދުޘަނާ ޙައްޤު ވެގެންވަނީ الله سبحانه وتعالى އަށް\nޖޫން 19, 2020 18:13\nއަހަރެމެން ރަށުގަ ތިކަހަލަ ކިތަންމެ ކޭސް އެއް ފެނިފަ އެބަހުރި.. ސިއްހީ މަރުކަޒު ހޮސްޕިޓަލަށް ބަދަލުވުމުގެ ކުރިން ވެސް އެބަހުރި ސިޒޭރިއަން ހަދާފަ ތިބޭ މީހުން ފަހުން ވިހާފަ.. ތި ދެން ނޫހުގަ ޖަހާ ވަރު ކަމެއްތަ ؟\nޖޫން 19, 2020 18:39\nމަރީ. ކޭހެއްގަ ކިހާވަރެއް ހުރީ؟\nޖޫން 20, 2020 14:52\nއަސްލު ނުވާނެ ސިއްހީ މަރުކަޒެއްސަ އެކަހަލަ މީހަކު ވިއްސާކަށް. ރަހިމު ފަޅަިގެން ގޮސްދާނެ ، ވަރަށް ރިސްކީ ކަމެއް އެއީ. ވަގުތުން އޮޕަރޭޝަން ކުރަން ޖެހޭނެ. ސިއްހީމަރުކަޒުގަ ކީއް ކުރާނީ\nޖޫން 19, 2020 19:02\nކާމިޔާބުތަކާ ރައްޔިތުންނަށް ލިބިދެވޭ ރަނގަޅު ޚިދުމަތްތަކުގެ ވާހަކަތައް ސޯޝަލް މީޑިޔާގައި ނުދެއްކެނީ ކީއްވެގެންބާ؟؟ ގޯސްކަމެއް ވާއިރަށް އެވާހަކަތައް ސޯޝަލްމީޑިޔާގައި ވަރަށް ފޯރިހިއްޕާލާފަ ކުރިޔަށްދޭ!\nޖޫން 19, 2020 20:48


Covid ge inzaareh, ekamaku fiyavalheh neh\nލޮކްޑައުން ކުރުމާއެކު މާލޭގެ އެންމެ ހަލަބޮލި ސަރަހައްދުތައް ފަޅުވެފައި: ކޮވިޑްގެ ހާލަތު ގޯސްވެދާނެ ކަމަށް ރައީސް ވަނީ ވިދާޅުވެފައި --\nދެހާސްނަވާރަވަނަ އަހަރުގެ ފަހުކޮޅު ދުނިޔެއަށް ކުރިމަތިވި ކޮވިޑް-19 ގެ ބަލިމަޑުކަން ދުނިޔޭގެ ހުރިހާ ބައްރަކަށް ފެތުރެން ނެގީ މަދު ދުވަސްތަކެކެވެ. ކުރު މުއްދަތެއްގެ ތެރޭގައި އެ ބަލި ދުނިޔޭގެ އެކި ކަންކޮޅުތަކުން ފެނި އާލަމީ ބޮޑު ބަލިމަޑުކަމަކަށް ބަދަލުވިއެވެ. ކޮވިޑްގެ ނުރައްކާތެެރި އެތައް ވަގުތެއް ދުނިޔެ ތަޖުރިބާކޮށްފި އެވެ. މިހާތަނަށް 300 މިލިއަން މީހުންނަށް އެ ބަލި ޖެހި 5.45 މިލިއަން މީހުން އެ ބަލީގައި މަރުވެއްޖެ އެވެ. ކޮވިޑްގެ ނުރައްކާތެރި ތިން ހަތަރު ރާޅެއްގެ ތަޖުރިބާ ދިވެހީންވެސް ކޮށްފައިވެއެވެ. 96،000 ވުރެ ގިނަ މީހުންނަށް އެ ބަލި ޖެހި 263 މީހަކު ވަނީ މަރުވެފައެވެ. އެންމެ ހާލަތު ގޯސް ދުވަސްތަކުގައި އެތައް ބަޔަކަށް ބަލި ޖެހި އެތައް ބަޔަކު މަރުވުމުގެ ހިތާމަވެސް ދިވެހީން ތަޖުރިބާ ކޮށްފި އެވެ. އެއް ދުވަހާ 13 މީހަކު މަރުވިއެވެ. ބައެއް ދުވަސްތަކުގައި 2،000 ވުރެ ގިނަ މީހުންނަށް ބަލި ޖެހިފައިވެއެވެ. ބަލީން ރައްކާތެރިވާން ހަރުކަށި ފިޔަވަޅުތަކެއް އަޅަން މަޖުބޫރުވެ ގޭ ބަންދުވެ އެތައް މަހަކު ތިބެން ޖެހުނެވެ.\nކޮވިޑްގެ ބަލިމަޑުކަމުން އަރައިގަަތުމަށް ލިބުނު އެންމެ ބޮޑު ބާރަކަށްވި ކޮވިޑް ވެކްސިން ކެންޕެއިން ރާއްޖޭގައި ފުޅާކޮށް ހިންގި 300،000 ވުރެ ގިނަ މީހުން ވަނީ އެ ޕްރަގްރާމްގެ ދަށުން ވެކްސިން ޖަހާފައެވެ. އާންމު ހާލަތަކަށް ދިއުމަށް ކުރާ ދަތުރުގައި ދުނިޔެއަށް ކުރިމަތިވި އެންމެ ބޮޑު ގޮންޖެހުމަކަށްވީ ކޮވިޑްގެ ނުރައްކާތެރި އައު ވޭރިއަންޓެއްގެ ބިރުވެރިކަމެވެ. "އޮމިކްރޯން" ގެ ނުރައްކާ ބޮޑު އެ ވައިރަސް މިހާރު ވަނީ ރާއްޖެއިވެސް ފެނިފައެވެ.\nއައު ވޭރިއަންޓާއެކު ކޮވިޑް ފެތުރޭ މިންވަރު ވަނީ ބޮޑުތަނުން އިތުރުވެފައެވެ. ރާއްޖޭގައިވެސް މި ފަހުން ހަލުވި ކަމާއެކު ކޮވިޑް ނަންބަރު ދަނީ އުފުލެމުންނެވެ. 200 އިން މަތީގައި ނަންބަރު ހުންނަވާތާ 48 ގަޑިއިރުވީއެވެ. 100 އިން މަތީގައި ނަންބަރު ހުންނަތާ މިއަދަށް މިއީ 16 ވަނަ ދުވަހެވެ.\nކޮވިޑްގެ ހާލަތު ގޯސްވެދާނެ ކަމުގެ ނިޝާންތައް ފެންނަމުން ދަނިކޮށް ރާއްޖޭގައި ކުރިއަށް އޮތް ތިން ހަފުތާ އަކީ ކޮވިޑް-19 އިގެ ހާލަތު އަނެއްކާ ވެސް ވަރަށް ބޮޑަށް ގޯސްވެދާނެ ތިން ހަފުތާ ކަމަށް ސިއްހީ މާހިރުން ލަފާ ދެއްވާފައިވާ ކަމަށް ރައީސް އިބްރާހިމް މުހައްމަދު ސޯލިހު އިއްޔެ ވަނީ ވިދާޅުވެފައެވެ. ރައީސް ވިދާޅުވި ގޮތުގައި ކޮވިޑްގެ އާ ވޭރިއެންޓެއް ފެނިފައިވާތީ އެކަމުގެ ނުރައްކާ ކުރިއަށް އޮތް ތިން ހަފުތާ ރާއްޖެއަށް ކުރާނެ އެވެ. އެހެންކަމުން ހުރިހާ ރައްޔިތުން ރައްކާތެރިވުމުގެ ގޮތުން މާސްކް އެޅުމަށާއި ސިއްހީ މާހިރުން ދެއްވާ ލަފައާއި އިރުޝާދު ތަކާ އެއްގޮތަށް އަމަލުކުރުމަށް ރައީސް އިލްތިމާސް ކުރެއްވި އެވެ.\nކޮވިޑްގެ ހާލަތު ގޯސްވެދާނެ ކަމުގެ އިންޒާރު ރައީސް ދެއްވި ނަމަވެސް ހާލަތު ގޯސްވެދާނެ ކަމުގެ ބިރަށް މިހާތަނަށް އަޅާފައިވާ އެއްވެސް ފިޔަވަޅެއް އަދި ނެތެވެ. މުޅީންހެން ފެންނަން އޮތީ ފިޔަވަޅުތައް ދޫވެފައި އޮތް މަންޒަރެވެ. ކުރީން އަޅާފައި އޮތް ފިޔަވަޅެއް އޮތަސް އެ ފިޔަވަޅެއް ތަންފީޒު ކުރަން މަަސައްކަތެއްވެސް ނުކުރާތާ ލައްކަ ދުވަސްވެއްޖެ އެވެ. އެކަމުގެ އެންމެ ސާފު މިސާލަކަށް މާސްކު މަޖުބޫރު ކޮށްފައި އޮތް އޮތުން ފުދެއެވެ.\nކޮވިޑްގެ ހާލަތު އެންމެ ގޯސް ރަށްރަށުގައިވެސް މާސްކު އަޅަނީ މަދު ބައެކެވެ. ފެށުނީއްސުރެ ކޮވިޑްގެ ހާލަތު މުޅީން ރަނގަޅުނުވެ އޮތް މާލެ ސަރަހައްދުގައި މާސްކު ނާޅާ ބޭރުގައި އުޅުމަކީ މިހާރު ވަރަށް އާންމު ކަމެކެވެ. މާސްކު އަޅާ މީހުންނަށްވުރެ މާސްކު ނާޅާ މީހުންގެ އަދަދު ގިނައޭ ހީވާވަރަށް މަންޒަރު ބަދަލުވެއްޖެ އެވެ. އެކަމާއި ގުޅިގެން އަޅާ އެއްވެސް ފިޔަވަޅެއްވެސް ނެތެވެ. ހޭލުންތެރިކުރުވަން ކުރި މަަސައްކަތެއް ނެތެވެ. ހާލަކުން ފަހަރަކު އެޗްއީއޯސީން ބާއްވާ ނޫސްވެރިންގެ ބައްދަލްވުމެއްގައި އިލްތިމާސެއް ކޮށްލުން ނޫން ވަރެއް ކޮށްލާ މަންޒަރެއް ނުފެނެއެވެ. ހާލަތު ގޯސްވެދާނެ ކަމުގެ އިންޒާރު ދެއްވާ ރައީސް ސޯލިހްވެސް ކޮށްލެވީ އެ މިންވަރެވެ.\nއޭގެ އިތުރުން ކޮވިޑްގެ ހާލަތު އިތުރަށް ގޯސްވެދާނެ އެހެން ހުރިހާ ކަމެއްވެސް ދަނީ ހިނގަމުންނެވެ. އައު އަހަރު ފާހަގަކުރަން މިއުޒިކު ޝޯ އާއި ހަވާ އެރުވުމުން ކުރިއަށް ގެންދިޔައީ އެތައް ހާސް ބަޔަކު ބައިވެރިވި ޖަމާއަތެއްގައެވެ. ސަރުކާރުން އިންތިޒާމު ކުރި ހަރަކާތްތަކުގެ ކާމިޔާބުކަން ދެއްކުމުގެ ގޮތުން މިއުޒިކު ޝޯ ބަލަން 11،000 ވުރެ ގިނަ މީހުން ޖަމާވި ކަަމަށް ޔޫތު މިނިސްޓްރީން ހާމަކުރި އިރު ކޮވިޑްގެ ކުޑަވެސް ނުރައްކަލެއް އޮތް ހިނެއް ހީއެއް ނުވެއެވެ. ނަމަވެސް އޭގެ ދެތިން ދުވަސް ފަހުން ރައީސް މި ދެއްވަނީ ދެން އޮތް ތިން ހަފްތާއަކީ ކޮވިޑްގެ ހާލަތު ވަރަށް ނުރައްކާވެދާނެ ތިން ހަފްތާ ކަމަށެވެ.\nކޮވިޑް ސާމްޕަލް ނެގުން: ފިޔަވަޅުތައް އޮތީ މުޅީންހެން ދޫކޮށްލާފައި --\nމިދިޔަ ނުވަ ދުވަހު ރާއްޖޭގެ ކޮވިޑް ނަންބަރު\nޖަނަވަރީ4- 228 މީހަކު ޕޮޒިޓިވް\nޖަނަވަރީ3- 242 މީހަކު ޕޮޒިޓިވް\nޖަނަވަރީ2- 161 މީހަކު ޕޮޒިޓިވް\nޖަނަވަރީ 1 - 191 މީހަކު ޕޮޒިޓިވް\nޑިސެންބަރު 31 - 160 މީހަކު ޕޮޒިޓިވް\nޑިސެންބަރު 30 - 120 މީހަކު ޕޮޒިޓިވް\nޑިސެންބަރު 29 - 198 މީހަކު ޕޮޒިޓިވް\nޑިސެންބަރު 28 - 190 މީހަކު ޕޮޒިޓިވް\nޑިސެންބަރު 27 - 168 މީހަކު ޕޮޒިޓިވް\nމީގެ އިތުރުން ރަށްރަށް މޮނިޓަރިންއަށް ގެނައުމާއި މޮނިޓަރިން އިން ނެގުމުގައި އަދި މޮނިޓަރިންގައި އޮންނަ ހާލަތްތަކުގައި އަމަލު ކުރާ އުސޫލު ލުއިވެގެން ގޮސް މިއަދު އެ އުސޫލުގެ ބާރުވެސް ވަނީ ކެނޑިފައެވެ. މިވަގުތުވެސް މޮނިޓަރިންގައި އޮތް ރަށްރަށް އެ ހާލަތުގައި އޮތީ ނަމެއްގައެވެ. ބޭނުން އިރަކު ބޭނުން ބަޔަކު އަރާ ފައިބާން ވީއެވެ. އެ ރަށުން ބަޔަކު އެހެން ރަށަކަށް ވާން ވެއްޖެނަމަ އެކަމަށްވެސް ހުރަހެއް ނެތެވެ. ބައެއް ރަށްރަށުން ވިހި ތިރީހުން ޕޮޒިޓިވް ކޭސް ފެނުނު ނަމަވެސް މޮނިޓަރިންއަށް ގެންނަނީ އެތައް ދުވަހެއް ފަހުންނެވެ.\nއެ ލުއިތައް ދީފައި އޮންނަނީ ކޮވިޑް ވެކްސިންގެ އާބާދީގެ ބޮޑު ބައެއް ފުރިހަމަ ކޮށްފައިވާތީ ކަމަށް ބުނެއެވެ. ނަމަވެސް ވެކްސިން ފުރިހަމަ ކުރާ ފަހުން ވެސް ކޮވިޑަށް ޕޮޒިޓިވް ހާލަތު ގޯސްވާ ފަހަރުވެސް އާދެއެވެ. ދުނިޔޭގެ ބައެއް ގައުމުތަކުގައި ފިޔަވަޅުތަކަށް ލުއި ނުދީ އޮތް މައިގަނޑު ސަބަބަކީ މިއީއެވެ.\nމީގެ އިތުރުން ރިސޯޓްތަކުން ކޮވިޑަށް ޕޮޒިޓިވްވާ މީހުންގެ އަދަދުވެސް ދަނީ ރެކޯޑް މިންވަރަކަށް އިތުރުވަމުންނެވެ. ނަމަވެސް އެއީ ކޮންކޮން ރިސޯޓްތަކުން ޕޮޒިޓިވްވާ މީހުން ކަމެއް ނުބެއެވެ. އަދި އެއީ ފަތުރުވެރިން ކަމެއް މުވައްޒިފުން ކަމެއްވެސް ސާފެއް ނޫނެވެ. އެ މީހުންގެ ގައިން ފެންނަނީ އައު ވޭރިއަންޓް ކަމެއްވެސް ބުނެއެއް ނުދެއެވެ. ކޮންމެ ރެއަކު ދިހައެއް ޖެހުމުން އެޗްޕީއޭ އިން ދޭ ކޮވިޑްގެ ތަފާސް ހިސާބުތަކުން ފެންނަނީ އޮޕަރޭޝަނަލް ރިސޯޓްތަކުން ޕޮޒިޓިވްވާ ނަންބަރެވެ. އެ ނަންބަރު މިހާރު އެ ހުރިހާ ވަރަށް މަތީގައެވެ.\nއަނެއްކޮޅުން މިއީ ސުކޫލު ޗުއްޓީ ދުވަސްވަރު ކަމުން އަތޮޅުތެރޭގެ ރަށްތަކަށް ދަތުރުކުރުމާއި ޗުއްޓީ ނިންމުމަށް ފަހު މާލެ ދިއުމުގެ ދަތުރުތައް ގިނަވުމަކީވެސް ކޮވިޑްގެ ހާލަތު ގޯސްވުމަށް އޮތް ފުރުސަތެކެވެ. މި ހުރިހާ ކަމެއް އެ ގޮތުގައި ހިނގަ ހިނގާ އޮއްވާ ކޮވިޑްގެ ހާލަަތު ގޯސްވެއްޖެނަމަ އެ ބަލިމަޑުކަމުގައި އިތުުރު ނުރައްކާތެރި ދުވަސްތަކެއް ހޭދަކުރަން ޖެހުމުގެ ފުުރުސަތު އެބައޮތެވެ.\nލޮކްޑައުންގެ ދުވަސްތަކުގައި ހުޅުމާލެ: ކޮވިޑް ނަންބަރު ދަނީ އުފުލެމުން ---\nމިދިޔަ ނުވަ ދުވަހުގެ ރިސޯޓް ނަންބަރުތައް\nޖަނަވަރީ4- 97 މީހަކު ޕޮޒިޓިވް\nޖަނަވަރީ3- 66 މީހަކު ޕޮޒިޓިވް\nޖަނަވަރީ2- 80 މީހަކު ޕޮޒިޓިވް\nޖަނަވަރީ 1 - 66 މީހަކު ޕޮޒިޓިވް\nޑިސެންބަރު 31 - 51 މީހަކު ޕޮޒިޓިވް\nޑިސެންބަރު 30 - 27 މީހަކު ޕޮޒިޓިވް\nޑިސެންބަރު 29 - 60 މީހަކު ޕޮޒިޓިވް\nޑިސެންބަރު 28 - 71 މީހަކު ޕޮޒިޓިވް\nކޮވިޑްގެ ނުރައްކަލުގެ އިންޒާރެއް ދީ ނަމަވެސް ފިޔަވަޅު ތަކެއް ނެތުމުން އަދި މިހާރު ހުރި ފިޔަވަޅުތައް ތަންފީޒުވެސް ނުކުރެވޭއިރު ސަރުކާރުގެ މި ވާހަކަތަކާއެކު ސިޔާސީ ވާދަވެރިން ސުވާލު އުފައްދައެވެ. ރައީސްގެ އިއްޔެގެ ވާހަކަފުޅާ ގުޅިގެން އިދިކޮޅު ކޯލިޝަންގެ ބައެއް ބޭފުޅުން ވިދާޅުވާ ގޮތުގައި މިިހާތަނަށްވެސް ސަރުކާރުން އެފަދަ ވާހަކަތައް ދެއްކީ ސިޔާސީ މަގުސަދުގައެވެ. މި ފަހަރުވެސް އެކަން ކުރަނީ އެ މަގުސަދުގައެވެ.\nއެއީ އިދިކޮޅު ކޯލިޝަނުން ފުޅާކޮށް ބޮޑުކޮށްފައިވާ އަދި ސަރުކާރު ކޮށިއަރުވާލި "އިންޑިއާ އައުޓް" ކެންޕެއިނާއި ކުރިއަށް އޮތް ކޮމަންޑޫ ދާއިރާގެ ބައި އިލެކްޝަނާއި ގުޅިގެން ސަރުކާރުން ކުރާ ކަމެއް ކަމަށް އެ ބޭފުޅުން ދެކެއެވެ.\nކަން އޮތީ ކޮންމެ ގޮތަކަށް ނަަމަވެސް ކޮވިޑަށް ޕޮޒިޓިވްވާ މީހުންގެ އަދަދު ދަނީ ދުވަހެއް ދުވަހަކަށް އިތުރުވަމުންނެވެ. މިދިޔަ ދެ ދުވަހު ނަންބަރު ހުރީ 200 އިން މަތީގައެވެ. އަދި އެ ބަލީގައި މަރުވާ މީހުންގެ އަދަދު ދަނީ އިތުރުވަމުންނެވެ. އެހެން ކަމުން ކުރިއަށް އޮތް ތިން ހަފުތާ އަކީ ކޮވިޑް-19 އިގެ ހާލަތު އަނެއްކާ ވެސް ވަރަށް ބޮޑަށް ގޯސްވެދާނެ ތިން ހަފުތާ ކަމަށް ސިއްހީ މާހިރުން އެ ވިދާޅުވާ ސަބަބުތައް އިތުރަށް ސާފުކޮށްދޭން ޖެހެއެވެ. ރާއްޖެއިން "އޮމިކްރޯން" ގެ ކޭސްތައް ފެންނަ މިންވަރު އިތުރުވީ ހެއްޔެވެ. އެ ވައިރަހާއެކު ބާރު ސްޕީޑްގައި ބަލި ފެތުރެން ފެށީ ހެއްޔެވެ. އެއިން ކަމެއް ސާފުކޮށް ނުދީ އަދި ކޮވިޑުން ރައްކާތެރިވާން ފިޔަވަޅެއް ނާޅާ ތިބެ ބަލި ޖެހުމުގެ ފުރުސަތު ބޮޑުހާ ކަމެއް ކުރަމުން ބަލި ފެތުރި ނުރައްކާވެދާނެ ކަމަށް އިންޒާރު ކުރުމަކީ ހަމަޖެހޭ ކަމެއް ނޫނެވެ.\nކުރީންވެސް ހާލަތު ގޯސްވެ މަސް ދުވަސްތެރޭ 40،000 މީހުންނަށް ބަލި ޖެހި 100 ވުރެ ގިނަ މީހުން މަރުވީ ކޮވިޑްގެ ފިޔަވަޅުތަކަކީ ޖޯކެއްގެ ގޮތުގައި އާންމުންނަށް ސިފަވާ މިންވަރަށް ކަންކަން ގެންދިއުމުންނެވެ. އިންތިހާބަށް ލުއި ދީ ސިޔާސީ ނުފޫޒަށް ފިޔަވަޅުތަކާ ކުޅެން ފެށުމުންނެވެ. އެހެން ކަމުން މި ފަހަރު އެ ހާލަަތަށް ދިއުމުގެ ފުރުސަތު ނުދޭން އިހުލާސްތެރި ކަމާއެކު މަަސައްކަތް ކުރަން ޖެހެއެވެ. ކަމުގެ ސާފު މަންޒަރު ރައްޔިތުންނަށް ކުރަހައިދީ ބުނެދީ އަންގައިދޭން ޖެހެއެވެ.


Dho?! Loabeege vaahaka kiyaa meehunnah\nލޯބީގެ ވާހަކަ ކިޔާ މީހުންނަށް\nވާހަކަ ކިޔުމަކީ ހުސްވަގުތު ރަނގަޅު ގޮތުގައި ހޭދަކޮށްލެވުމުގެ އިތުރުން މީހާ އަށް ފައިދާ ވެސް ހުރި ކަމެކެވެ. އެއާ އެކު ގިނަ ގިނައިން ވާހަކަ ކިޔުމަކީ ވަރަށް ރަނގަޅު ކަމެކެވެ. ވާހަކަތަކުގެ ތެރެއިން ވެސް ލޯބީގެ ވާހަކަ ނުވަތަ ރޮމޭންސް އަކީ ވަރަށް މަގުބޫލު ޖޯންރާއެކެވެ.\nލޯބީގެ ވާހަކަ ކިޔުމަކީ ވަރަށް ގިނަ ވާހަކަ ކިޔުންތެރިން ހުސްވަގުތު ފުރާލުމަށް އާންމުކޮށް ކުރާ ކަމެކެވެ. ކޮންމެ ދުވަހަކު ގިނަ އަދަދަކަށް ރޮމޭންސް ވާހަކަ ނުކުތުމަކީ ކިޔާ މީހުންނަށް ވަރަށް ގިނައިން ކުރިމަތިވާ ދަތިކަމެކެވެ.\nމިކަމަށް ކުޑަ ހައްލެއް ހޯދުމަށް މިއޮތީ ލޯބީީގެ ވާހަކަތައް ހިމެނޭ ތަފާތު ފޮތްތަކެއްގެ ލިސްޓެކެވެ.\nދަ ރޯޑް ޓްރިޕް - ބެތު އޮ ލިއަރީ\nދަ ރޯޑް ޓްރިޕަކީ ކުރީން ރަށްޓެހިވެގެން އުޅުމަށް ފަހު ރުޅިވެފައިވާ ދެ "އެކްސް" ގެ ވާހަކައެކެވެ. ޑިލަން އާއި އެޑީ ފުރަތަމަ ދިމާވަނީ މީގެ ހަތަރު އަހަރު ކުރިންނެވެ. އެއަށްފަހު ދެމީހުން އެކަކު އަނެކަކު ދެކެ ލޯބިވެގެން އުޅެ ދެ އަހަރު ފަހުން ދެމީހުން ރުޅި ވަނީ ކުއްލި ގޮތަކަށެވެ. އެއަށްފަހު ދެމީހުން އެކަކު އަނެކަކާ ވާހަކަ ނުދައްކާތާ ދެ އަހަރު ވެއްޖެ އެވެ،\nނަމަވެސް ޑިލަންގެ ގާތް އެކުވެރިޔާ ޗެރީގެ ކައިވެންޏަށް ދާން އުޅުމުގެ ތެރޭގައި ޑިލަންގެ ކާރު ހަލާކު ވެގެން ދަތުރުގެ ބައިވެރިއަކަށް ވަނީ އެޑީ އެވެ. އެޑީގެ ކާރުގައި ދެމީހުން ދަތުރުކުރަމުން ދާއިރު އެންމެފަހުން ވާހަކަ ދެކެވެން ފަށަނީ ދެމީހުން ރުޅިވި އިރު ކަންތައް ވީގޮތާ މެދުގަ އެވެ.\nޕީޕަލް ވީ މީޓް އޮން ވެކޭޝަން - އެމިލީ ހެންރީ\nއެމިލީ ހެންރީގެ މި ވާހަކައަކީ މިދިޔަ އަހަރު ގުޑްރީޑްސްގެ އެންމެ މަގުބޫލު ރޮމޭންސް ފޮތުގެ އެވޯޑު ލިބިފައިވާ ވާހަކަ އެވެ. މި ވާހަކައިގައި މައިގަނޑު ރޯލަކަށް އުޅޭނީ އެލެކްސް އާއި ޕޮޕީ އެވެ.\nއެލެކްސް އާއި ޕޮޕީ އަކީ ވަރަށް ކުޑައިރުއްސުރެ ގާތް އެކުވެރިންނެވެ. ދެމީހުން އެކަކު އަނެކަކުގެ ބެސްޓް ފްރެންޑުންނަށް ވީ ހިސާބެއް ވެސް ނޭނގެ އެވެ. ދެމީހުންނަށް 18 އަހަރު ވީފަހުން ދެމީހުން ވަނީ ހާއްސަ ގަވާއިދެއް ހަދާފަ އެވެ. އެއީ ކޮންމެ އަހަރަކު އެއް ފަހަރު ބޮޑު ވެކޭޝަނަކަށް ނުވަތަ ދަތުރަކަށް ދިޔުމަށެވެ. މި ދަތުރުގައި ދާނީ ދެމީހުން އެކަންޏެވެ. އަދި ދަތުރަކީ މަޖާ އަދި "އަންކޮމްޕްލިކޭޓެޑް" ދަތުރަކަށް ވާން ޖެހޭނެ އެވެ.\nނަމަވެސް އެންމެ ފަހުގެ ދަތުރުގައި ކަންތައް ވެގެން ދަނީ މުޅިން ތަފާތުކޮށެވެ. ދެމީހުންގެ ދެމެދުގައި އެކަކު އަނެކަކަށް އޮތް އިހުސާސްތައް ފަޅައި އަރައި ދެމީހުންނާއި ދެމީހުންގެ ވަށައިގެންވާ ހުރިހާ އެންމެނަށް އޭގެ އަސަރު ކުރަން ފަށަ އެވެ.\nޑޭޓިން ޕްލޭން - ސާރާ ދޭސާއި\nޒުވާން ސޮފްޓްވެއާ އިންޖިނިއަރު ޑެއިޒީ ޕަޓެލް އަށް ލޯޯތްބާއި ރިލޭޝަންޝިޕްތަކަށް ވުރެ ބޮޑަށް އުނދަގޫ ކޯޑުތައް ދަސްކުރަން ފަސޭހަ އެވެ. ލިއަމް މާފީ އަކީ ވެސް ލޯބި ހޯދަން އުޅޭ މީހެއް ނޫނެވެ. އޭނާގެ ގޯލަކީ އެކި ގޮތްތައް ހޯދައިގެން މުއްސަނދި ވުމަށެވެ.\nލިއަމް އަށް މުއްސަނދި ވެވެން އޮތީ އޭނާގެ އާއިލާގެ ވާރުތަ މުދާއާއެކު ކުންފުނި އޭނާގެ ނަމަށް ބަދަލުވުމުންްނެވެ. މިކަން ކުރެވެން އޮތީ އޭނާ ކައިވެނި ކުރުމުންނެވެ. އެކަމަށް އޮތް އެންމެ ފުރިހަމަ ހައްލަކީ ޑެއިޒީ އެވެ. ޑެއިޒީގެ އާއިލާގެ ފާޑުކިޔުންތަކުން ސަލާމަތްވާން އޭނާ ވެސް ކައިވެނި ކުރަން ޖެހެ އެވެ.\nއެއާއެކު ދެމީހުން ފަށަނީ މަކަރު ހަދައިގެން ފޭކް ރިލޭޝަނެއްގައި އުޅޭށެވެ. ދެމީހުންނަށް ވެސް ބޭނުންވާ ކަންތައް ވަނީ އޭރުންނެވެ. ނަމަވެސް ދެމީހުންގެ ފޭކް ގުޅުމުގެ ފޭކުކަން މަޑުމަޑުން ގެއްލެން ފަށަނީ ދެމީހުން ގިނައިން ދިމާވަމުން ދިޔުމާއެކުގަ އެވެ.


ޓުއަރިޒަމް މިނިސްޓަރ އަލީ ވަހީދުގެ ލީކުވަމުންދާ އޯޑިއޯ ތަކުގެ މައްސަލާގައި ގޮތެއް ނިންމަވާނީ ރައީސް އިބްރާހިމް މުހައްމަދު ސޯލިހް ކަމަށާއި އޭގެފަހުން ޖުމްހޫރީ ޕާޓީ (ޖޭޕީ) އިން ނިންމަންޖެހޭ ކަމެއް އޮތް ނަމަ ނިންމަވާނެކަމަށް ޖުމްހޫރީ ޕާޓީގެ ލީޑަރު ގާސިމް އިބްރާހިމް ވިދާޅުވެއްޖެއެވެ.\nގާސިމް އިބްރާހިމް މިހެން ވިދާޅުވީ މިރޭ ބޭއްވި އެޕާޓީގެ ކުއްލި ކައުންސިލް ބައްދަލްވުމުގައި ވާހަކަދައްކަވަމުންނެވެ.\nގާސިމް ވިދާޅުވި އޯޑިއޯގައި އިވެނީ މިނިސްޓަރުންތަކަކާ ގުޅޭ ގޮތުން ދެކެވޭ ވާހަކަތަކެއް ކަމަށްވާތީ އެކަންކަމާމެދު ގޮތް ނިންމަވާނީ ރައީސް ކަމަށެވެ. އަދި ރައީސްގެ ނިންމެވުމަށްފަހު ޖުމްހޫރީ ޕާޓީން ނިންމަންޖެހޭ ކަމެއް އޮތް ނަމަ ނިންމަވާނެ ކަމަށާއި އެ އޯޑިއޯގެ މައްސަލައަކީ ޖިނާއީ މައްސަލައެއް ކަމަށް ވުމުން އެކަމާ ގުޅިގެން ކުރަންޖެހޭ ކަންކަން އިދާރާތަކުން ކުރާނެ ކަމަށެވެ.\nޖުމްހޫރީ ޕާޓީގެ ރައީސްކަން ވެސް ކުރައްވާ އަލީ ވަހީދު މިކަމާގުޅިގެން ކުރައްވާފައިވާ ޓްވީޓެއްގައި ވިދާޅުވެފައިވަނީ އެއީ އަސްލެއް ނެތް އޯޑިއޯތަކެއް ކަމަށާއި މައްސަލަ ރަނގަޅަށް ބެލުމުން އެއީ ހަގީގަތެއް ނޫންކަން ހާމަވާނެ ކަމަށެވެ. އަދި އެ އޯޑިއޯގެ ވާހަކަތައް ތަހުގީގު ކުރުމަށްވެސް އަލީ ވަހީދު ވަނީ އެދިފައެވެ.\nމި އޯޑިއޯތަކުގެ ތެރެއިން ޖިނާއީ ކުށުގެ އަމަލެއް ހިމެނޭ އޯޑިއޯ އެއްގެ މައްސަލަ ތަހުގީގު ކުރަމުންދާ ކަމަށް ފުލުހުން ވަނީ ބުނެފައެވެ.


Youth Ministry Ge Eheegai TAYDE in Thinadhoo Gai Barbeque Area Eh Tharahgee Kuranee ޔޫތުމިނިސްޓްރީގެ އެހީގައި ޓޭޑުން ތިނަދުގައި ބާބެކިއު އޭރިއާއެއް ތަރައްޤީ ކުރަނީ – Huvadhoo News Youth Ministry Ge Eheegai TAYDE in Thinadhoo Gai Barbeque Area Eh Tharahgee Kuranee Huvadhoo News\nޔޫތުމިނިސްޓްރީގެ އެހީގައި ޓޭޑުން ތިނަދުގައި ބާބެކިއު އޭރިއާއެއް ތަރައްޤީ ކުރަނީ\nޔޫތުމިނިސްޓްރީގެ އެހީގައި ޓޭޑުން ތިނަދުގައި ބާބެކިއު އޭރިއާއެއް ތަރައްޤީ ކުރުމަށް އަންނަނީ ތައްޔާރުވަމުންނެވެ.\nޔޫތުު މިނިސްޓްރީން އިޖުތިމާއީ ގޮތުން މުޖުތަމަޢު ބާރުވެރިކުރުމަށް މަދަނީ ޖަމްޢިްޔާތަކަށް މާލީ އެހީތެރިކަން ފޯރުކޮށްދިނުމުގެ ގޮތުން 13 ޖަނަވަރީ 2021 ގައި ޕްރޮޕޯސަލް ހުށަހެޅުމުގެ ފުރުސަތު ހުޅުވާލެވުނެވެ މިގޮތުން ޖެނެރަލް ޕްރޮޖެކްޓް ގްރާންޓް އާއި ސްމޯލް ޕްރޮޖެކްޓް ގްރާންޓަށް ފުރުޞަތު ހުޅުވާލެވުނެވެ.\nމިފުރުޞަތުގެ ބޭނުން ހިފައި، ތިނަދޫއަށް ނިސްބަތްވާ ވަރަށް ހަރަކާތްތެރި ޖަމްޢިއްޔާއެއް ކަމުގައިވާ، ޓޭޑްގެ ފަރާތުން ތިނަދޫގެ ރައްޔިތުންނަށް ބޭނުންވާ މުހިންމު ކަންތައްތައް ބަލައިމަޝްވަރާކޮށް، ރައްޔިތުންގެ މެދުގައި އެކުވެރިކަން އާލާކޮށް ހާއްސަކޮށް އޮފީސްތަކާއި ޒުވާނުންނަށް އެކުވެރި މާހައުލެއްގައި ވަގުތު ހޭދަކޮށްލާނެ ތަނެއް ތިނަދޫގައި ނެތުމުގެ ސަބަބުން ބާބެކިއު ހަދާނެ ހިތަފަސޭހަ ތަނެއް ހުރުން މުހިންމު ކަމަށް، ފެންނާތީ، ޔޫތު މިނިސްޓްރީ ހުޅުވާލި ފުރުޞަތުގެ ބޭނުން ހިފައި، ތިނަދޫ ރައްޔިތުންނަށް ޒަމާނީ ފެންވަރެއްގެ ބާބެކިއު ހަދާނެ ތަނެއް ތަރައްޤީކުރުމަށް ސްމޯލް ގްރާންޓް ޕްރޮޖެކްޓަށް ޕްރޮޕޯސަލެއް ތައްޔާރުކޮށް ހުށަހެޅިއެވެ.\nޓޭޑް ޖަމްޢިއްޔާގެ ނާއިބް ރައީސް، އަހުމަދު ޝިޔާޒް ނަޢީމް، ހުވަދޫ ނޫހަށް މަޢުލޫމާތު ދެއްވާފައިވާ ގޮތުގައި، ޓޭޑުން ތައްޔާރު ކުރި ޕްރޮޕޯސަލްގައި ހިމެނިފައިވާ ބާބެކިއު އޭރިޔާ ވެގެންދާނީ ވަރަށް ހިތްގައިމު، ފުރިހަމަ ސަރަޙައްދެއްގެ ގޮތުގައެވެ. ޝިޔާޒް މަޢުލޫމާތު ދެއްވާފައިވާ ގޮތުގައި، ބާބެކިއު ސަރަހައްދު ތަރައްޤީކުރުމަށް ނިންމާފައިވަނީ އެއްފަހަރާ4ގްރޫޕަކަށް ބޭނުން ކުރެވޭ ގޮތަށް4ގްރިލް ތައްޔާރުކޮށް ބީޗް ބެންޗް ތަކެއް ހިމަނައިގެންނެވެ. އަދި މިތަނަކީ ގިނަ ދުވަހަށް ބޭނުންކުރެވޭނެ ތަނަކަށް ހެދުމަށްޓަކައި ގްރިލް އާއި ބެންޗް ހަދަން ނިންމާފައިވަނީ ކޮންކްރީޓުންނެވެ.\nޝިޔާޒު ބުނެފައިވާ ގޮތުގައި، ބާބެކިއު އޭރިއާގެ ޕްރޮޕޯސަލް ހުށަހަޅާފައިވަނީ، އެފަދަތަނެއް ހެދުމަށް ކައުންސިލްގެ ހުއްދަ އާއެކީގައި ކަމަށެވެ.\nމިމަމަހުގެ 8 ވަނަ ދުވަހުގައި ބާބެކިއު އޭރިއާ ތައްޔާރުކުރުމަށް ޔޫތު މިނިސްޓްރީއާއި ޓޭޑް އާއި ދެމެދު ވަނީ އެއް ބަސްވުމެއްގައި ސޮއިކުރެވިފައެވެ. މި އެއްބަސްވުމުގައި ސޮއި ކުރެއްވީ ޓޭޑްގެ ފަރާތުން އެޖަމްޢިއްޔާގެ އެއް ނައިބް ރައީސް ކަމުގައިވާ އަހުމަދު ޝިޔާޒް ނައީމެވެ.\nއިއްޔެ، 11 އޮގަސްޓްގައި މި ގްރާންޓް ހަވާލުކުރުމުގެ ރަސްމިއްޔާތު ބޭއްވިފައިވާއިރު، ޓޭޑްގެ ފަރާތުން މިރަސްމިއްޔާތުގައި ބައިވެރިވެފައިވަނީ، ނައިބްރައީސް އަހުމަދު ޝިޔާޒު ނަޢީމެވެ.\nޕްރޮޕޯސަލް ހުށަހެޅި ފަރާތްތަކުގެ ތެރެއިން 15 ފަރާތަކަށް ގްރާންޓް ލިބިފައިވާއިރު، ތިނަދޫއިން ގްރާންޓް ލިބިފައިވަނީ ޓޭޑް އިން ހުށަހެޅި ޕްރޮޕޯސަލަށް އެކަންޏެވެ.\nމިނިސްޓްރިއާއި ކައުންސިލުން ލިބެންޖެހޭ ހުއްދަތަކާއި ލިޔުންތައް ލިބުނުހާ އަވަހަކަށް ބާބެކިއު އޭރިޔާގެ އަމަލީ މަސައްކަތް ފެށިގެން ދާނެކަމުގައި އެވެ. އެ ޖަމްޢިއްޔާގެ ނާއިބްރައީސް މަޢުލޫމާތު ދެއްވައެވެ. އަދި ޓޭޑްގެ މިކާމިޔާބީގައި ނިމިދިޔަ ކައުންސިލާއި މިހާރުގެ ކައުންސިލުން ވެދެއްވި އެހީތެރިކަމާއި އެއްބާރުން ފާހަޤަކޮށް އެފަރާތްތަކަށް ޝުކުރުއަދާ ކުރެއެވެ. މިއަދުގެ ސަރުކާރުން ޖަމްޢިްޔާ ޖަމާއަތްތަކަށް ޙާއްސަ ސަމާލުކަމެއް ބަހައްޓަވައި މިފަދަ ފުރުސަތުތަށް ހުޅުވައިދެއްވާތީ، އަދުގެ ސަރުކާރާއި ޔޫތްމިނިސްްޓްރީއަށް ޓޭޑްގެ ފަރާތުން ޙާއްސަ ޝުކުރެއް އަދާކުރެއެވެ.\nތިނަދޫ ޓޭޑް ޖަމްޢިއްޔާ


Market gai mi aharu Samsung ah fiya jahaaleveynebaa!\nމާކެޓްގައި މިއަހަރު ސެމްސަންގް އަށް ފިޔަޖަހާލެވޭނެބާ!\nވޭތުވެދިޔަ އަހަރު ވެގެން ދިޔައީ ސުމާޓްފޯން ކުންފުނިތަކަށް އެތައްކަންތައްތަކެއް ދިމާވި އަހަރަކަށެވެ. އޭގެ ތެރެއިން ވެސް އެންމެ ބޮޑު އަންދަވަޅަކަށް ވެއްޓުނު ކުންފުންޏަކީ ސެމްސަންގް ކުންފުންޏެވެ. ދުނިޔޭގައި މީގެ ތާރީހެއްގައި ނަހަދާ ވަރުގެ ފޯނެއް ހަދާ ބާޒާރަށް ނެރުނެވެ. ނަމަކަށް ދިނީ އެމީހުންގެ ނޯޓް ސީރީސްގެ ނޯޓް7ކެވެ.\nއެއްމެންގެ ލޯ ހުއްޓުނީ މި ފޯނަށެވެ. ވާދަވެރިން ވެސް މާޔޫސްކޮށްލި އެވެ. ނަމަވެސް ވާދަވެރިންގެ ހިތްތަށް އުފާވީ ލޯންޗުކޮށް ބާޒާރަށް ނެރުނުތާ މާގިނަ ދުވަހެއް ނުވަނީސް މި ނޯޓް7ގޮވާ ވަހާކަތަކުންނެވެ. ފުރަތަމަ ދުވަސްކޮޅު މާ ސީރިއަސް ކޮށް މިކަން ނުނެގުނު ނަމަވެސް ފަހުން ފަހުން އައިސް މިކަންވީ އާމުކަމަކަށެވެ. ސީރައަސް ވެގެން ގޮސް މި ފޯނު ލޭބަލް ވެގެން ދިޔައީ ބޮމެއްގެ ސިފައިގަ އެވެ. ފޯނު ޑިވެލޮޕް ކުރުމުގައި ހެދުނު ގޯސްތަކަކާއި އެއްކޮށް ފޯނުގެ އަގު ވެއްޓި އަދި ބާޒާރަށް ނެރުނުތާ މާގިނަ މަސްތަކެއް ނުވެ މި ފޯން ވިއްކާލުން ހުއްޓާލީ އެވެ.\nވޭތުވެދިޔަ އަހަރު ވާދަވެރިންގެ ފޯނުތައް ބާޒާރަށް ނެރުމާއި އެއްކޮށް ސެމްސަންގް އަޑު ކެންޑެން ފެށީ އެވެ. އަހަރު ނިމިގެން ދިޔަ އިރު ސެމްސަންގެ އޮތީ މާކެޓުގައި އެކަހެރި ވެފަ އެވެ. ސަބަބަކީ ވޭތުވެދިޔަ އަހަރު ބާޒާރަށް ނެރުނު ގްލެކްސީ އެސް 7ގެ އަގު ނޯޓް7 ގެ މައްސަލައާއި ހެދި ދަށަށް ދިއުމުންނެވެ. މުޅި ސެމްސަންގް ވެސް ގިނަ ބަޔަކު ބޮއިކޮޓް ކުރުމުންނެވެ. ފޯނު ގޮވަން މެދުވެރިވި ސަބަބެއް މިއަދާ ހަމައަށްވެސް ސެމްސަންގް އިން އާމުކޮށްފައެއް ނުވެއެވެ. މީގެ ދުވަސް ތަކެއް ކުރިން ސެމްސަންގްއިން ވަނީ އެމީހުންނަށް މި މައްސަލަ ދިމާވި ސަބަބު އެނގިފައިވާ ކަމުގެ އިޝާރާތެއް ކޮށްފައެވެ. ނަމަވެސް މުޅިން ބަލަން ޖެހޭ ކަންތައްތައް ފުރިހަމަ އަށް ބެލިފައި ނުވާތީއާއި ސެމްސަންގް ގެ ސަލާމަތަށްޓަކައި މިކަން ވަނީ ސިއްރު ކުރެވިފައެވެ.\nމި ބޮޑު އަޑިގަންޑުން އަރައިގަތުމަށް ސެމްސަންގްއިން މިހާރު މިދަނީ އެމީހުންގެ ފްލޭގްޝިޕް ފޯނު ކަމުގައިވާ ސެމްސަންގް ގްލެކްސީ އެސް ސީރީސްގެ އެސް 8 ލޯންޗު ކުރުމުގެ މަސައްކަތް ކުރަމުންނެވެ. ދުނިޔޭގެ ޓެކް ކަވަރު ކުރާ ނޫސް އޭޖެންސީތަކުން ވަނީ މީގެ ކުރިން މި ފޯން ނެރުމަށް ހަމަޖެހިފައިވަނީ ފެބްރުއަރީގައި ކަމަށް ބުނެފައެވެ.\nނަމަވެސް މި ހަފްތާތެރޭގައި އަނެއްކާވެސް މި އޭޖެންސީތަކުން އަންނަނީ މި ފޯން ލޯންޗުކުރުން އަންނަ އޭޕްރިލް މަހަށް ފަސްވެފައިވާ ކަމަށް ރިޕޯޓު ކުރަމުންނެވެ. މިކަމާ ބެހޭ ރަސްމީ ބަހެއް އަދި ސެމްސަންގްއިން ބުނެފައެއް ނުވެއެއެވެ. ސެމްސަންގް ގެލެކްސީ އެސް ސީރީސް އާމުކޮށް ލޯންޗުކުރަނީ މާޗް- އޭޕްރިލް ހިސާބުގަ އެވެ. އެހެންކަމުން މިފަހަރު ނެރޭ ފޯނުވެސް ލޯންޗު ކުރާނެ ކަމަށް ބޮޑަށް ލަފާކުރެވެނީ އެދުވަސް ވަރުގައެވެ.\nސެމްސަންގެ ބައެއް އޮފިޝަލުންގެ ޓްވީޓްތަކުން އިޝާރަތް ކުރާ ގޮތުގައި މި ފޯނު ލޯންޗުކުރާނެ ކަމަށް އެންމެ ބޮޑަށް ބެލެވެނީ ފެބްރުއަރީ މަހު 29 ވަނަ ދުވަހު ސްޕެއިންގެ ބާސެލޯނާގައި ފަށާ ވާލްޑް މޯބައިލް ކޮންފަރެންސްގައެވެ. މި ކޮންފަރެންސްގައި ސްމާޓްފޯން ވިޔަފާރީގައި އުޅޭ ބޮޑެތި އެހެނިހެން ކުންފުނިތަކުން ވެސް އެމީހުންގެ ފޯނުތަށް ދައްކާލާނެ އެވެ. އެގޮތުން ނޮކިޔާގެ އީ1 ވެސް އެދުވަހު ދައްކާލާނެކަން މިހާރު ނޮކިޔާއިން ވަނީ އިއުލާންކޮށްފަ އެވެ.\nސެމްސަންގް8 އާއި ބެހޭގޮތުން ފެތުރޭ ވާހަކަތަށް!\nސެމްސަންގެ ގެލެކްސީ އެސް 8 އާއި އެއްކޮށް އެސް8 އެޖް ވެސް ބާޒާރަށް ނެރޭނެކަމަށް ވެއެވެ. މިފޯނާ ބެހޭ ގިނަ މައުލޫމާތުތަކެއް އަންނަނީ ބޭރުގެ ބޮޑެތި މީޑިޔާތަކުން ރިޕޯޓު ކުރަމުންނެވެ. ނަމަވެސް މިއީ އަދި ސީދާ ހަގީގަތެއް ކަމަށް ބެލެވޭކަށް ނޯންނާނެ އެވެ. ސަބަބަކީ ފޯނާއި ބެހޭ އެއްވެސް މައުލޫމާތެއް ރަސްމީކޮށް ވެސް އަދި ނުރަސްމީ ގޮތަކުން ވެސް ސެމްސަންގްއިން ހިއްސާ ކޮށްފައި ނުވާތީއެވެ. ލީކް ކޮށްފައިވާ މައުލޫމާތު ކަމަށް ބުނާ މައުލޫމާތުތަކަކާއި ފޮޓޯތަކެއް އަންނަނީ މީޑިޔާގައި ދައަރުވަމުންނެވެ.\nލީކްވެފައިވާ ކަމަށް ބުނާ ފޮޓޮލެއް:-\nމި ފޯނުގައި އެޕަލް އައިފޯންގައި ވާ ފަދައިން ޑުއެލް ކެމެރާއެއް ހުންނާނެ ކަމަށް ލީކްވެފައިވާ ކަމަށް ބުނާ ބައެއް ފޮޓޯތަކުގައި ވެއެވެ. މީގެ އިތުރުން މި ފޯނަުގައި އޭއި އެސިސްޓެންސް ނުވަތަ އަޑުން ފޯނާއި ކުޅެލެވޭނެ ސެމްސަންގްއިން ފަރުމާ ކުރަމުންދާ ފީޗާއެއް ކަމުގައިވާ "ބިކްސްބައި" ވުޖޫދަށް އަންނާނީ ސެމްސަންގް ގްލެކްސީ އެސް 8 ކާއި އެއްކޮށްކަން ޔަގީން ވާވަރުގެ ހެއްކެއް ސެމްސަންގްއިން ލީކްކޮށްލައިވާކަން ރިޕޯޓްކޮށްފައެެވެ. މީޑިއާތަކުން ރިޕޯޓްކޮށްފައިވާ ގޮތުގައި މި ފީޗާ ލީކްވެފައިވަނީ ސެމްސަންގްއިން އޮޅުމަކުން ކަމަށް ވެއެވެ.\n"ބިކްސްބައި" އަކީ ސެމްސަންގެ ގްލެކްސީ އެސް 8 ގައި ހިމެނޭނެ ކަމަށް ވާހަކަ ދެކެވުނު އެންމެ ބޮޑު އެއް ފީޗާކަން ފާހަގަކޮށްލެވެއެވެ. ބޭރުގެ ޓެކްނޮލޮޖީ ދިރާސާ ކުރާ ފަރާތްތަކުން ބުނާ ގޮތުގައި މި ފީޗާ އަކީ ސެމްސަންގް ގެ ވާދަވެރި ކުންފުނިތަށް ކަމުގައިވާ އެޕަލްގެ ސިރީ އަދި ގޫގަލް ގެ ގޫގަލް އެސިސްޓެންސް އަޑު ކަންޑުވާލާނެ ވަރުގެ ފީޗާއެކެވެ. ސަބަބަކީ މި ފީޗާ ފަރުމާ ކުރެފައިވަނީ އެހެނިހެން އެސިސްޓެންސް ތަކުގައި ހުންނަ ބަގްތައް ނުވަތަ ކުށްތައް ދެނެގަނެގެން ކަމުގައިވާތީއެވެ. ބިކްސްބައި އަކީ ސެމްސަންގްއިން މީގެ ދުވަސް ތަކެއް ކުރިން ގަތް ވިވް ކުންފުނީގެ އުފެއްދުމެކެވެ. މިކަމުގައި ހައިރާން ވާންޖެހޭ ކަމަކީ ވިވް އަކީ އެޕަލްގެ ސިރީ އުފެއްދި ކުންފުންޏަށް ވުމެވެ.\nމިފޯނުގައި ހުންނާނެ ކަމަށް އަޑު ފެތުރޭ އަނެއް ފީޗާއަކީ 90 ޕަސެންޓް ގެ ޑިސްޕްލޭއެވެ. މިއާއެކު ފިސިކަލް ހޯމް ބަޓަންއެއް މި ފޯނުގައި ނީންނާނެއެވެ. އޭގެ ބަދަލުގައި މި ފޯނުން ފެނިގެންދާނީ ހަމަ އެކަނި ސޮފްޓްކީ އެކެވެ. ސޮޕްޓް ކީއަކީ ޓަޗް އެކްސެސް ބަޓަންއެކެވެ. މީގެ ކުރިން ނެރުނު ސެމަސަންގް ގްލެކްސީ ސީރީސްގެ ފޯނުތަކަކީ 80 ޕަސެންޓ ޑިސްޕްލޭއާއެކު ފިސިކަލް ހޯމްބަޓަންއެއް ހަރުކުރެވިފައިވާ ފޯނުތަކަކެވެ.\nމިގޮތަށް ފަރުމާ ކުރެވިގެން މީގެ ދުވަސް ތަކެއް ކުރިން ޗައިނާގެ ކުންފުންޏެއް ކަމުގައިވާ ޒިއޯމީ ކުންފުނިން ވަނ Mi Mixގެ ނަމުގައި ފޯނެއް ބާޒާރަށް ނެރެފައެއެވެ. މި ފޯނުގައި 90 ޕަސެންޓް ޑިސްޕްލޭ އަކާއި އެއްކޮށް ވަނީ ސޮފްޓްކީ ހޯމްބަޓަންއެކެވެ. މި ހޯމްބަޓަންއިން ފިންގަ ޕްރިންޓް ސަޕޯޓްކުރާ އިރު މި ފިންގަ ޕްރިންޓް ސްކޭނިން ވިސްނުމަކީ ސެމްސަންގްއިން ގެންގުޅޭ ހިޔާލެއް ކަމަށް ލީކް ވެފައިވާ މައުލޫމާތުތަށް ބުނެއެވެ.\nސެމްސަންގް ގްލެކްސީ އެސް 8 އއި ގުޅުވައިގެން އެންމެ ގަދައަށް ދެކެވޭ ވާހަކައަކީ މި ފޯނުގައި 4K ރިޒޮލިއުޝަން ހިމެނޭނެ ވާހަކައެވެ. ލީކް ވެފައިވާ ހުރިހާ ސޯސްއެއްގައި ވެސް މި ކަން ވަނި ފާހަގަކޮށްފައެވެ. އެހެން ކަމުން މި ފީޗާއަކީ މި ފޯނުގައި ހިމެނުން ވަރަށް ކައިރި ފީޗާއެއް ކަމަށް ޓެކް ދިރާސާ ކުރާ ފަރާތްތަށް ބުނެއެވެ. މި ފޯނުގައި ދެން ހިމެނޭނެ ކަމަށް ވާހަކަ ދެކެވޭ ފީޗާއަކީ ޕްރެޝާ ސެންސިޓިވް ސްކްރީނެވެ. މި ފީޗާއަކީ އެޕަލްއިން މިހާރު ދެމުން އަންނަ 3ޑީ ޓަޗް ފީޗާ ކަހަލަ ޓަޗްއެއް ކަމަށް ވެއެވެ.\nލީކް ވެފައިވާ ކަމަށް ބުނާ ފޮޓޯތަކުގައިވާ މި ފީޗާތަކާއި އަޑު ފެތުރިފައިވާ ފީޗާތަކަށް ބާލައިރު ހާމަ ނުވެ އޮތީ އެންމެ ފީޗާއެއްްކަން ފާހަގަކޮށްލެވެއެވެ. ފޯނުގެ ކެމެރާއެވެ. ކޮންމެއަކަސް ސެމްސަންގްއަކީ އަބަދުވެސް ކެމަރާއަށް ބަލައިފި ނަމަ ވަރަށް ކުރީގައި އުޅޭ ބަޔެކެވެ. މިފަހަރު ނެރެން ތައްޔާރު މިވާ ސެމްސަން ގްލެކްސީ އެސް 8 ގައި ވެސް އާދަޔާހިލާފަށް މޮޅު ކެމެރާއެއް ވާނެކަމަށް ބެލެވެއެވެ.\nމި ވާހަކަތަކަށް ބަލާއިރު އެންމެ ބޮޑަށް ފާހަގަ ކޮށްލެވެނީ ސެމްސަންގައިން މި ފީޗާ ތަކާއި އެކު ސެމްސަންގެ ގްލެކްސީ އެސް 8 އެއް ބާޒާރަށް ނެރެފިނަމަ ފޯނަށް އަންނާނެކަށް ބެލެވޭ ފާޑު ކިއުމަކީ އެޕަލް އައިފޯން ކޮޕީ ކުރުމުގެ ފާޑުކިއުންތަކެވެ. ސަބަބަކީ ދެންނެވުނު ފީޗާތަކުގައި ގިނައީ އެޕަލްއިން މިހާރުވެސް ބޭނުންކުރާ ފީޗާތަކަށް ވާތީ އެވެ. އެހެން ނަމަވެސް ސެމްސަންގްއަކީ ކޮޕީ ކުރުމަށް ވުރެ ބޮޑަށް ފަހުގެ ޓެކްނޮލޮޖީއަށް އިސްކަންދޭ އަދި ކަސްޓަމަރުންގެ ބޭނުންތަކަށް އަބަދުވެސް އިސްކަންދޭ ކުންފުންޏެއް ކަމަށް ގިނަ ބަޔަކު ބުނެއެވެ.\nސެމްސަންގް ނޯޓް 8 ބާޒާރަށް އައުން އެކަށީގެންވޭ!\nސެމްސަންގް މިދިޔަ އަހަރު އަންދަވަޅަށް ވައްޓާލީ އެމީހުންގެ ނޯޓް ސީރީސްގެ ނޯޓް7ކެވެ. ނަމަވެސް ސެމަސްންގްއިން މި ފޯނުގެ އިތުރު އާ ސީރީސްއެއް މި އަހަރު ބާޒާރަށް ނެރޭނެ ކަމަށް ބެލެވެއެވެ. ސަބަބަކީ ސެމްސަންގް ނޯޓް7ގޮވި ސަބަބު މިހާރު ސެމްސަންގްއަށް އެގިފައިވައިވުމެވެ. ސެމްސަންގްއިން ނޯޓް7ގެ ވިޔަފާރި ހުއްޓާލި ކަމުގައިވީ ނަމަވެސް ނޯޓް ސީރީސްް ހުއްޓާލިކަން އިއުލާން ކޮށްފައި ނުވެއެވެ. ނޯޓް 8 ބާޒާރަށް ނެރުނަސް މި ފޯނުގައި ބޮޑަށް ހުންނާނެ ކަމަށް ބެލެވޭ ފިޗާތަކަކީ ސެމްސަންގް އެސް 8 ގައި ހުންނާނެ ފީޗާތަށް ކަމަށް ބެލެވެއެވެ. ބޮޑުބަދަަލަކަށްވެސް އަންނާނެ ކަމަށް ބެލެވެނީ ޑިސްޕްލޭ ސައިޒްގެ ތަފާތެވެ.\nސެމްސަންގްގެ އެންމެ ބޮޑު ވާދަވެރިންއަށް އަބަދުވެސް ވެފައިވަނީ އެޕަލްއެވެ. އެހެން ނަމަވެސް ސެމްސަންގަށް ދިމާވި ކަންތަތަކާއި އެކު އެޕަލްއަށް ލިބުނީ ބޮޑު އުފަލެކެވެ. އެހެން ނަމަވެސް އެޕަލްގެ މި އުފަލަށް ބުރޫ އަރުވާލީ ގޫގަލްއިންނެވެ. އައިފޯން7ނެރުނުތާ މާގިނަ ދުވަހެއް ނުވަނީސް ގޫގަލްއިން ވަނީ ގޫގަލްގެ ފުރަތަމަ އަމިއްލަ ފޯނު ކަމުގައިވާ ޕިކްސެލް ލޯންޗްކޮށްފައެވެ. އެހެން ކަމުން ވޭތުވެދިޔަ 2016 ވަނަ އަހަރު ސެމްސަންގެ ގެ ގޮޑި ނެގީ ގޫގަލްއިންނެވެ. މި އާއި އެކު ސެމްސަންގް އަށް ވެސް އަދި އެޕަލްއަށް ވެސް މިވަނީ ބޮޑު ވާދަވެރިއަކާ ކުރިމަތިލާން ޖެހިފައެވެ. ވޭތުވެ ދިޔަ އަހަރަށް ވުރެ މި އަހަރު ސްމާޓް ފޯން މާކެޓް ވަރުގަދަވާނެ ކަމަށް ބެލެވެއެވެ. އެގޮތުން މިހާރުވެސް އެންމެ ބޮޑަށް ލޯ އަޅާލެވެނީ ސެމްސަންގެ ގެ އެބުރި އައުމަށެވެ. ގެއްލުނު ސެމްސަންގްގެ އަބުރު އަބުރާ އެމީހުން ހޯދާނެ ގޮތަކަށެވެ.


Hafthaa bandhugai raees America ah vadaigannavanee | ThePress\nހަފްތާ ބަންދުގައި ރައީސް އެމެރިކާ އަށް ވަޑައިގަންނަވަނީ\nރާއްޖޭގެ 56 ވަނަ މިނިވަން ދުވަހުގެ މުނާސަބާގައި ރައީސުލް ޖުމްހޫރިއްޔާ އިބްރާހީމް މުހައްމަދު ސޯލިހު ގައުމާ މުހާތަބު ކުރައްވަނީ / ފޮޓޯ: ރައީސް އޮފީސް\nމި މަހުގެ 21 ވަނަ ދުވަހު ފަށާ އދ. ގެ އާންމު މަޖިލީހުގައި ތަގުރީރު ކުރެއްވުމަށް، ރައީސް އިބްރާހީމް މުހައްމަދު ސޯލިހް ކުރިއަށް އޮތް ހަފްތާ ބަންދުގައި އެމެރިކާގެ ނިއު ޔޯކަށް ފުރާވަޑައިގަންނަވާނެ ކަމަށް ރައީސް އޮފީހުން މިއަދު ބުނެފި އެވެ.\nއދ. ގެ 76 ވަނަ އާންމު މަޖިލީހުގެ ފުރަތަމަ ދުވަހުގެ ބަހުސްގައި އެންމެ ފުރަތަމަ ތަގުރީރު ކުރައްވާނީ ބްރެޒިލްގެ ރައީސް ޖައިރް ބޮލްސޮނާރޯ އެވެ. ދެވަނައަށް ތަގުރީރު ކުރައްވަން ހަމަޖެހިފައި ވަނީ އެމެރިކާގެ ރައީސް ޖޯ ބައިޑެން ކަމަށް ވާއިރު، ތިންވަނަ އަށް ތަގުރީރު ކުރައްވާނީ ރައީސް ސޯލިހެވެ.\n"ދަ ޕްރެސް" އަށް މައުލޫމާތު ދެއްވަމުން ސަރުކާރުގެ އިސް އޮފިޝަލަކު ވިދާޅުވީ އދ. ގެ އާންމު މަޖިލީހުގައި ބައިވެރިވަޑައިގަތުމަށް ރައީސް ރާއްޖެއިން ފުރާވަޑައިގަންނަވާނީ ހަފްތާ ބަންދުގައި ކަމަށެވެ. ނަމަވެސް ސީދާ ތާރީހެއް ހާމަ ނުކުރައްވަ އެވެ.\nރައީސް ވަނީ މީގެ ކުރިންވެސް އދ. ގެ އާންމު މަޖިލީހުގެ ފުރަތަމަ ބަހުސްގައި ތަގުރީރު ކުރައްވާފަ އެވެ. ވެރިކަމާ ހަވާލުވެވަޑައިގެންވުމަށް ފަހު 2019 ވަނަ އަހަރު ރައީސް ތަގުރީރު ކުރައްވާފައި ވާއިރު، އެންމެ ފަހުން ރާއްޖޭގެ ރައީސެއް އދގެ އާންމު މަޖިލީހުގައި ތަގުރީރު ކުރެއްވީ އޭގެ ހަތް އަހަރު ކުރިންނެވެ.\nކޮވިޑް-19 ގެ ސަބަބުން މިދިޔަ އަހަރު އޮންލައިންކޮށް ކުރިއަށް ގެންދިޔަ އދ. ގެ އާންމު މަޖިލިހުގައި ރާއްޖެ ތަމްސީލު ކުރެއްވީ ފޮރިން މިނިސްޓަރު އަބްދުﷲ ޝާހިދެވެ. ނަމަވެސް މިއަހަރު އާންމު މަޖިލީހުގެ ރިޔާސަތު ބަލަހައްޓަވާނީ ދާދި ފަހުން އދ. ގެ އާންމު މަޖިލީހުގެ ރައީސް ކަމަށް އިންތިހާބު ވި ޝާހިދެވެ.\nނުކުޅެދޭ މީހުންނަށް ކޮށްދޭ ހިދުމަތުގެ އެވޯޑް ފެނަކައަށް\nއޭސީސީގެ މެންބަރުކަމަށް ކުރިމަތިލުމުގެ ފުރުސަތު ހުޅުވާލައިފި


Male ge bodu baeh gai fen bodu vejje\nމިއަދު ވެހުނު ބޯ ވާރޭގަނޑު ތުނިކޮށްލާފައި ވަނިކޮށް މީހަކު ފޮށިގަނޑެއް ބޯމަތީގައި އަޅައިގެން ފެންގަނޑުގެ ތެރެއަށް އެރެނީ -- ފޮޓޯ: އަވަސް\nމާލެއަށް މިއަދު އައި ކޮޅިގަނޑެއްގައި ބޯކޮށް ވެރި މާލޭގައި ބޮޑު ބައެއްގައި ފެން ބޮޑުވެއްޖެ އެވެ.\nމިއަދު 11:00 ޖަހާ އެހާކަންހާ އިރުން ފެށިގެން ބޯކޮށް ވެހުނު ވާރޭ މެންދުރު 12:00 ޖަހާ އެހާކަންހާރި ތުނިކޮށްލައި ހިމަފޮދު ވާރެއަށް ބަދަލުވި އިރު އާންމުކޮށް މާލޭގައި ފެން ބޮޑުވާ ހުރިހާ ސަރަހައްދެއްގައި ފެން ބޮޑުވެފައި ވެއެވެ. އޭގެ ތެރޭގައި އަމީނީ މަގާ މާފަންނުގެ ބޮޑު ބައެއްގެ އިތުރުން ހުޅުނގު ދެކުނު ފަރާތުން ބޮޑު ބައެއް ހިމެނެ އެވެ.\nފެން ބޮޑުވުމުގެ ސަބަބުން ބައެއް ގޭގެއަށް ފެން ވަދެފައިވާއިރު އާންމުންނަށް ހިނގާ ބިންގާވެ އުޅުމަށާއި މަގުމަތީގެ ދުއްވާ އެއްޗެހީ ހަރަކާތްތަކަށް ވެސް ބުރޫއަރާފައި ވެއެވެ.\nމާލެއަށް ބޯކޮށް ވާރޭ ވެހުނު ނަމަވެސް މޫސުމާބާހޭ އިދާރާގެ ފޯކަސްޓްތައް މިއަދު ހެނދުނު 10:00 އިން ފެށިގެން މާދަމާގެ ހެނދުނު 10:00 އާ ހަމައަށް ދައްކާ ގޮތުން މޫސުން އެހާ ގޯހެއް ނޫނެވެ. އުތުރާއި މެދުއަތޮޅުތަކުގެ އެކި ހިސާބަށް ވިއްސާރަ ކުރާނެ ކަމަށް ލަފާވި ނަމަވެސް މޫސުން އާންމު ގޮތެއްގައި ރަނގަޅެވެ. ކަނޑުތައް އާދައިގެ ވަރަކަަށް މަޑުވެފައި ވިލާގަނޑުގައި ވެސް ގަދަވާނީ އާދައިގެ ވަރަކަށެވެ. ރާޅުގެ އުސްމިން ހުންނާނީ ވެސް ދެ ފޫޓާއި ފަސް ފޫޓަށެވެ.\nރާއްޖޭގައި މިހާރު ކުރިޔަށް ދަނީ ހުޅުނގު މޫސުމުގެ 15 ވަނަ ނަކަތް ކަމަށްވޭ ހޭ ނަކަތެވެ. އެއީ ބަނަ ވިއްސާރައިގެ ނަކަތެކެވެ. ހުޅުނގު މުސުން ނިމެނޭނީ އަންނަ ޑިސެމްބަރު މަހުގެ ނުވަނަ ވަނަ ދުވަަަހަށް ނިމޭ ދޮށަ ނަކަތުންނެވެ. ހުޅަނގުގައި 18 ނަކަތް އޮވެ އެވެ. ހޭނަކަތަކީ 15 ވަނަ ނަކަތެވެ.


Muhdhathu jahan Adheeb criminal court ah gennanee\nއަދީބު ފުލުހުންގެ ހެޑްކުއާޓާ އިން ނިކުންނަނީ.-- ފޮޓޯ: ސަން/އަހުމަދު އަވްޝަން އިލިޔާސް\nމުއްދަތު ޖަހަން އަދީބު ކްރިމިނަލް ކޯޓަށް ގެންނަނީ\nބޮޑެތި ތުހުމަތުތަކެއް ކުރެވޭ ކުރީގެ ނައިބު ރައީސް އަހުމަދު އަދީބުގެ ބަންދާއި މެދު ގޮތެއް ނިންމުމަށް މިއަދު ކްރިމިނަލް ކޯޓަށް ހާޒިރު ކުރަން ހަމަޖެހިއްޖެ އެވެ.\nއެނގިފައިވާ ގޮތުގައި އަދީބުގެ ބަންދުގެ މުއްދަތު ޖެހުމަށް ކޯޓަށް ހާޒިރު ކުރާނީ މިއަދު ހަވީރު 18:00 ހާއިރު އެވެ. ބަންދުގެ މުއްދަތު ޖަހަން އަދީބު ކްރިމިނަލް ކޯޓަށް ހާޒިރު ކުރާއިރު، ރޭ އެ ކޯޓުން ވަނީ އޭނާ މިނިވަން ކޮށްފަ އެވެ.\nކްރިމިނަލް ކޯޓުން ރޭ ދަންވަރު އަދީބު މިނިވަން ކުރީ، އޭނާ ހައްޔަރު ކުރީ ބައިނަލްއަގުވާމީ ކަނޑުގެ ސަރަހައްދުން ކަމަށް ވުމުންނެވެ. ނަމަވެސް ފަހުން ރޭ ފަތިހު 5:00 ހާއިރު ފުލުހުން އަނެއްކާ ވެސް ވަނީ އަދީބު ހައްޔަރު ކޮށްފަ އެވެ.\nފުލުހުން ރޭ އަދީބު ކްރިމިނަލް ކޯޓަށް ގެންގޮސް ބަންދުގެ މުއްދަތު ޖަހަން އުޅުނީ ޕާސްޕޯޓް ހިފަހައްޓާފައި ވަނިކޮށް، ފިލައިގެން އިންޑިއާ އަށް އެތެރެވާން އުޅުމުން އެ ގައުމުން އޭނާ އަނބުރާ ރާއްޖެ އަށް ފޮނުވާލުމުންނެވެ. އެނގިފައިވާ ގޮތުގައި ކްރިމިނަލް ކޯޓުން އޭނާ މިނިވަން ކުރުމުން ދެ ވަނަ ފަހަރަށް ފުލުހުން އަދީބު ހައްޔަރު ކުރީ، އޭނާ ދިރިއުޅުއްވާ ގޭގައި ހުއްޓަ އެވެ.\nދެ ވަނަ ފަހަރަށް އަދީބު ހައްޔަރު ކުރީ ވެސް ހަމަ ކުރިން އޭނާ ހައްޔަރު ކުރި މައްސަލަ ކަމަށްވާ، ޕާސްޕޯޓް ހިފަހައްޓާފައި ވަނިކޮށް ވަގަށް ރާއްޖޭން ބޭރަށް ދިޔަ މައްސަލައިގަ އެވެ. ނަމަވެސް ފަހުން އޭނާ ހައްޔަރު ކުރީ އިޖުރާއާތުތައް ބަދަލުކޮށްގެން ކަމަށް ވެއެވެ.\nކްރިމިނަލް ކޯޓް އަދީބުގެ ޝަރީއަތް އަހުމަދު އަދީބު ޕޮލިސް


Adhaalath Party ah faadukiyai Dr.Shaheem kurevvi tweet delete kuravvaifi\nއަދާލަތު ޕާޓީއަށް ފާޑުކިޔައި ޑރ.ޝަހީމް ކުރެއްވި ޓްވީޓް ޑިލީޓްކުރައްވައިފި\n-2weeks ago4- ރިމާހް\nއިސްލާމިކް ޔުނިވަރސިޓީގެ ކުރީގެ ޗާންސެލަރ ޑރ.މުހައްމަދު ޝަހީމް އަލީ ސައީދު އަދާލަތު ޕާޓީއަށް ފާޑުވިދާޅުވެ މަލާމާތުގެ ރާގަކަށް ޓްވީޓްކުރެއްވުމަށްފަހު ފަހުން ޑިލީޓްކުރައްވައިފިއެވެ.\nއަދާލަތު ޕާޓީގެ އިސްމެންބަރު އަދި މަޝްހޫރު ދީނީ އިލްމުވެރިޔާ ޑރ.އިޔާޒް އަބްދުއްލަތީފް، ކުރީގެ ރައީސް ޑރ.ވަހީދު ޓެގްކޮށް މިއަދު ކުރެއްވި ޓްވީޓެއްގައި ވިދާޅުވީ ނުރަނގަޅު ރަހުމަތްތެރިންނާ އެކުގައި އުޅެންވުމުން ނުރަނގަޅު ކަންތައް ކުރެވޭނެ ކަމަށެވެ.\nއަދި އެކު އުޅޭ ރަހުމަތްތެރިންނަކީ ހެޔޮލަފާ ސާލިހް ބަޔެއްކަމަށް ހަދަންޖެހޭ ކަމަށްވެސް ވިދާޅުވިއެވެ.\nމިއާއި އެކު މި ޓްވީޓް ހިއްސާކުރައްވާ ހިނިފުޅުވަޑުވަމުން ޑރ.ޝަހީމް ވަނީ "ރަނގަޅު ރައްޓެހިން؟" ލިޔުއްވައި، ރައްޔިތުންގެ މަޖިލީހުގެ ރައީސް، ރައީސް މުހައްމަދު ނަޝީދާއި އަދާލަތު ޕާޓީގެ މެންބަރުން ބައްދަލުކުރައްވާ ފޮޓޯތަކެއް ޓްވީޓްކުރައްވާފައެވެ. ނަމަވެސް ފަހުން އެބޭފުޅާ ވަނީ އެ ޓްވީޓް ޑިލީޓްކުރައްވާފައެވެ.\nޝަހީމް ޓްވީޓް ކުރެއްވީ ގަރުނުގެ ބޮޑު ތެދު..\nޑރ. އިޔާޒު މެންފަދަ ބޭފުޅުންގެ ތިކަހަލަ ޓުވީޓް ފެނުނީމަ ހަމަ ހިނިއަންނަނީ... !!!!\nކޮންމެ ހެން ޑިލީޓް ނުކުރައްވާ އެއީ ތެދެއް ނޫންތޯ؟؟؟އަންނި އާ އަދާލަތު ކޮންމެ މީހަކު ވެސް ގަބޫލު ކުރާނެ އަންނި ލާދީނީ ކަމަށް....ވަހީދު ކުރިން އުޅުއްވި އެމްޑީޕީ ވަރު ހަޔާތް ކުޑަ ބައެއް މިވުޖޫދުގަ ނުވޭ...\nސައިކަލު ބުރާއި ދިމާކޮށް މާލޭގެ މަގުތަކުގައި ފުލުހުންގެ ބެރިކޭޑްތަކެއް! 1 1 week ago\nސައިކަލް ބުރުގެ ބައިވެރިން ފުލުހުންގެ ބެލުމުގެ ދަށަށް ގެންދަނީ 1 1 week ago\nއިދިކޮޅު ކޯލިޝަނުން އިންޑިއާއަށް ތައުރީފްކުރުމަށްފަހު އަނެއްކާވެސް ފާޑުކިޔަނީ؟02 weeks ago\nއަދާލަތު ޕާޓީއަށް ފާޑުކިޔައި ޑރ.ޝަހީމް ކުރެއްވި ޓްވީޓް ޑިލީޓްކުރައްވައިފި42 weeks ago


Fuvahmulah gai dive kuran russia ge billioner aku super yacht ehgai athuvejje | MBS NEWS\nރަޝިއާގެ ބިލިއަނަރު އެލެކްސީ މޯޑަޝޮވްގެ އަގުބޮޑު ސުޕަ ޔޮޓް "ނޯޑް" ފުވައްމުލަކު ބޭރުގައި އިއްޔެ ބަނދަރުކޮށްފައި.\nފުވައްމުލަކުގައި ޑައިވްކުރަން ރަޝިއާގެ ބިލިއަނަރަކު ސުޕަ ޔޮޓެއްގައި އަތުވެއްޖެ\n29 December 2021, 09:41\nފުވައްމުލަކުގައި ފެމުނު މިޔަރު ބަލަން ޑައިވްކުރަން ރަޝިއާގެ ބިލިއަނަރެއް ކަމަށްވާ އެލެކްސީ މޯޑަޝޮވް، އޭނާގެ 500 މިލިއަން ޑޮލަރުގެ އަގުބޮޑު ސުޕަ ޔޮޓްގައި އަތުވެއްޖެ އެވެ.\nދަގަނޑާއި ހަކަތަ އަދި މައިނިންގެ ވިޔަފާރީގައި ހަރަކާތްތެރިވާ ބިލިއަނަރު، މޯޑަޝޮވްގެ 466 ފޫޓު ދިގު ޔޮޓް "ނޯޑް" މިރަށަށް އައީ އިއްޔެ އެވެ. މޯޑަޝޮވްއަކީ ދުނިޔޭގެ އެންމެ މުއްސަނދި 50 މީހުންގެ ތެރޭގައި ހިމެނޭ މީހެކެވެ.\nދުނިޔޭގެ އެންމެ ބޮޑު ޔޮޓްތަކުގެ ތެރޭގައި ހިމެނޭ މި ޔޮޓުގައި ހެލިކޮޕްޓަރެއްގެ އިތުރުން އެންމެ ޒަމާނީ ވަސީލަތްތައް ވެސް ހިމެނެ އެވެ. ޖަރުމަނުގައި މިއަހަރުގެ ކުރީކޮޅު ބަނދެފައިވާ އަގުބޮޑު ޔޮޓް ބަނދަރުކޮށްފައި އޮތީ މިރަށުގެ ހުޅަނގު ފަރާތު ބޭރުގަ އެވެ.\nފުވައްމުލަކުގައި ޑައިވް ސެންޓަރެއް ހިންގާ މީހަކު ބުނީ މި ޔޮޓުގައި ބިލިއަނަރާއެކު ދަތުރުކުރާ މީހުން މިޔަރު ބަލަން މި ރަށް ކައިރިއަށް ޑައިވްކުރަން ހަމަޖެހިފައިވާ ކަމަށެވެ. ނަމަވެސް އިތުރު ތަފުސީލެއް ނޭނގޭ ކަމަށް އޭނާ ބުންޏެވެ.\nފެމުނު މިޔަރު ގިނަ އަދަދަކަށް ފެންނަ ރަށެއްގެ ގޮތުގައި ދުނިޔެއަށް މަޝްހޫރު ފުވައްމުލަކު ކައިރިއަށް ޑައިވްކުރަން ކޮންމެ އަހަރަކު އެތައް ސަތޭކަ ޓޫރިސްޓުން ދުނިޔޭގެ އެކި ކަންކޮޅުތަކުން މިރަށަށް ޒިޔާރަތްކުރެ އެވެ. އޭގެ ތެރޭގައި މަޝްހޫރު މީހުންނާއި ބިލިއަނަރުން ވެސް ހިމެނެ އެވެ.\nރަޝިއާ ވިޔަފާރި ޏ. ފުވައްމުލައް ޓޫރިސްޓުން ޓޫރިޒަމް\nދިވެހި ރައްޔިތު ޒުވާނުން\t2 weeks ago\nތިޔައީ ފޯއްމުލަކު ކައުންސިލްގެ އިޚްތިސާސް ތިތަނަށް ފީނަންޖެހޭނީ ކައުންސިލުން ކަނޑައަޅާ ފީއެއް ކައުންސިލަށްދީފައި މިގޮތަށް މިކަންކުރުމަށް ކައުންސިލްތަކަށް ގޮވާލަން.